ދިވެހި ::يوسف - ޔޫސުފް\n﴿١﴾ الر ۚ تِلْكَ آيَاتُ الْكِتَابِ الْمُبِينِ ا ل ر (މި އަކުރުތަކުގެ مراد ދެނެވޮޑިގެންވަނީ اللَّه އެވެ.) މިއީ ފާޅުވެ ބަޔާންވެގެންވާ، ފޮތުގެ آية ތަކެވެ.\n﴿٢﴾ إِنَّا أَنزَلْنَاهُ قُرْآنًا عَرَبِيًّا لَّعَلَّكُمْ تَعْقِلُونَ ހަމަކަށަވަރުން، ތިމަންރަސްކަލާނގެ އެ ފޮތް ބާވައިލެއްވީ، عرب ބަހުންއޮތް قرآن އެއް ކަމުގައެވެ. އެއީ ތިޔަބައިމީހުން ވިސްނައި ފިކުރުކުރުމަށްޓަކައެވެ.\n﴿٣﴾ نَحْنُ نَقُصُّ عَلَيْكَ أَحْسَنَ الْقَصَصِ بِمَا أَوْحَيْنَا إِلَيْكَ هَٰذَا الْقُرْآنَ وَإِن كُنتَ مِن قَبْلِهِ لَمِنَ الْغَافِلِينَ އެންމެ ރިވެތި ވާހަކަތައް، ތިމަންރަސްކަލާނގެ ކަލޭގެފާނަށް ކިޔައިދެއްވަމެވެ. (އެއީ) ތިމަންރަސްކަލާނގެ، ކަލޭގެފާނަށް މި قرآن وحى ކުރެއްވި ކުރެއްވުމުންނެވެ. އޭގެކުރިން، ކަލޭގެފާނު އެ ވާހަކަތައް ނުދަންނަ މީހުންގެ ތެރެއިން ވީނަމަވެހެވެ.\n﴿٤﴾ إِذْ قَالَ يُوسُفُ لِأَبِيهِ يَا أَبَتِ إِنِّي رَأَيْتُ أَحَدَ عَشَرَ كَوْكَبًا وَالشَّمْسَ وَالْقَمَرَ رَأَيْتُهُمْ لِي سَاجِدِينَ يوسف ގެފާނު، އެކަލޭގެފާނުގެ ބައްޕާއަށް ވިދާޅުވިހިނދު، ހަނދުމަކުރާށެވެ! އޭ ބައްޕާއެވެ! ހަމަކަށަވަރުން، އެގާރަ ތަރިޔާއި، އިރާއި، ހަނދު، ތިމަންކަލޭގެފާނަށް ހުވަފެނުން ފެނިއްޖެއެވެ. ފެނުނީ، އެތަކެތި ތިމަންކަލޭގެފާނަށް سجدة ކުރާތީއެވެ.\n﴿٥﴾ قَالَ يَا بُنَيَّ لَا تَقْصُصْ رُؤْيَاكَ عَلَىٰ إِخْوَتِكَ فَيَكِيدُوا لَكَ كَيْدًا ۖ إِنَّ الشَّيْطَانَ لِلْإِنسَانِ عَدُوٌّ مُّبِينٌ އެކަލޭގެފާނު ވިދާޅުވިއެވެ. އޭ ދަރިފުޅާއެވެ! ތިބާޔަށް ފެނުނު ހުވަފެން ތިބާގެ ބޭބޭމެންނަށް ކިޔައިނުދޭށެވެ! ފަހެ، އެއުރެން ތިބާޔަށް ނުބައި ރޭވުމެއް ރާވައިފާނެތެވެ. ހަމަކަށަވަރުން، شيطان އާއަކީ، އިންސާނާއަށްހުރި، ފާޅުވެގެންވާ عداوة ތެރިއެކެވެ.\n﴿٦﴾ وَكَذَٰلِكَ يَجْتَبِيكَ رَبُّكَ وَيُعَلِّمُكَ مِن تَأْوِيلِ الْأَحَادِيثِ وَيُتِمُّ نِعْمَتَهُ عَلَيْكَ وَعَلَىٰ آلِ يَعْقُوبَ كَمَا أَتَمَّهَا عَلَىٰ أَبَوَيْكَ مِن قَبْلُ إِبْرَاهِيمَ وَإِسْحَاقَ ۚ إِنَّ رَبَّكَ عَلِيمٌ حَكِيمٌ އަދި ހަމައެފަދައިން، ތިބާގެ ވެރިރަސްކަލާނގެ، ތިބާ خيار ކުރައްވައި، ހުވަފެނުގެ ވާހަކަތައް، މާނަކުރުން ތިބާޔަށް ދަސްކޮށްދެއްވައި، އަދި ތިބާޔަށާއި، يعقوب ގެ ދަރިކޮޅަށް، އެކަލާނގެ نعمة ތައް ފުރިހަމަކޮށްދެއްވާނެތެވެ. (އެއީ) މީގެކުރިން، ތިބާގެ ދެކާފައިން ކަމަށްވާ، إبراهيم ގެފާނާއި، إسحاق ގެފާނަށް އެ نعمة ތައް ފުރިހަމަކޮށްދެއްވި ފަދައިންނެވެ. ހަމަކަށަވަރުން، ތިބާގެ ވެރިރަސްކަލާނގެއީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\n﴿٧﴾ ۞ لَّقَدْ كَانَ فِي يُوسُفَ وَإِخْوَتِهِ آيَاتٌ لِّلسَّائِلِينَ يوسف ގެފާނާއި، އެކަލޭގެފާނުގެ أخ ންގެ ވާހަކައިގައި، سؤال ކުރާ މީހުންނަށް، ހެކިތަކެއްވާކަން ކަށަވަރެވެ.\n﴿٨﴾ إِذْ قَالُوا لَيُوسُفُ وَأَخُوهُ أَحَبُّ إِلَىٰ أَبِينَا مِنَّا وَنَحْنُ عُصْبَةٌ إِنَّ أَبَانَا لَفِي ضَلَالٍ مُّبِينٍ އެ أخ ންތައް، ބުނިހިނދު، ހަނދުމަކުރާށެވެ! ތިމަންމެންނީ، ގަދަފަދަ جماعة އެއްކަމުގައި ވާހިނދުވެސް، يوسف ގެފާނާއި، އޭނާގެ أخ (بنيامين) ތިމަންމެންގެ ބައްޕާގެ އަރިހުގައި ލޮބުވެތިކަން މާބޮޑެވެ. ހަމަކަށަވަރުން، ތިމަންމެންގެ ބައްޕާވަނީ، ފާޅުވެގެންވާ މަގުއޮޅުމެއްގައެވެ.\n﴿٩﴾ اقْتُلُوا يُوسُفَ أَوِ اطْرَحُوهُ أَرْضًا يَخْلُ لَكُمْ وَجْهُ أَبِيكُمْ وَتَكُونُوا مِن بَعْدِهِ قَوْمًا صَالِحِينَ ތިޔަބައިމީހުން يوسف ގެފާނު قتل ކޮށްލާށެވެ! ނުވަތަ، ދުރު ބިމަކަށް އެކަލޭގެފާނު އެއްލައިލާށެވެ! އޭރުން ތިޔަބައިމީހުންގެ ބައްޕާގެ ހެެޔޮކަން ތިޔަބައިމީހުންނަށް އެކަނި ލިބޭނެތެވެ. އަދި އެއަށްފަހު ތިޔަބައިމީހުން (توبة ވެ) صالح ރަނގަޅު ބައެއްކަމުގައި ވާނީއެވެ.\n﴿١٠﴾ قَالَ قَائِلٌ مِّنْهُمْ لَا تَقْتُلُوا يُوسُفَ وَأَلْقُوهُ فِي غَيَابَتِ الْجُبِّ يَلْتَقِطْهُ بَعْضُ السَّيَّارَةِ إِن كُنتُمْ فَاعِلِينَ އެއުރެންގެ ތެރެއިން ބުނާ މީހަކު ބުންޏެވެ. ތިޔަބައިމީހުން يوسف ގެފާނު قتل ނުކުރާށެވެ! ތިޔަބައިމީހުން ކަމެއްކުރަންޏާ (އަނދިރި) ވަޅެއްގެ އަޑިޔަށް އެކަލޭގެފާނު އެއްލައިލާށެވެ! އޭރުން، ދަތުުރުކުރަމުންދާ ބަޔަކު، އެކަލޭގެފާނު ހޮވައިގެން ގެންގޮސްފާނެތެވެ.\n﴿١١﴾ قَالُوا يَا أَبَانَا مَا لَكَ لَا تَأْمَنَّا عَلَىٰ يُوسُفَ وَإِنَّا لَهُ لَنَاصِحُونَ އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! يوسف ގެފާނާމެދު، ކަލޭގެފާނު ތިމަންމެންނަށް އިތުބާރު ނުކުރައްވަނީ ކީއްވެތޯއެވެ. ހަމަކަށަވަރުން، ތިމަންމެންނީ، އެކަލޭގެފާނަށް ހެޔޮއެދޭ ބަޔަކީމުއެވެ.\n﴿١٢﴾ أَرْسِلْهُ مَعَنَا غَدًا يَرْتَعْ وَيَلْعَبْ وَإِنَّا لَهُ لَحَافِظُونَ ކައިބޮއި އުފާކޮށް، ކުޅެހެދުމަށްޓަކައި، ތިމަންމެންނާއެކުގައި، މާދަމާ އެކަލޭގެފާނު ފޮނުއްވާށެވެ! ހަމަކަށަވަރުން، ތިމަންމެން އެކަލޭގެފާނު ބަލަހައްޓައި ރައްކާތެރިކުރާހުށީމުއެވެ.\n﴿١٣﴾ قَالَ إِنِّي لَيَحْزُنُنِي أَن تَذْهَبُوا بِهِ وَأَخَافُ أَن يَأْكُلَهُ الذِّئْبُ وَأَنتُمْ عَنْهُ غَافِلُونَ އެކަލޭގެފާނު ވިދާޅުވިއެވެ. އޭނާ ގޮވައިގެން ތިޔަބައިމީހުން ދިއުމަކީ، ހަމަކަށަވަރުން، ތިމަންކަލޭގެފާނަށް ހިތާމަ ލިބޭކަމެކެވެ. އަދި ތިޔަބައިމީހުން އޭނާގެ މަތިން غافل ވެގެންތިއްބައި، މިނިކާވަގު (އައިސް) އޭނާ ކައިފާނެތީ ތިމަންކަލޭގެފާނު ބިރުފުޅު ގަނެތެވެ.\n﴿١٤﴾ قَالُوا لَئِنْ أَكَلَهُ الذِّئْبُ وَنَحْنُ عُصْبَةٌ إِنَّا إِذًا لَّخَاسِرُونَ އެއުރެން ދެންނެވޫއެވެ. ތިމަންމެންނީ ބާރުހުރި ބަޔެއްކަމަށްވާހިނދު، މިނިކާވަގު (އައިސް) އޭނާ ކައިފިނަމަ، ހަމަކަށަވަރުން، ތިމަންމެންވާހުށީ (ކަމެއްނުކުރެވޭ) ގެއްލެނިވިގެންވާ ބަޔަކު ކަމުގައެވެ.\n﴿١٥﴾ فَلَمَّا ذَهَبُوا بِهِ وَأَجْمَعُوا أَن يَجْعَلُوهُ فِي غَيَابَتِ الْجُبِّ ۚ وَأَوْحَيْنَا إِلَيْهِ لَتُنَبِّئَنَّهُم بِأَمْرِهِمْ هَٰذَا وَهُمْ لَا يَشْعُرُونَ ފަހެ، އެއުރެން އެކަލޭގެފާނު ގޮވައިގެން ދިޔަހިނދު، އަނދިރި ވަޅަކަށް އެކަލޭގެފާނު ލުމަށް އެންމެން އެއްބަސްވޫއެވެ. ތިމަންރަސްކަލާނގެ އެކަލޭގެފާނަށް وحى ކުރެއްވީމެވެ. އެއުރެންގެ މިކަންތަކުގެ ވާހަކަ، އެއުރެންނަށް ނޭނގިތިއްބައި، ހަމަކަށަވަރުން، ކަލޭގެފާނު އެއުރެންނަށް (ފަހުން) ކިޔައިދެއްވާނެތެވެ.\n﴿١٦﴾ وَجَاءُوا أَبَاهُمْ عِشَاءً يَبْكُونَ އަދި عشاء ވަގުތުގައި، އެއުރެންގެ ބައްޕާގެ އަރިހަށް ރޮމުން އެއުރެން އައޫއެވެ.\n﴿١٧﴾ قَالُوا يَا أَبَانَا إِنَّا ذَهَبْنَا نَسْتَبِقُ وَتَرَكْنَا يُوسُفَ عِندَ مَتَاعِنَا فَأَكَلَهُ الذِّئْبُ ۖ وَمَا أَنتَ بِمُؤْمِنٍ لَّنَا وَلَوْ كُنَّا صَادِقِينَ އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! ތިމަންމެންގެ ސާމާނުތަކުގެ ކައިރީގައި يوسف ގެފާނު ބަހައްޓާފައި، ތިމަންމެން ވާދަކުރުމަށް ދިޔައީމުއެވެ. ދެން މިނިކާވަގެއްއައިސް، އެކަލޭގެފާނު ކައިިފިއެވެ. ތިމަންމެން ތެދުވެރިންކަމުގައިވިޔަސް، ކަލޭގެފާނު ތިމަންމެންގެ ބަސް ތެދެއް ނުކުރައްވާނެތެވެ.\n﴿١٨﴾ وَجَاءُوا عَلَىٰ قَمِيصِهِ بِدَمٍ كَذِبٍ ۚ قَالَ بَلْ سَوَّلَتْ لَكُمْ أَنفُسُكُمْ أَمْرًا ۖ فَصَبْرٌ جَمِيلٌ ۖ وَاللَّهُ الْمُسْتَعَانُ عَلَىٰ مَا تَصِفُونَ އަދި އެއުރެން އެކަލޭގެފާނުގެ ގަމީސްކޮޅުގައި ދޮގު ލެޔެއް އުނގުޅައިގެން ގެނައޫއެވެ. (يعقوب ގެފާނު) ވިދާޅުވިއެވެ. އެހެންނަކުންނޫނެވެ. ތިޔަބައިމީހުންގެ އަމިއްލަ نفس ތައް (ނުބައި) ކަމެއްކުރުމަށް، ތިޔަބައިމީހުންނަށް ތަންދިނީއެވެ. ފަހެ، (ތިމަންކަލޭގެފާނަށް އޮތީ) ރިވެތިވެގެންވާ ކެތްކުރުމެކެވެ. އަދި ތިޔަބައިމީހުން، ސިފަކޮށް ބުނާ އެއްޗެއްގެ މައްޗަށް (ކެތްކުރުމުގައި) އެހީދެއްވާ ފަރާތަކީ اللَّه އެވެ.\n﴿١٩﴾ وَجَاءَتْ سَيَّارَةٌ فَأَرْسَلُوا وَارِدَهُمْ فَأَدْلَىٰ دَلْوَهُ ۖ قَالَ يَا بُشْرَىٰ هَٰذَا غُلَامٌ ۚ وَأَسَرُّوهُ بِضَاعَةً ۚ وَاللَّهُ عَلِيمٌ بِمَا يَعْمَلُونَ އެތަނަށް ދަތުރުކުރާ ބަޔަކު އައޫއެވެ. އަދި އެއުރެންނަށް ފެން ގެނެސްދޭމީހާ (ވަޅުކައިރިއަށް) ފޮނުވޫއެވެ. އަދި އޭނާ ބާލިދީ ވަޅަށް ތިރިކޮށްފައި (يوسف ގެފާނު ވަޅުން ނަގާފައި) ބުންޏެވެ. އޭ ހުރި އުފަލެއްގެ ބޮޑުކަމާއެވެ! މިހުރީ ކުޑަ ފިރިހެން ކުއްޖެކެވެ. ދެން ވިޔަފާރި މުދަލެއްގެ ގޮތުގައި، އެކަލޭގެފާނު ފޮރުވައި، ރައްކާކޮށްފޫއެވެ. اللَّه އީ، އެމީހުން ކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\n﴿٢٠﴾ وَشَرَوْهُ بِثَمَنٍ بَخْسٍ دَرَاهِمَ مَعْدُودَةٍ وَكَانُوا فِيهِ مِنَ الزَّاهِدِينَ އަދި ވަރަށް ކުޑަ އަގަކަށް، ގުނައިލެވޭ މަދު درهم ކޮޅަކަށް، އެއުރެން އެކަލޭގެފާނު ވިއްކާލައިފޫއެވެ. އަދި އެކަލޭގެފާނާމެދު، އެއުރެންވީ (މަދު އެތިކޮޅަކަށް ރުހޭ) زاهد ންގެ ތެރެއިންނެވެ.\n﴿٢١﴾ وَقَالَ الَّذِي اشْتَرَاهُ مِن مِّصْرَ لِامْرَأَتِهِ أَكْرِمِي مَثْوَاهُ عَسَىٰ أَن يَنفَعَنَا أَوْ نَتَّخِذَهُ وَلَدًا ۚ وَكَذَٰلِكَ مَكَّنَّا لِيُوسُفَ فِي الْأَرْضِ وَلِنُعَلِّمَهُ مِن تَأْوِيلِ الْأَحَادِيثِ ۚ وَاللَّهُ غَالِبٌ عَلَىٰ أَمْرِهِ وَلَٰكِنَّ أَكْثَرَ النَّاسِ لَا يَعْلَمُونَ مصر ން އެކަލޭގެފާނު ގަތް މީހާ، އޭނާގެ އަންހެނުންނަށް ބުންޏެވެ. ކަނބުލޭގެ، އެކަލޭގެފާނުގެ ހުންނެވުން ރަނގަޅުގޮތަކަށް ހަމަޖައްސާށެވެ! އެއީ އެކަލޭގެފާނު، ތިމަންމެންނަށް މަންފާއެއް ކުރޭތޯއެވެ. ނުވަތަ ތިމަންމެން އެކަލޭގެފާނު ދަރިއެއްކަމުގައި ހަދާނީއެވެ. އެފަދައިން، ތިމަންރަސްކަލާނގެ يوسف ގެފާނު (مصر ގެ) ބިމުގައި ބާރުވެރި ކުރެއްވީމެވެ. އަދި ހުވަފެނުގެ ވާހަކަތައް މާނަކުރެއްވުން އެކަލޭގެފާނަށް ދަސްކޮށްދެއްވުމަށްޓަކައެވެ. اللَّه އީ، އެކަލާނގެ ކަންތައްތައް ހިންގެވުމުގައި، ބާރުވެރިވަންތަ ރަސްކަލާނގެއެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n﴿٢٢﴾ وَلَمَّا بَلَغَ أَشُدَّهُ آتَيْنَاهُ حُكْمًا وَعِلْمًا ۚ وَكَذَٰلِكَ نَجْزِي الْمُحْسِنِينَ އެކަލޭގެފާނު ފުރާ ފުރިހަމަވީހިނދު، ތިމަންރަސްކަލާނގެ، އެކަލޭގެފާނަށް حكمة އާއި، علم ދެއްވީމެވެ. إحسان ތެރިންނަށް ތިމަންރަސްކަލާނގެ ޖަޒާދެއްވަނީ، އެފަދައިންނެވެ.\n﴿٢٣﴾ وَرَاوَدَتْهُ الَّتِي هُوَ فِي بَيْتِهَا عَن نَّفْسِهِ وَغَلَّقَتِ الْأَبْوَابَ وَقَالَتْ هَيْتَ لَكَ ۚ قَالَ مَعَاذَ اللَّهِ ۖ إِنَّهُ رَبِّي أَحْسَنَ مَثْوَايَ ۖ إِنَّهُ لَا يُفْلِحُ الظَّالِمُونَ އަދި އެކަލޭގެފާނު އެކަނބުލޭގެ ގޭގައި ހުންނެވި ކަނބުލޭގެ، އެކަލޭގެފާނުގެ އަރިހުން ނުބައި ކަމަކަށް އެދުނެވެ. އަދި ދޮރުލައްޕައި، އެކަނބުލޭގެ ދެންނެވިއެވެ. ކަލޭގެފާނު (ތިމަންނާގެ ގާތަށް) ވަޑައިގަންނަވާށެވެ! އެކަލޭގެފާނު ވިދާޅުވިއެވެ. [معاذ اللَّه] އެވެ. (އެބަހީ: اللَّه ގެ ރައްކާތެރިކަމަށް އެދެމެވެ. خيانة ތެރިވުމަށް ކަނބުލޭގެ ތިޔަ އެދޭ މީހާ) އެއީ ހަމަކަށަވަރުން، ތިމަންގެ ސާހިބު މީހާއެވެ. އޭނާ ތިމަންކަލޭގެފާނު ބަހައްޓާފައިވަނީ، މާތް ރަނގަޅުގޮތަށެވެ. ހަމަކަށަވަރުން، އަނިޔާވެރިން ނުދިނޭނެތެވެ.\n﴿٢٤﴾ وَلَقَدْ هَمَّتْ بِهِ ۖ وَهَمَّ بِهَا لَوْلَا أَن رَّأَىٰ بُرْهَانَ رَبِّهِ ۚ كَذَٰلِكَ لِنَصْرِفَ عَنْهُ السُّوءَ وَالْفَحْشَاءَ ۚ إِنَّهُ مِنْ عِبَادِنَا الْمُخْلَصِينَ އަދި ހަމަކަށަވަރުން (އެދުމާއެކު) އެކަނބުލޭގެ އެކަލޭގެފާނާ ކުރިމަތިލިއެވެ. އަދި އެކަލޭގެފާނުގެ ވެރިރަސްކަލާނގެ دليل ފެނިވަޑައިނުގެންނެވިނަަމަ، އެކަލޭގެފާނުގެ ހިތްޕުޅުވެސް އެކަނބުލޭގެ ފަރާތަށް ލެނބުނީހެވެ. އެފަދައިން (އެ دليل ދެއްކެވީ) ތިމަންރަސްކަލާނގެ އެކަލޭގެފާނުގެ ކިބައިން ނުބައި عمل އާއި، ހުތުރުކަންބޮޑު ފާފަ ދުރުކުރެއްވުމަށްޓަކައެވެ. ހަމަކަށަވަރުން، އެކަލޭގެފާނު ވަނީ، ތިމަންރަސްކަލާނގެ خيار ކުރެއްވި އަޅުންގެ ތެރެއިންނެވެ.\n﴿٢٥﴾ وَاسْتَبَقَا الْبَابَ وَقَدَّتْ قَمِيصَهُ مِن دُبُرٍ وَأَلْفَيَا سَيِّدَهَا لَدَى الْبَابِ ۚ قَالَتْ مَا جَزَاءُ مَنْ أَرَادَ بِأَهْلِكَ سُوءًا إِلَّا أَن يُسْجَنَ أَوْ عَذَابٌ أَلِيمٌ އަދި އެ ދެމީހުންމެ ދޮރާ ދިމާއަށް އަވަސްވެގެންފޫއެވެ. އަދި އެކަނބުލޭގެ އެކަލޭގެފާނުގެ ގަމީސްކޮޅު ފުރަގަހުން (ހިފައި) ވީދައިލިއެވެ. އަދި ދޮރުކައިރިން އެކަނބުލޭގެ ފިރިމީހާ އެ ދެމީހުންނަށް ފެނުނެވެ. އެކަނބުލޭގެ ބުންޏެވެ. ތިބާގެ އަނބިމީހާއަށް ނުބައިކަމެއްކުރަން އުޅުނުމީހަކަށް، އެމީހާ ޖަލުގައި ހައްޔަރުކުރުން، ނުވަތަ ވޭންދެނިވި عقوبات ދިނުން ފިޔަވައި އޮތީ ކޮން ޖަޒާއެއް ހެއްޔެވެ؟\n﴿٢٦﴾ قَالَ هِيَ رَاوَدَتْنِي عَن نَّفْسِي ۚ وَشَهِدَ شَاهِدٌ مِّنْ أَهْلِهَا إِن كَانَ قَمِيصُهُ قُدَّ مِن قُبُلٍ فَصَدَقَتْ وَهُوَ مِنَ الْكَاذِبِينَ އެކަލޭގެފާނު ވިދާޅުވިއެވެ. ނުބައިކަންތަކަށް ތިމަންކަލޭގެފާނުގެ ކިބައިން އެދުނީ، އެކަނބުލޭގެއެވެ. އަދި (އެކަމާމެދު) އެކަނބުލޭގެ ތިމާގެ މީހުންކުރެ ހެކިވެރިޔަކު ހެކިދީ ބުންޏެވެ. އެކަލޭގެފާނުގެ ގަމީސްކޮޅު ވީދިފައިވަނީ، ކުރިމަތިންނަމަ، އެކަނބުލޭގެ އެބުނީ ތެދެވެ. އަދި އެކަލޭގެފާނު ވަނީ ދޮގުވެރިންގެ ތެރެއިންނެވެ.\n﴿٢٧﴾ وَإِن كَانَ قَمِيصُهُ قُدَّ مِن دُبُرٍ فَكَذَبَتْ وَهُوَ مِنَ الصَّادِقِينَ އަދި އެކަލޭގެފާނުގެ ގަމީސްކޮޅު ވީދިފައިވަނީ، ފުރަގަހުންނަމަ، އެކަނބުލޭގެ އެހެދީ ދޮގެވެ. އަދި އެކަލޭގެފާނު އެވަނީ ތެދުވެރިންގެ ތެެރެއިންނެވެ.\n﴿٢٨﴾ فَلَمَّا رَأَىٰ قَمِيصَهُ قُدَّ مِن دُبُرٍ قَالَ إِنَّهُ مِن كَيْدِكُنَّ ۖ إِنَّ كَيْدَكُنَّ عَظِيمٌ ފަހެ، އެކަލޭގެފާނުގެ ގަމީސްކޮޅު ފުރަގަހުން ވީދިފައިވާތަން ފެނުމުން، އޭނާ (އެބަހީ: އެކަނބުލޭގެ ފިރިމީހާ) ބުންޏެވެ. ހަމަކަށަވަރުން، އެއީ ތިޔަކަނބަލުންގެ މަކަރުވެރިކަމުގެ ތެރެއިން ކަމެކެވެ. ހަމަކަށަވަރުން، ތިޔަކަނބަލުންގެ މަކަރުވެރިކަމަކީ، ބޮޑުވެގެންވާ ކަމެކެވެ.\n﴿٢٩﴾ يُوسُفُ أَعْرِضْ عَنْ هَٰذَا ۚ وَاسْتَغْفِرِي لِذَنبِكِ ۖ إِنَّكِ كُنتِ مِنَ الْخَاطِئِينَ يوسف ގެފާނެވެ! މިކަންތަކުން ދުރުހެލިވެވަޑައިގަންނަވާށެވެ! އަދި ކަނބުލޭގެ ކުރި ކުށަށް މާފު އެދޭށެވެ! ހަމަކަށަވަރުން، ކަނބުލޭގެވަނީ، ކުށްވެރިންގެ ތެރެއިންނެވެ.\n﴿٣٠﴾ ۞ وَقَالَ نِسْوَةٌ فِي الْمَدِينَةِ امْرَأَتُ الْعَزِيزِ تُرَاوِدُ فَتَاهَا عَن نَّفْسِهِ ۖ قَدْ شَغَفَهَا حُبًّا ۖ إِنَّا لَنَرَاهَا فِي ضَلَالٍ مُّبِينٍ (މިކަންތަކުގެ خبر ފެތުރިގެންދިޔުމުން) ރަށުތެރޭގެ އަންހެނުންގެ ބަޔަކު ބުނެފޫއެވެ. العزيز ގެ އަންހެނުން، އެކަނބުލޭގެ އަޅުކުއްޖާގެ ކިބައިން ނުބައިކަންތަކަށް އެދެނީއެވެ. ހަމަކަށަވަރުން، އެކަނބުލޭގެ ހިތްވަނީ، އެކުއްޖާގެ ލޯބިން ފުރިފައެވެ. ހަމަކަށަވަރުން، އެކަނބުލޭގެ ވާކަމަށް ތިމަންމެންދެކެނީ ބަޔާންވެގެންވާ ފުރެދުމެއްގައެވެ.\n﴿٣١﴾ فَلَمَّا سَمِعَتْ بِمَكْرِهِنَّ أَرْسَلَتْ إِلَيْهِنَّ وَأَعْتَدَتْ لَهُنَّ مُتَّكَأً وَآتَتْ كُلَّ وَاحِدَةٍ مِّنْهُنَّ سِكِّينًا وَقَالَتِ اخْرُجْ عَلَيْهِنَّ ۖ فَلَمَّا رَأَيْنَهُ أَكْبَرْنَهُ وَقَطَّعْنَ أَيْدِيَهُنَّ وَقُلْنَ حَاشَ لِلَّهِ مَا هَٰذَا بَشَرًا إِنْ هَٰذَا إِلَّا مَلَكٌ كَرِيمٌ ފަހެ، އެ އަންހެނުން ދެއްކި (މަލާމާތުގެ) މަކަރުވެރި ވާހަކަ އެކަނބުލޭގެއަށް އިވުމުން، އެއުރެން ބަލައިފޮނުވިއެވެ. އަދި ލެނގިގެންތިބޭނެ ތަނެއް ތައްޔާރުކުރިއެވެ. އަދި އެއިންކޮންމެ މީހަކަށް ފިޔޮއްސެއް ދިނެވެ. އަދި يوسف ގެފާނަށް ދެންނެވިއެވެ. އެއުރެންގެ ތެރެޔަށް ނުކުމެވަޑައިގަންނަވާށެވެ! ދެން، އެ އަންހެނުން އެކަލޭގެފާނު ދުށްހިނދު، އެއުރެން އެކަލޭގެފާނުގެ ރީތިކަމާމެދު حيران ވޫއެވެ. އަދި އެއުރެން އަތްތައް ކޮށަމުން ދިޔައޫއެވެ. އަދި ބުނެފޫއެވެ. [حاش للَّه] އެވެ. (اللَّه ގެ ހުސްطاهر ވަންތަ ކަމާއެވެ!) މިއީއަކީ آدم ގެދަރިއެއްވާ ނޫނެވެ. މިއީ ހަމަކަށަވަރުން، މާތްވެގެންވާ ملائكة އަކު ކަމުގައި ނޫނީ ނުވެތެވެ.\n﴿٣٢﴾ قَالَتْ فَذَٰلِكُنَّ الَّذِي لُمْتُنَّنِي فِيهِ ۖ وَلَقَدْ رَاوَدتُّهُ عَن نَّفْسِهِ فَاسْتَعْصَمَ ۖ وَلَئِن لَّمْ يَفْعَلْ مَا آمُرُهُ لَيُسْجَنَنَّ وَلَيَكُونًا مِّنَ الصَّاغِرِينَ އެކަނބުލޭގެ ބުންޏެވެ. ތިޔަބައިމީހުން ތިމަންނާއަށް މަލާމާތްކޮށް ވާހަކަދެއްކީ، އޭނާއާ މެދުގައެވެ. ހަމަކަށަވަރުން، ތިމަން އޭނާގެ ކިބައިން ނުބައިކަންތަކަށް އެދުނީއެވެ. ފަހެ، އެހިނދު އޭނާ އެކަމުން ރައްކާތެރިވެގަތެވެ. އަދި ތިމަން އޭނާއަށް أمر ކުރާ ކަންތައް ނުކުޅަނަމަ، ޖަލުގައި އޭނާ ހައްޔަރު ކުރެވޭނެކަން ކަށަވަރެވެ. އަދި އޭނާ ވާހުށީ، ނިކަމެތިވެގެންވާ މީހުންގެ ތެރެއިންނެވެ.\n﴿٣٣﴾ قَالَ رَبِّ السِّجْنُ أَحَبُّ إِلَيَّ مِمَّا يَدْعُونَنِي إِلَيْهِ ۖ وَإِلَّا تَصْرِفْ عَنِّي كَيْدَهُنَّ أَصْبُ إِلَيْهِنَّ وَأَكُن مِّنَ الْجَاهِلِينَ އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! ތިމަންއަޅާ ކުރުމަށް އެއުރެން އެ އެދޭކަންތަކަށްވުރެ، ޖަލުގައި ހައްޔަރުވުންވެސް، ތިމަންއަޅާއަށް ލޮބުވެތިކަން މާބޮޑެވެ. އަދި އިބަރަސްކަލާނގެ އެއުރެންގެ މަކަރުވެރިކަން ތިމަން އަޅާގެ ކިބައިން ދުރުނުކުރެއްވިނަމަ، ތިމަންއަޅާ އެއުރެންނަށް ލެނބިގެން ހިނގައިދާނެތެވެ. އަދި جاهل ންގެ ތެރެއިން ތިމަންއަޅާ ވެދާނެތެވެ.\n﴿٣٤﴾ فَاسْتَجَابَ لَهُ رَبُّهُ فَصَرَفَ عَنْهُ كَيْدَهُنَّ ۚ إِنَّهُ هُوَ السَّمِيعُ الْعَلِيمُ ފަހެ، އެކަލޭގެފާނުގެ ވެރިރަސްކަލާނގެ އެކަލޭގެފާނުގެ دعاء އިޖާބަކުރައްވައި، އެއުރެންގެ މަކަރުވެރިކަން އެކަލޭގެފާނުގެ ކިބައިން ދުރުކުރެއްވިއެވެ. ހަމަކަށަވަރުން، އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٣٥﴾ ثُمَّ بَدَا لَهُم مِّن بَعْدِ مَا رَأَوُا الْآيَاتِ لَيَسْجُنُنَّهُ حَتَّىٰ حِينٍ ދެން (އެކަލޭގެފާނު ބަރީއަވެގެންވާކަމުގެ) دليل ތައް އެއުރެންނަށް ފެނިދިއުމަށްފަހުވެސް، ހަމަކަށަވަރުން، އެކަލޭގެފާނު ދުވަސްކޮޅަކަށް ޖަލުގައި ހައްޔަރުކުރުމަށް އެއުރެންނަށް ފެނުނެވެ.\n﴿٣٦﴾ وَدَخَلَ مَعَهُ السِّجْنَ فَتَيَانِ ۖ قَالَ أَحَدُهُمَا إِنِّي أَرَانِي أَعْصِرُ خَمْرًا ۖ وَقَالَ الْآخَرُ إِنِّي أَرَانِي أَحْمِلُ فَوْقَ رَأْسِي خُبْزًا تَأْكُلُ الطَّيْرُ مِنْهُ ۖ نَبِّئْنَا بِتَأْوِيلِهِ ۖ إِنَّا نَرَاكَ مِنَ الْمُحْسِنِينَ އަދި (ރަސްގެފާނުގެ خادم ންގެ ތެރެއިންވާ) ދެކުއްޖަކުވެސް އެކަލޭގެފާނުގެ އަރިހުގައި ޖަލަށްލެވުނެވެ. އޭގެތެރެއިން އެކަކު ދެންނެވިއެވެ. ހަމަކަށަވަރުން، ރާހެދުމަށް، ތިމަން މޭބިސްކަދުރުން ދިޔަފެލާތީ ތިމަންނާއަށް ހުވަފެނުން ފެނުނެވެ. އަދި އަނެކަކު ދެންނެވިއެވެ. ހަމަކަށަވަރުން، ތިމަންގެ ބޮލުގައި ރޮށިތަކެއް ބަހައްޓައިގެން ދަނިކޮށް، ދޫނި އެއިން ކާތީ ތިމަންނާއަށް ހުވަފެނުން ފެނުނެވެ. މިކަމުގެ މާނަ ތިމަންމެންނަށް ކަލޭގެފާނު ކިޔައިދެއްވާށެވެ! ހަމަކަށަވަރުން، ތިމަންމެން ކަލޭގެފާނު ދެކެނީ، إحسان ތެރިންގެ ތެރެއިންވާ ބޭކަލަކު ކަމުގައެވެ.\n﴿٣٧﴾ قَالَ لَا يَأْتِيكُمَا طَعَامٌ تُرْزَقَانِهِ إِلَّا نَبَّأْتُكُمَا بِتَأْوِيلِهِ قَبْلَ أَن يَأْتِيَكُمَا ۚ ذَٰلِكُمَا مِمَّا عَلَّمَنِي رَبِّي ۚ إِنِّي تَرَكْتُ مِلَّةَ قَوْمٍ لَّا يُؤْمِنُونَ بِاللَّهِ وَهُم بِالْآخِرَةِ هُمْ كَافِرُونَ އެކަލޭގެފާނު ވިދާޅުވިއެވެ. ތިޔަ ދެމީހުންނަށް ލިބޭ ކާނާއެއް ތިޔަ ދެމީހުންނަށް އައުމުގެ ކުރިން، ތިމަންކަލޭގެފާނު ތިޔަ ދެމީހުންނަށް އެއީ ކޮންއެއްޗެއްކަން އަންގައިދެއްވާހުށީމެވެ. އެއީ ތިމަންކަލޭގެފާނުގެ ވެރިރަސްކަލާނގެ ތިމަންކަލޭގެފާނަށް އުނގަންނައިދެއްވި ކަންތަކުގެ ތެރެއިން ކަމެކެވެ. اللَّه އަށް إيمان ނުވާ ބަޔެއްގެ دين ހަމަކަށަވަރުން، ތިމަން ދޫކޮށްލައިފީމެވެ. އަދި އެއުރެންނީ، ހަމަ، آخرة އަށް كافر ވެގެންވާ ބަޔެކެވެ.\n﴿٣٨﴾ وَاتَّبَعْتُ مِلَّةَ آبَائِي إِبْرَاهِيمَ وَإِسْحَاقَ وَيَعْقُوبَ ۚ مَا كَانَ لَنَا أَن نُّشْرِكَ بِاللَّهِ مِن شَيْءٍ ۚ ذَٰلِكَ مِن فَضْلِ اللَّهِ عَلَيْنَا وَعَلَى النَّاسِ وَلَٰكِنَّ أَكْثَرَ النَّاسِ لَا يَشْكُرُونَ އަދި ތިމަންކަލޭގެފާނުގެ ކާބަފައިކަލުނަވި إبراهيم ގެފާނާއި، إسحاق ގެފާނާއި، يعقوب ގެފާނުގެ دين އަށް ތިމަންކަލޭގެފާނު تبع ވެވަޑައިގަތީމެވެ. اللَّه އަށް އެއްވެސް އެއްޗެއް شريك ކުރުމަކީ ތިމަންމެންނަށް އޮތްކަމެއްނޫނެވެ. އެއީ ތިމަންމެންނަށާއި، މީސްތަކުންނަށް اللَّه ދެއްވި فضل ވަންތަކަމުގެ ތެރެއިންވާ ކަމެކެވެ. އެހެނެއްކަމަކު، މީސްތަކުންކުރެ ގިނަމީހުން (އެކަލާނގެއަށް) شكر އެއް ނުކުރެތެވެ.\n﴿٣٩﴾ يَا صَاحِبَيِ السِّجْنِ أَأَرْبَابٌ مُّتَفَرِّقُونَ خَيْرٌ أَمِ اللَّهُ الْوَاحِدُ الْقَهَّارُ އޭ ޖަލުގެ ދެ އެކުވެރިންނޭވެ! ވަކިވަކިވެގެންވާ ކަލާނގެ ތަކެއްހޭ ރަނގަޅީ، ނުވަތަ އެއްކައުވަންތަ، ބާރުވެރިވަންތަ اللَّه ހެއްޔެވެ؟\n﴿٤٠﴾ مَا تَعْبُدُونَ مِن دُونِهِ إِلَّا أَسْمَاءً سَمَّيْتُمُوهَا أَنتُمْ وَآبَاؤُكُم مَّا أَنزَلَ اللَّهُ بِهَا مِن سُلْطَانٍ ۚ إِنِ الْحُكْمُ إِلَّا لِلَّهِ ۚ أَمَرَ أَلَّا تَعْبُدُوا إِلَّا إِيَّاهُ ۚ ذَٰلِكَ الدِّينُ الْقَيِّمُ وَلَٰكِنَّ أَكْثَرَ النَّاسِ لَا يَعْلَمُونَ ތިޔަބައިމީހުންނާއި، ތިޔަބައިމީހުންގެ ކާބަފައިން އެ އެއްޗިއްސަށް ނަންދީފައިވާ އެއްޗެހިތަކަކަށްމެނުވީ، اللَّه ފިޔަވައި ތިޔަބައިމީހުން އަޅުކަމެއް ނުކުރަމުއެވެ. އެ އެއްޗަކަށް (އަޅުކަންކުރުމަށް) އެއްވެސް حجّة އެއް اللَّه ބާވައެއްނުލައްވަތެވެ. اللَّه އަށް މެނުވީ حكم ކުރެއްވުމެއްނެތެވެ. އެކަލާނގެއަށް ފިޔަވައި ތިޔަބައިމީހުން އަޅުކަން ނުކުރުމަށް އެކަލާނގެ ވަނީ أمر ކުރައްވާފައެވެ. އެއީ حق ތެދު دين އެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n﴿٤١﴾ يَا صَاحِبَيِ السِّجْنِ أَمَّا أَحَدُكُمَا فَيَسْقِي رَبَّهُ خَمْرًا ۖ وَأَمَّا الْآخَرُ فَيُصْلَبُ فَتَأْكُلُ الطَّيْرُ مِن رَّأْسِهِ ۚ قُضِيَ الْأَمْرُ الَّذِي فِيهِ تَسْتَفْتِيَانِ އޭ ޖަލުގެ ދެ އެކުވެރިންނޭވެ! ތިޔަ ދެމީހުންކުރެ އެކަކު ދަންނާށެވެ! ފަހެ، އޭނާގެ ސާހިބުމީހާއަށް އޭނާ ރާ ދޭނެތެވެ. އަދި އަނެކަކު ދަންނާށެވެ! ފަހެ، އޭނާ صليب އަށް އެރުވޭނެތެވެ. ދެން އޭނާގެ ބޮލުން ދޫނި ކާނެތެވެ. ތިޔަ ދެމީހުން އޮޅުންފިލުވަން އުޅޭކަންތައްވަނީ (އެގޮތަށް) ނިޔާކުރައްވާފައެވެ.\n﴿٤٢﴾ وَقَالَ لِلَّذِي ظَنَّ أَنَّهُ نَاجٍ مِّنْهُمَا اذْكُرْنِي عِندَ رَبِّكَ فَأَنسَاهُ الشَّيْطَانُ ذِكْرَ رَبِّهِ فَلَبِثَ فِي السِّجْنِ بِضْعَ سِنِينَ އެ ދެމީހުންކުރެ ނަޖާވާނެކަމަށް ހީކުރެއްވި މީހާއަށް އެކަލޭގެފާނު ވިދާޅުވިއެވެ. ތިމަންކަލޭގެފާނުގެ ވާހަކަ، ތިބާގެ ސާހިބުމީހާގެ ގާތުގައި ކިޔައިދޭށެވެ! ފަހެ، އޭނާގެ ސާހިބުމީހާގެ ގާތުގައި އެވާހަކަދައްކަން شيطان އާ އޭނާ ހަނދާން ނެއްތިއެވެ. ފަހެ (އެކަމުގެ ސަބަބުން) އެކަލޭގެފާނު ޖަލުގައި (އިތުރު) އެތައްއަހަރަކު ހުންނެވިއެވެ.\n﴿٤٣﴾ وَقَالَ الْمَلِكُ إِنِّي أَرَىٰ سَبْعَ بَقَرَاتٍ سِمَانٍ يَأْكُلُهُنَّ سَبْعٌ عِجَافٌ وَسَبْعَ سُنبُلَاتٍ خُضْرٍ وَأُخَرَ يَابِسَاتٍ ۖ يَا أَيُّهَا الْمَلَأُ أَفْتُونِي فِي رُؤْيَايَ إِن كُنتُمْ لِلرُّؤْيَا تَعْبُرُونَ ރަސްގެފާނު ވިދާޅުވިއެވެ. ހަމަކަށަވަރުން، ތިމަންނާއަށް (ހުވަފެނުގައި) ފަލަ ހަތް ގެރި ފެނެއެވެ. (ފެންނަނީ) ހިކި ހަތް ގެރި، އެ ގެރިތައް ކަނިކޮންނެވެ. އަދި ރޯ ހަތް ކުރާއާއި، ހިކި ހަތް ކުރާ ފެނެއެވެ. އޭ ބޮޑުންނޭވެ! ތިޔަބައިމީހުން ހުވަފެނުގެ މާނަ ކިޔައިދޭ ބަޔަކު ކަމުގައިވާނަމަ، އަހުރެންގެ މި ހުވަފެނާ މެދުގައި، އަހުރެންނަށް އޮޅުންފިލުވައިދޭށެވެ!\n﴿٤٤﴾ قَالُوا أَضْغَاثُ أَحْلَامٍ ۖ وَمَا نَحْنُ بِتَأْوِيلِ الْأَحْلَامِ بِعَالِمِينَ އެއުރެން ދެންނެވޫއެވެ. (ތިޔައީ) ހުވަފެނުގެ ހާސަރެކެވެ. އަދި (އެކަހަލަ) ހުވަފެން މާނަކުރަން ދަންނަ ބަޔަކު ކަމުގައި ތިމަންމެން ނުވަމުއެވެ.\n﴿٤٥﴾ وَقَالَ الَّذِي نَجَا مِنْهُمَا وَادَّكَرَ بَعْدَ أُمَّةٍ أَنَا أُنَبِّئُكُم بِتَأْوِيلِهِ فَأَرْسِلُونِ އަދި އެ ދެމީހުންކުރެ (ޖަލުން) ސަލާމަތްވީމީހާ އެތައްދުވަހެއް ފަހުން (يوسف ގެފާނު މަތިިން) ހަނދާންވެގެން ބުންޏެވެ. އެ ހުވަފެނުގެ މާނަ ތިޔަބައިމީހުންނަށް ތިމަން ކިޔައިދީފާހުށީމެވެ. ފަހެ، ތިޔަބައިމީހުން (يوسف ގެފާނުގެ އަރިހަށް) ތިމަން ފޮނުވާށެވެ!\n﴿٤٦﴾ يُوسُفُ أَيُّهَا الصِّدِّيقُ أَفْتِنَا فِي سَبْعِ بَقَرَاتٍ سِمَانٍ يَأْكُلُهُنَّ سَبْعٌ عِجَافٌ وَسَبْعِ سُنبُلَاتٍ خُضْرٍ وَأُخَرَ يَابِسَاتٍ لَّعَلِّي أَرْجِعُ إِلَى النَّاسِ لَعَلَّهُمْ يَعْلَمُونَ (އޭނާ ދެންނެވިއެވެ.) އޭ يوسف ގެފާނެވެ! އޭ ތެދުވެރިޔާއެވެ! ހިކި ހަތް ގެރި (ވެގެން) ކާ، ފަލަ ހަތް ގެރިއާއި، ރޯ ހަތް ކުރާއާއި، ހިކި ހަތް ކުރާއާމެދު (އެބަހީ: އެ ހުވަފެނާމެދު) އަހުރެމެންނަށް އޮޅުންފިލުއްވައި ދެއްވާށެވެ! (އެއީ) ތިމަން އެއުރެން ގާތަށް އެނބުރިގޮސް ކިޔައިދިނުމަށްޓަކައެވެ. (އެއީ) އެއުރެންނަށް (އެކަން) އެނގުމަށްޓަކައެވެ.\n﴿٤٧﴾ قَالَ تَزْرَعُونَ سَبْعَ سِنِينَ دَأَبًا فَمَا حَصَدتُّمْ فَذَرُوهُ فِي سُنبُلِهِ إِلَّا قَلِيلًا مِّمَّا تَأْكُلُونَ އެކަލޭގެފާނު ވިދާޅުވިއެވެ. ވިދިވިދިގެން ހަތް އަހަރުވަންދެން ތިޔަބައިމީހުން ގޮވާންކުރާ ހުށިކަމެވެ! އަދި ތިޔަބައިމީހުން ކަނޑާ ގޮވާމެއް، ކުރާގަނޑުގައި ބަހައްޓާށެވެ! ކެއުމަށް ބޭނުންކުރާ މަދު އެތިކޮޅެއް މެނުވީއެވެ.\n﴿٤٨﴾ ثُمَّ يَأْتِي مِن بَعْدِ ذَٰلِكَ سَبْعٌ شِدَادٌ يَأْكُلْنَ مَا قَدَّمْتُمْ لَهُنَّ إِلَّا قَلِيلًا مِّمَّا تُحْصِنُونَ ދެން އެއަށްފަހު، ތަދުމަޑު ހަތް އަހަރު އަންނާނެތެވެ. ތިޔަބައިމީހުން ރައްކާކުރި ތަކެތިން މަދުއެތިކޮޅެއް މެނުވީ، އެ އަހަރުތަކަށް ބަހައްޓާފައިހުރި ތަކެތި ތިޔަބައިމީހުން ކައިހުސްކުރާނޫއެވެ.\n﴿٤٩﴾ ثُمَّ يَأْتِي مِن بَعْدِ ذَٰلِكَ عَامٌ فِيهِ يُغَاثُ النَّاسُ وَفِيهِ يَعْصِرُونَ ދެން އެއަށްފަހު، މީސްތަކުންނަށް ވާރޭފެން ގިނައިން ލިބޭނޭ އަހަރެއް އަންނާނެތެވެ. އަދި އެ އަހަރުގައި އެއުރެން (ދިޔަފެލާ ތަކެތިން) ދިޔަފެލާނެތެވެ.\n﴿٥٠﴾ وَقَالَ الْمَلِكُ ائْتُونِي بِهِ ۖ فَلَمَّا جَاءَهُ الرَّسُولُ قَالَ ارْجِعْ إِلَىٰ رَبِّكَ فَاسْأَلْهُ مَا بَالُ النِّسْوَةِ اللَّاتِي قَطَّعْنَ أَيْدِيَهُنَّ ۚ إِنَّ رَبِّي بِكَيْدِهِنَّ عَلِيمٌ ރަސްގެފާނު ވިދާޅުވިއެވެ. ތިޔަބައިމީހުން ތިމަންގެ ގާތަށް އޭނާ ގެންނާށެވެ! ފަހެ، ރަސްގެފާނު ފޮނުއްވި މީހާ އެކަލޭގެފާނުގެ އަރިހަށް އައުމުން، ވިދާޅުވިއެވެ. ތިބާގެ ސާހިބުމީހާގެ ގާތަށް ތިބާ އެނބުރި ހިނގައިދާށެވެ! ފަހެ، އެއުރެންގެ އަތްތައް ކޮށައިލި އަންހެނުންތަކަށް ވީގޮތަކާމެދު، އޭނާއާ ސުވާލުކޮށްބަލާށެވެ! ހަމަކަށަވަރުން، ތިމަންކަލޭގެފާނުގެ ވެރިރަސްކަލާނގެ އެއުރެންގެ މަކަރުވެރިކަން މޮޅަށް ދެނެވޮޑިގެންވެތެވެ.\n﴿٥١﴾ قَالَ مَا خَطْبُكُنَّ إِذْ رَاوَدتُّنَّ يُوسُفَ عَن نَّفْسِهِ ۚ قُلْنَ حَاشَ لِلَّهِ مَا عَلِمْنَا عَلَيْهِ مِن سُوءٍ ۚ قَالَتِ امْرَأَتُ الْعَزِيزِ الْآنَ حَصْحَصَ الْحَقُّ أَنَا رَاوَدتُّهُ عَن نَّفْسِهِ وَإِنَّهُ لَمِنَ الصَّادِقِينَ އޭނާ (އެބަހީ: ރަސްގެފާނު) ވިދާޅުވިއެވެ. ތިޔަކަނބަލުން يوسف ގެފާނުގެ ކިބައިން ނުބައިކަމަކަށް އެދުނުހިނދު، ކަންވީގޮތަކީ ކޮބައިހެއްޔެވެ؟ އެއުރެން ދެންނެވޫއެވެ. حاش للَّه އެވެ! (اللَّه ގެ ހުސްطاهر ވަންތަކަމާއެވެ!) އެކަލޭގެފާނުގެ ކިބައިގައި އެއްވެސް ނުބައިކަމެއްވާ ކަމަކަށް ތިމަންމެން ދެނެއެއްނެތީމުއެވެ. العزيز ގެ އަންހެނުން ބުންޏެވެ. މިހާރު حق ތެދު ފާޅުވެއްޖެއެވެ. އެކަލޭގެފާނުގެ ކިބައިން ނުބައިކަމަކަށް އެދުނީ، ތިމަންނާއެވެ. އަދި ހަމަކަށަވަރުން، އެކަލޭގެފާނު ވަނީ، ތެދުވެރިންގެ ތެރެއިންނެވެ.\n﴿٥٢﴾ ذَٰلِكَ لِيَعْلَمَ أَنِّي لَمْ أَخُنْهُ بِالْغَيْبِ وَأَنَّ اللَّهَ لَا يَهْدِي كَيْدَ الْخَائِنِينَ (يوسف ގެފާނު ވިދާޅުވިއެވެ.) އެއީ ތިމަން غيب ގައި އޭނާއަށް (އެބަހީ: العزيز އަށް) خيانة ތެރި ނުވާކަމާއި، އަދި خيانة ތެރިންގެ މަކަރުވެރި ރޭވުން اللَّه ފަހިކޮށް ނުދެއްވާނެކަން، އޭނާއަށް އެނގުމަށްޓަކައެވެ.\n﴿٥٣﴾ ۞ وَمَا أُبَرِّئُ نَفْسِي ۚ إِنَّ النَّفْسَ لَأَمَّارَةٌ بِالسُّوءِ إِلَّا مَا رَحِمَ رَبِّي ۚ إِنَّ رَبِّي غَفُورٌ رَّحِيمٌ އަދި ތިމަންކަލޭގެފާނުގެ نفس ވެސް (ތުހުމަތުން) ބަރީއައެއް ނުކުރައްވަމެވެ. ހަމަކަށަވަރުން، نفس އަކީ، ތިމަންކަލޭގެފާނުގެ ވެރިރަސްކަލާނގެ رحمة ލައްވައިފިނަމަ، މެނުވީ، ނުބައިކަންތަކަށް އަބަދުވެސް އަމުރުކުރާ އެއްޗެއްކަން ކަށަވަރެވެ. ހަމަކަށަވަރުން، ތިމަންކަލޭގެފާނުގެ ވެރިރަސްކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.\n﴿٥٤﴾ وَقَالَ الْمَلِكُ ائْتُونِي بِهِ أَسْتَخْلِصْهُ لِنَفْسِي ۖ فَلَمَّا كَلَّمَهُ قَالَ إِنَّكَ الْيَوْمَ لَدَيْنَا مَكِينٌ أَمِينٌ ރަސްގެފާނު ވިދާޅުވިއެވެ. އެކަލޭގެފާނު ތިމަންގެ خدمة އަށް خاص ކުރުމަށްޓަކައި، އެކަލޭގެފާނު ތިމަންގެ ގާތަށް ގެންނާށެވެ! ފަހެ، އެކަލޭގެފާނާ ވާހަކަ ދައްކަވާފައި، އެ ރަސްގެފާނު ވިދާޅުވިއެވެ. ހަމަކަށަވަރުން، ކަލޭގެފާނީ، މިއަދު ތިމަންގެ ގާތުގައި އިތުބާރުކުރެވޭ أمانة ތެރިޔަކީމުއެވެ.\n﴿٥٥﴾ قَالَ اجْعَلْنِي عَلَىٰ خَزَائِنِ الْأَرْضِ ۖ إِنِّي حَفِيظٌ عَلِيمٌ އެކަލޭގެފާނު ވިދާޅުވިއެވެ. (مصر ގެ) ބިމުގެ خزانة ތަކުގެ ވެރިޔަކަށް ތިމަން ލައްވާށެވެ! ހަމަކަށަވަރުން، ތިމަންނާއީ (އެއަށް) ރައްކާތެރިވާ (އެއާބެހޭ ކަންތައްތައް) ރަނގަޅަށް ދަންނަ މީހަކީމެވެ.\n﴿٥٦﴾ وَكَذَٰلِكَ مَكَّنَّا لِيُوسُفَ فِي الْأَرْضِ يَتَبَوَّأُ مِنْهَا حَيْثُ يَشَاءُ ۚ نُصِيبُ بِرَحْمَتِنَا مَن نَّشَاءُ ۖ وَلَا نُضِيعُ أَجْرَ الْمُحْسِنِينَ އެފަދައިން އެކަލޭގެފާނު ބޭނުންފުޅު ތަނެއްގައި ހުންނެވޭނެގޮތުން ތިމަންރަސްކަލާނގެ އެކަލޭގެފާނު (مصر ގެ) ބިމުގައި ބާރުވެރި ކުރެއްވީމެވެ. ތިމަންރަސްކަލާނގެ އިރާދަކުރައްވާ ބަޔަކަށް، ތިމަންރަސްކަލާނގެ رحمة ލައްވަމެވެ. އަދި إحسان ތެރިންގެ ދަރުމަ، ތިމަންރަސްކަލާނގެ ގެއްލެނި ނުކުރައްވާހުށީމެވެ.\n﴿٥٧﴾ وَلَأَجْرُ الْآخِرَةِ خَيْرٌ لِّلَّذِينَ آمَنُوا وَكَانُوا يَتَّقُونَ އަދި ހަމަކަށަަވަރުން، إيمان ވެ، تقوى ވެރިވެއުޅުނު މީހުންނަށް، آخرة ގެ ދަރުމައިގެ ހެޔޮކަން މާބޮޑެވެ.\n﴿٥٨﴾ وَجَاءَ إِخْوَةُ يُوسُفَ فَدَخَلُوا عَلَيْهِ فَعَرَفَهُمْ وَهُمْ لَهُ مُنكِرُونَ އަދި يوسف ގެފާނުގެ أخ ން އަތުވެއްޖައޫއެވެ. ދެން އެކަލޭގެފާނުގެ އަރިހަށް އެއުރެން ވަދެއްޖައޫއެވެ. އަދި އެކަލޭގެފާނަށް އެއުރެން އެނގިވަޑައިގަތެވެ. ފަހެ، އެއުރެންނަކަށް އެކަލޭގެފާނަކީ ކާކުކަމެއް ނޭނގެތެވެ.\n﴿٥٩﴾ وَلَمَّا جَهَّزَهُم بِجَهَازِهِمْ قَالَ ائْتُونِي بِأَخٍ لَّكُم مِّنْ أَبِيكُمْ ۚ أَلَا تَرَوْنَ أَنِّي أُوفِي الْكَيْلَ وَأَنَا خَيْرُ الْمُنزِلِينَ އެއުރެން ބޭނުންވެގެން އައި ސާމާނު ތައްޔާރުކޮށްދެއްވިހިނދު، އެކަލޭގެފާނު ވިދާޅުވިއެވެ. (ތިޔަބައިމީހުން ދޫކޮށްފައި އައި) ތިޔަބައިމީހުންނާ އެއްބަފާ أخ އެއް ތިމަންކަލޭގެފާނުގެ އަރިހަށް ގެންނާށެވެ! ތިމަންކަލޭގެފާނު ހަމަޔަށް މިނެދެއްވާކަމާއި، ތިމަންކަލޭގެފާނީ، އެންމެހެޔޮގޮތުގައި މެހުމާނުންނަށް ކަމޭހިތާ މީހަކުކަން ތިޔަބައިމީހުން ނުދެކެމުހެއްޔެވެ؟\n﴿٦٠﴾ فَإِن لَّمْ تَأْتُونِي بِهِ فَلَا كَيْلَ لَكُمْ عِندِي وَلَا تَقْرَبُونِ ފަހެ، ތިޔަބައިމީހުން ތިމަންކަލޭގެފާނުގެ އަރިހަށް އޭނާ ނުގެނައިނަމަ، ތިމަންކަލޭގެފާނުގެ އަރިހުން ތިޔަބައިމީހުންނަކަށް މިނެދިނުމެއް ނެތެވެ. އަދި ތިޔަބައިމީހުން، ތިމަންކަލޭގެފާނުގެ އަރިހަށް ނާންނާށެވެ!\n﴿٦١﴾ قَالُوا سَنُرَاوِدُ عَنْهُ أَبَاهُ وَإِنَّا لَفَاعِلُونَ އެއުރެން ދެންނެވޫއެވެ. އޭނާގެ ބައްޕާ އަރިހުން އޭނާ ގެނެވޭތޯ ތިމަންމެން ގަދަމަސައްކަތް ކުރާނަމެވެ. އަދި ހަމަކަށަވަރުން، ތިމަންމެން (އެކަން) ކުރާހުށީމުއެވެ.\n﴿٦٢﴾ وَقَالَ لِفِتْيَانِهِ اجْعَلُوا بِضَاعَتَهُمْ فِي رِحَالِهِمْ لَعَلَّهُمْ يَعْرِفُونَهَا إِذَا انقَلَبُوا إِلَىٰ أَهْلِهِمْ لَعَلَّهُمْ يَرْجِعُونَ އެކަލޭގެފާނު ގެންގުޅުއްވާ ކުދިންނަށް ވިދާޅުވިއެވެ. އެއުރެން (އަގަކަށް) ގެނައި މުދާ، އެއުރެންގެ ތަކެތީގެ ތެރެޔަށްލާށެވެ! (އެއީ) އެއުރެންގެ أهل ންގެ ގާތަށް އެނބުރިދާހިނދު، އެކަން އެއުރެންނަށް އެނގުމަށްޓަކައެވެ. (އަދި ތިމަންކަލޭގެފާނުގެ އަރިހަށް) އެއުރެން އެނބުރި އާދޭތޯއެވެ.\n﴿٦٣﴾ فَلَمَّا رَجَعُوا إِلَىٰ أَبِيهِمْ قَالُوا يَا أَبَانَا مُنِعَ مِنَّا الْكَيْلُ فَأَرْسِلْ مَعَنَا أَخَانَا نَكْتَلْ وَإِنَّا لَهُ لَحَافِظُونَ ފަހެ، އެއުރެންގެ ބައްޕާގެ އަރިހަށް އެއުރެން އެނބުރި ދިޔަހިނދު އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! (ތިމަންމެންގެ ކޮއްކޮ ތިމަންމެންނާއެކު ނުފޮނުއްވައިފިނަމަ، ދެން) ތިމަންމެންނަށް މިނެދިނުން މަނާވީއެވެ. ފަހެ، ތިމަންމެންނަށް މިނެދޭތޯ ތިމަންމެންނާއެކު ތިމަންމެންގެ ކޮއްކޮ ފޮނުއްވާށެވެ! އަދި ހަމަކަށަވަރުން، ތިމަންމެން އެކަލޭގެފާނު ބަލަހައްޓައި ރައްކާތެރިކުރާ ހުށީމުއެވެ.\n﴿٦٤﴾ قَالَ هَلْ آمَنُكُمْ عَلَيْهِ إِلَّا كَمَا أَمِنتُكُمْ عَلَىٰ أَخِيهِ مِن قَبْلُ ۖ فَاللَّهُ خَيْرٌ حَافِظًا ۖ وَهُوَ أَرْحَمُ الرَّاحِمِينَ އެކަލޭގެފާނު ވިދާޅުވިއެވެ. މީގެކުރިން އޭނާގެ أخ (يوسف ގެފާނު) އާމެދު ތިޔަބައިމީހުންނަށް އިތުބާރުކުރި ފަދައިން މެނުވީ، އޭނާއާމެދު ތިޔަބައިމީހުންގެ މައްޗަށް ތިމަން އިތުބާރުކުރާނޭ ހެއްޔެވެ؟ ފަހެ، اللَّه އީ، ރައްކާތެރިކުރައްވާ، އެންމެ ހެޔޮ ރަސްކަލާނގެއެވެ. އަދި އެކަލާނގެއީ رحمة ލައްވާ، އެންމެ رحمة ވަންތަ ރަސްކަލާނގެއެވެ.\n﴿٦٥﴾ وَلَمَّا فَتَحُوا مَتَاعَهُمْ وَجَدُوا بِضَاعَتَهُمْ رُدَّتْ إِلَيْهِمْ ۖ قَالُوا يَا أَبَانَا مَا نَبْغِي ۖ هَٰذِهِ بِضَاعَتُنَا رُدَّتْ إِلَيْنَا ۖ وَنَمِيرُ أَهْلَنَا وَنَحْفَظُ أَخَانَا وَنَزْدَادُ كَيْلَ بَعِيرٍ ۖ ذَٰلِكَ كَيْلٌ يَسِيرٌ އަދި އެއުރެންގެ ސާމާނު އެއުރެން ހުޅުވިހިނދު، އެއުރެންގެ މުދާ (އޭގެތެރޭގައި) އެއުރެންނަށް ރައްދުކުރެވިފައިވަނިކޮށް ފެނިފައި، އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! (މިއަށްވުރެމޮޅަށް) ތިމަންމެން އެދޭނީ ކޮންކަމެއްހެއްޔެވެ؟ މިހިރީ ތިމަންމެންގެ މުދާ ތިމަންމެންނަށް ރައްދުކުރެވިފައެވެ. އަދި ތިމަންމެންގެ أهل ންނަށް (އިތުރަށް) ކާބޯތަކެތި ގެނެސްދީ، އަދި ތިމަންމެންގެ ކޮއްކޮ ރައްކާތެރި ކުރާހުށީމުއެވެ. އަދި جمل އަކަށް އެރުވޭތަކެތި އިތުރުކުރާނޫއެވެ. އެއީ މިނެދެވޭ މަދު އެތިކޮޅެކެވެ.\n﴿٦٦﴾ قَالَ لَنْ أُرْسِلَهُ مَعَكُمْ حَتَّىٰ تُؤْتُونِ مَوْثِقًا مِّنَ اللَّهِ لَتَأْتُنَّنِي بِهِ إِلَّا أَن يُحَاطَ بِكُمْ ۖ فَلَمَّا آتَوْهُ مَوْثِقَهُمْ قَالَ اللَّهُ عَلَىٰ مَا نَقُولُ وَكِيلٌ އެކަލޭގެފާނު ވިދާޅުވިއެވެ. ތިޔަބައިމީހުންގެ މައްޗަށް عداوة ތެރިންގެ ބަޔަކު ގަދަވެއްޖެހިނދަކު މެނުވީ، އޭނާ އަނބުރާ ތިމަންކަލޭގެފާނުގެ އަރިހަށް ގެނެސްދޭންކަމަށް، اللَّه ގެ حضرة ންވާ عهد އެއް ތިޔަބައިމީހުން ތިމަންކަލޭގެފާނަށް ގެނެސްދީފުމަށް ދާނދެން ތިޔަބައިމީހުންނާއެކު އޭނާއެއް ނުފޮނުއްވާ ހުށީމެވެ. ފަހެ، އެއުރެންގެ ކަށަވަރުވެގެންވާ عهد ގެ ބަސް ގެނެސްގަތްހިނދު، އެކަލޭގެފާނު ވިދާޅުވިއެވެ. ތިމަންމެން މިބުނާ އެއްޗަކަށް، اللَّه ހެކިވެވޮޑިގެންވާނެތެވެ.\n﴿٦٧﴾ وَقَالَ يَا بَنِيَّ لَا تَدْخُلُوا مِن بَابٍ وَاحِدٍ وَادْخُلُوا مِنْ أَبْوَابٍ مُّتَفَرِّقَةٍ ۖ وَمَا أُغْنِي عَنكُم مِّنَ اللَّهِ مِن شَيْءٍ ۖ إِنِ الْحُكْمُ إِلَّا لِلَّهِ ۖ عَلَيْهِ تَوَكَّلْتُ ۖ وَعَلَيْهِ فَلْيَتَوَكَّلِ الْمُتَوَكِّلُونَ އަދި އެކަލޭގެފާނު ވިދާޅުވިއެވެ. އޭ އަހުރެންގެ ދަރިންނޭވެ! ތިޔަބައިމީހުން (އެތަނަށްގޮސް) އެއްދޮރޯއްޓަކުން ނުވަންނާށެވެ! އަދި ތަފާތު ދޮރޯށިތަކަކުން ވަންނާށެވެ! އަދި اللَّه ގެ حضرة ން ތިޔަބައިމީހުންނަށް އެއްވެސްކަމެއް ތިމަންނާއަކަށް ފުއްދައެއް ނުދެވޭނެތެވެ. اللَّه އަށް މެނުވީ حكم ކުރެއްވުމެއް ނެތެވެ. ތިމަންކަލޭގެފާނު وكيل ކުރައްވަނީ، އެކަލާނގެއަށެވެ. އަދި وكيل ކުރާމީހުން ހަމައެކަނި އެކަލާނގެއަށް وكيل ކުރާހުށިކަމެވެ!\n﴿٦٨﴾ وَلَمَّا دَخَلُوا مِنْ حَيْثُ أَمَرَهُمْ أَبُوهُم مَّا كَانَ يُغْنِي عَنْهُم مِّنَ اللَّهِ مِن شَيْءٍ إِلَّا حَاجَةً فِي نَفْسِ يَعْقُوبَ قَضَاهَا ۚ وَإِنَّهُ لَذُو عِلْمٍ لِّمَا عَلَّمْنَاهُ وَلَٰكِنَّ أَكْثَرَ النَّاسِ لَا يَعْلَمُونَ އަދި އެއުރެންގެ ބައްޕާ أمر ކުރެއްވިގޮތަށް، އެއުރެންގޮސް ވަންހިނދު އެކަލޭގެފާނަކަށް اللَّه ގެ حضرة ން އެއްވެސްކަމެއް އެއުރެންނަކަށް ފުއްދައެއް ނުދެއްވުނެވެ. ހަމައެކަނި، يعقوب ގެފާނުގެ ހިތްޕުޅުގައިއޮތް ބޭނުމެއް މެނުވީ ނުފުދެތެވެ. (އެއީ يعقوب ގެފާނު ވިދާޅުވިގޮތަށް އެއުރެން އެކަން ކުރުމެވެ.) އަދި ހަމަކަށަވަރުން، އެކަލޭގެފާނީ، ތިމަންރަސްކަލާނގެ އެކަލޭގެފާނަށް އުނގަންނައިދެއްވި އެއްޗެއް ރަނގަޅަށް ދެނެހުންނެވި ބޭކަލެކެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n﴿٦٩﴾ وَلَمَّا دَخَلُوا عَلَىٰ يُوسُفَ آوَىٰ إِلَيْهِ أَخَاهُ ۖ قَالَ إِنِّي أَنَا أَخُوكَ فَلَا تَبْتَئِسْ بِمَا كَانُوا يَعْمَلُونَ އަދި يوسف ގެފާނުގެ އަރިހަށް އެއުރެން ވަނުމުން، އެކަލޭގެފާނުގެ أخ އެކަލޭގެފާނުގެ އަރިހަށް ގެންދަވައި ވިދާޅުވިއެވެ. ހަމަކަށަވަރުން، ތިމަންނާއީ، ތިބާގެ أخ އާއެވެ. ފަހެ، އެއުރެން ކޮށްއުޅުނު ކަންތަކާމެދު ތިބާ ހިތާމަނުކުރާށެވެ!\n﴿٧٠﴾ فَلَمَّا جَهَّزَهُم بِجَهَازِهِمْ جَعَلَ السِّقَايَةَ فِي رَحْلِ أَخِيهِ ثُمَّ أَذَّنَ مُؤَذِّنٌ أَيَّتُهَا الْعِيرُ إِنَّكُمْ لَسَارِقُونَ ފަހެ، އެކަލޭގެފާނު އެއުރެންގެ ސާމާނު ތައްޔާރުކޮށްދެއްވިހިނދު (މިނެހެދުމަށް ގެންގުޅޭ) سقاية، އޭނާގެ أخ ގެ ތަކެތީގެ ތެރެއަށް ލެއްވިއެވެ. ދެން ގޮވައި އަންގާ މީހަކު ގޮވިއެވެ. އޭ قافلة ގެ މީހުންނޭވެ! ހަމަކަށަވަރުން، ތިޔަބައިމީހުންނީ، ވައްކަންކުރާ ބަޔެކެވެ.\n﴿٧١﴾ قَالُوا وَأَقْبَلُوا عَلَيْهِم مَّاذَا تَفْقِدُونَ އެއުރެން އެއުރެންނާ ކުރިމަތިލައި އައިސް ބުނެފޫއެވެ. ތިޔަބައިމީހުން ގެއްލިގެންތިޔަ އުޅެނީ ކޮންއެއްޗެއް ހެއްޔެވެ؟\n﴿٧٢﴾ قَالُوا نَفْقِدُ صُوَاعَ الْمَلِكِ وَلِمَن جَاءَ بِهِ حِمْلُ بَعِيرٍ وَأَنَا بِهِ زَعِيمٌ އެއުރެން ބުނެފޫއެވެ. ތިމަންމެން ގެއްލިގެން މިއުޅެނީ، ރަސްގެފާނުގެ ނާޅިއެވެ. އަދި އެ ގެނެސްދިން މީހަކަށް އޮތް އިނާމަކީ، جمل އަކަށް އެރުވޭހާ ތަކެއްޗެވެ. އެކަމަށް އަހަރެން ޖާމިނުވެގެންވަމެވެ.\n﴿٧٣﴾ قَالُوا تَاللَّهِ لَقَدْ عَلِمْتُم مَّا جِئْنَا لِنُفْسِدَ فِي الْأَرْضِ وَمَا كُنَّا سَارِقِينَ އެއުރެން ދެންނެވޫއެވެ. اللَّه ގަންދީ ބުނަމުއެވެ. ތިމަންމެންއައީ ބިމުގައި فساد ކުރުމަށް ނޫންކަން ތިޔަބައިމީހުންނަށް އެނގިފައިވާނެކަން ކަށަވަރެވެ. އަދި ވައްކަންކުރާ ބަޔަކު ކަމުގައި ތިމަންމެން ނުވަމުއެވެ.\n﴿٧٤﴾ قَالُوا فَمَا جَزَاؤُهُ إِن كُنتُمْ كَاذِبِينَ އެއުރެން ބުނެފޫއެވެ. ތިޔަބައިމީހުން ދޮގުހަދާކަމަށްވާނަމަ، ފަހެ، އެކަމުގެ (އެބަހީ: މިނާއެތި ވަގަށްނެގުމުގެ) ޖަޒާއަކީ ކޮބައިހެއްޔެވެ؟\n﴿٧٥﴾ قَالُوا جَزَاؤُهُ مَن وُجِدَ فِي رَحْلِهِ فَهُوَ جَزَاؤُهُ ۚ كَذَٰلِكَ نَجْزِي الظَّالِمِينَ އެއުރެން ބުނެފޫއެވެ. އެކަމުގެ ޖަޒާއަކީ، އެމީހެއްގެ ތަކެތީގެ ތެރެއިން އެ މިނާއެތި ފެނުނު މީހެކެވެ. ފަހެ، އޭނާ އެއީ އެކަމުގެ ޖަޒާއެވެ. (އެބަހީ: ޖަޒާދިނުމަށްޓަކައި އެމީހަކު ހިފެހެއްޓުމެވެ.) އަނިޔާވެރިންނަށް ތިމަންރަސްކަލާނގެ ޖަޒާދެއްވަނީ، އެފަދައިންނެވެ.\n﴿٧٦﴾ فَبَدَأَ بِأَوْعِيَتِهِمْ قَبْلَ وِعَاءِ أَخِيهِ ثُمَّ اسْتَخْرَجَهَا مِن وِعَاءِ أَخِيهِ ۚ كَذَٰلِكَ كِدْنَا لِيُوسُفَ ۖ مَا كَانَ لِيَأْخُذَ أَخَاهُ فِي دِينِ الْمَلِكِ إِلَّا أَن يَشَاءَ اللَّهُ ۚ نَرْفَعُ دَرَجَاتٍ مَّن نَّشَاءُ ۗ وَفَوْقَ كُلِّ ذِي عِلْمٍ عَلِيمٌ ފަހެ، އެކަލޭގެފާނުގެ أخ އާގެ ތަކެތި ހޯދުމުގެ ކުރިން، އެއުރެންގެ ތަކެތި ހޯދަންފެށިއެވެ. ދެން އެކަލޭގެފާނުގެ أخ އާގެ ތަކެތީގެ ތެރެއިން، އެ މިނާއެތި ނެރުނެވެ. އެގޮތަށް يوسف ގެފާނަށްޓަކައި، ތިމަންރަސްކަލާނގެ (އެކަންތައް) ރޭއްވެވީމެވެ. اللَّه އިރާދަކުރެއްވުމާނުލައި، ރަސްގެފާނުގެ އާދަޔާ އެއްގޮތަށް އެކަލޭގެފާނަކަށް، އޭނާގެ أخ އާ އަތަކު ނުލެއްވުނީހެވެ. ތިމަންރަސްކަލާނގެ އިރާދަކުރައްވާ ބަޔަކު، ދަރަޖަ މަތިވެރިކުރައްވަމެވެ. އަދި ކޮންމެ علٰٰم ވެރިޔެއްގެ މައްޗަށް (ހުރިހާކަމެއް) މޮޅަށް ދެނެވޮޑިގެންވާ ކަލާނގެ ވޮޑިގެންވެއެވެ.\n﴿٧٧﴾ ۞ قَالُوا إِن يَسْرِقْ فَقَدْ سَرَقَ أَخٌ لَّهُ مِن قَبْلُ ۚ فَأَسَرَّهَا يُوسُفُ فِي نَفْسِهِ وَلَمْ يُبْدِهَا لَهُمْ ۚ قَالَ أَنتُمْ شَرٌّ مَّكَانًا ۖ وَاللَّهُ أَعْلَمُ بِمَا تَصِفُونَ އެއުރެން ބުނެފޫއެވެ. އޭނާ ވައްކަންކުރިކަމަށްވާނަމަ، މީގެކުރިން އޭނާގެ أخ އަކުވެސްވަނީ ވައްކަންކޮށްފައެވެ. ފަހެ، يوسف ގެފާނު، އެކަލޭގެފާނުގެ ހިތްޕުޅުގައި އެ ބަސް ސިއްރުކުރެއްވިއެވެ. އަދި އެއުރެންނަށް އެކަން ފާޅެއްނުކުރައްވަތެވެ. އެކަލޭގެފާނު ވިދާޅުވިއެވެ. ތިޔަބައިމީހުންގެ ދަރަޖަ އެއަށްވުރެ މާނުބައެވެ. އަދި ތިޔަބައިމީހުން ސިފަކޮށް ބުނާއެއްޗެއް اللَّه ދެނެވޮޑިގަތުން ބޮޑެވެ.\n﴿٧٨﴾ قَالُوا يَا أَيُّهَا الْعَزِيزُ إِنَّ لَهُ أَبًا شَيْخًا كَبِيرًا فَخُذْ أَحَدَنَا مَكَانَهُ ۖ إِنَّا نَرَاكَ مِنَ الْمُحْسِنِينَ އެއުރެން ދެންނެވޫއެވެ. އޭ العزيز އެވެ! ހަމަކަށަވަރުން، އޭނާގެ قدر ވެރި މުސްކުޅި ބައްޕައެއްވެއެވެ. ފަހެ، ތިމަންމެންގެ ތެރެއިން އެކަކު އޭނާގެ ބަދަލުގައި ހިފަހައްޓަވާށެވެ! ހަމަކަށަވަރުން، ތިމަންމެން ކަލޭގެފާނު ދެކެނީ، إحسان ތެރިންގެ ތެރެއިންނެވެ.\n﴿٧٩﴾ قَالَ مَعَاذَ اللَّهِ أَن نَّأْخُذَ إِلَّا مَن وَجَدْنَا مَتَاعَنَا عِندَهُ إِنَّا إِذًا لَّظَالِمُونَ އެކަލޭގެފާނު ވިދާޅުވިއެވެ. [معاذ اللَّه] އެވެ. (އެބަހީ: اللَّه ގެ ރައްކާތެރިކަމަށް އެދެމެވެ.) އެމީހެއްގެ އަތުގައި ތިމަންމެންގެ ތަކެތި ހުއްޓައި ފެނުނު މީހަކު މެނުވީ، ތިމަންމެން ހިފެހެއްޓުމުން ދުރުވެ، ރައްކާތެރިވުން އެދެމެވެ. އެހެންވެއްޖެނަމަ، ހަމަކަށަވަރުން، ތިމަންމެންވާހުށީ އަނިޔާވެރިން ކަމުގައެވެ.\n﴿٨٠﴾ فَلَمَّا اسْتَيْأَسُوا مِنْهُ خَلَصُوا نَجِيًّا ۖ قَالَ كَبِيرُهُمْ أَلَمْ تَعْلَمُوا أَنَّ أَبَاكُمْ قَدْ أَخَذَ عَلَيْكُم مَّوْثِقًا مِّنَ اللَّهِ وَمِن قَبْلُ مَا فَرَّطتُمْ فِي يُوسُفَ ۖ فَلَنْ أَبْرَحَ الْأَرْضَ حَتَّىٰ يَأْذَنَ لِي أَبِي أَوْ يَحْكُمَ اللَّهُ لِي ۖ وَهُوَ خَيْرُ الْحَاكِمِينَ ފަހެ، އެއުރެން އެކަލޭގެފާނުގެ ކިބައިން اميد ކެނޑުނުހިނދު، އެއުރެން އެކަހެރިވެ ސައްލާކުރޫއެވެ. އެއުރެންގެ ބޮޑަކަށްހުރި މީހާ ބުންޏެވެ. ތިޔަބައިމީހުންގެ މައްޗަށް ތިޔަބައިމީހުންގެ ބައްޕާ، اللَّه ގެ حضرة ން عهد ކަށަވަރު ހިއްޕަވާފައިވާކަމާއި، އޭގެކުރިން يوسف ގެފާނާމެދު ތިޔަބައިމީހުން ފަރުވާކުޑަކޮށްފައިވާކަން، ތިޔަބައިމީހުންނަކަށް ނޭނގޭހެއްޔެވެ؟ ފަހެ، ތިމަންގެ ބައްޕާ ތިމަންނައަށް إذن ދެއްވައިފުމަށްދާނދެން، ނުވަތަ اللَّه ތިމަންގެ މައްޗަށް ނިޔާކުރައްވައިފުމަށްދާނދެން ތިމަން (مصر ގެ) ބިން ދޫކޮށެއް ނުލާހުށީމެވެ. އަދި އެކަލާނގެއީ حكم ކުރައްވާ އެންމެ ހެޔޮ ރަސްކަލާނގެއެވެ.\n﴿٨١﴾ ارْجِعُوا إِلَىٰ أَبِيكُمْ فَقُولُوا يَا أَبَانَا إِنَّ ابْنَكَ سَرَقَ وَمَا شَهِدْنَا إِلَّا بِمَا عَلِمْنَا وَمَا كُنَّا لِلْغَيْبِ حَافِظِينَ ތިޔަބައިމީހުން އެނބުރި ތިޔަބައިމީހުންގެ ބައްޕާ އަރިހަށްގޮސް ދަންނަވާށެވެ! އޭ އަހުރެމެންގެ ބައްޕާއެވެ! ހަމަކަށަވަރުން، ކަލޭގެފާނުގެ ދަރިކަލުން ވައްކަންކޮށްފިއެވެ. އަދި ތިމަންމެންނަށް އެނގިފައިވާކަމަކަށް މެނުވީ، ތިމަންމެން ހެތްކެއް ނުވަމުއެވެ. އަދި غيب ގައިވާ ކަންތައް ދަންނަބަޔަކު ކަމުގައި ތިމަންމެން ނުވަމުއެވެ.\n﴿٨٢﴾ وَاسْأَلِ الْقَرْيَةَ الَّتِي كُنَّا فِيهَا وَالْعِيرَ الَّتِي أَقْبَلْنَا فِيهَا ۖ وَإِنَّا لَصَادِقُونَ އަދި ތިމަންމެންގޮސް ތިބި ރަށުގެ މީހުންނާ، އަދި ތިމަންމެން އޭގައި ދަތުރުކޮށްފައި އައި قافلة ގެ މީހުންނާ سؤال ކުރައްވާށެވެ! އަދި ހަމަކަށަވަރުން، ތިމަންމެންނީ ތެދުބުނާ ބަޔަކީމުއެވެ.\n﴿٨٣﴾ قَالَ بَلْ سَوَّلَتْ لَكُمْ أَنفُسُكُمْ أَمْرًا ۖ فَصَبْرٌ جَمِيلٌ ۖ عَسَى اللَّهُ أَن يَأْتِيَنِي بِهِمْ جَمِيعًا ۚ إِنَّهُ هُوَ الْعَلِيمُ الْحَكِيمُ އެކަލޭގެފާނު ވިދާޅުވިއެވެ. އަދި ކިއެއްތަ! ތިޔަބައިމީހުންގެ نفس ތައް ތިޔަބައިމީހުންނަށް (ނުބައި) ކަމެއް ޒީނަތްތެރިކޮށްދިނީއެވެ. ފަހެ، ދެން އޮތީ ރިވެތިވެގެންވާ ކެތްކުރުމެކެވެ. اللَّه އެ އެންމެން ތިމަންކަލޭގެފާނުގެ އަރިހަށް ގެނެސްދެއްވައިފާށިއެވެ! ހަމަކަށަވަރުން، އެކަލާނގެއީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\n﴿٨٤﴾ وَتَوَلَّىٰ عَنْهُمْ وَقَالَ يَا أَسَفَىٰ عَلَىٰ يُوسُفَ وَابْيَضَّتْ عَيْنَاهُ مِنَ الْحُزْنِ فَهُوَ كَظِيمٌ އަދި އެކަލޭގެފާނު އެއުރެންނާ އެއްކިބާވެ ވަޑައިގަތެވެ. އަދި ވިދާޅުވިއެވެ. يوسف ގެފާނުގެ މައްޗަށް އަހުރެން ކުރާ ހިތާމައެއްގެ ބޮޑުކަމާއެވެ! އަދި ހިތާމައިގެ ސަބަބުން، އެކަލޭގެފާނުގެ ލޯފުޅު ހުދުވެގެންދިޔައެވެ. ފަހެ، އެކަލޭގެފާނީ، ހިތާމަފާޅު ނުކުރައްވައި، ހިފަހައްޓަވާ ބޭކަލެކެވެ.\n﴿٨٥﴾ قَالُوا تَاللَّهِ تَفْتَأُ تَذْكُرُ يُوسُفَ حَتَّىٰ تَكُونَ حَرَضًا أَوْ تَكُونَ مِنَ الْهَالِكِينَ އެއުުރެން ދެންނެވޫއެވެ. اللَّه ގަންދީ ހުވާކުރަމެވެ. ކަލޭގެފާނު ބަލިحال ބޮޑުވެއްޖެއުމަށްދާނދެން، ނުވަތަ މަރުވެފައިވާ މީހުންގެ ތެރެއިން ހިމެނިއްޖައުމަށްދާނދެން، يوسف ގެފާނުމަތިން ހަނދުމަކުރެއްވުމުގައި ކަލޭގެފާނު ފިލާވަޑައިނުގަންނަވަމުއެވެ.\n﴿٨٦﴾ قَالَ إِنَّمَا أَشْكُو بَثِّي وَحُزْنِي إِلَى اللَّهِ وَأَعْلَمُ مِنَ اللَّهِ مَا لَا تَعْلَمُونَ އެކަލޭގެފާނު ވިދާޅުވިއެވެ. ތިމަންކަލޭގެފާނުގެ މޮޅިޔާއި، ހިތާމައިގެ شكوى ދަންނަވާކަން ކަށަވަރީ، ހަމައެކަނި اللَّه އަށެވެ. އަދި ތިޔަބައިމީހުންނަށް ނޭނގޭ ކަންތައްތަކެއް، اللَّه ގެ حضرة ން ތިމަންކަލޭގެފާނަށް އެނގިވަޑައިގަނެއެވެ.\n﴿٨٧﴾ يَا بَنِيَّ اذْهَبُوا فَتَحَسَّسُوا مِن يُوسُفَ وَأَخِيهِ وَلَا تَيْأَسُوا مِن رَّوْحِ اللَّهِ ۖ إِنَّهُ لَا يَيْأَسُ مِن رَّوْحِ اللَّهِ إِلَّا الْقَوْمُ الْكَافِرُونَ އޭ އަހުރެންގެ ދަރިންނޭވެ! يوسف ގެފާނާއި، އޭނާގެ أخ އާގެ خبر އެއްވޭތޯ ތިޔަބައިމީހުން ދާށެވެ! އަދި اللَّه ގެ رحمة ން ތިޔަބައިމީހުން اميد ކަނޑައިނުލާށެވެ! (ހަަމަކަށަވަރުން، كافر ވިމީހުން މެނުވީ، اللَّه ގެ رحمة ން اميد ކަނޑައެއް ނުލާނެތެވެ.)\n﴿٨٨﴾ فَلَمَّا دَخَلُوا عَلَيْهِ قَالُوا يَا أَيُّهَا الْعَزِيزُ مَسَّنَا وَأَهْلَنَا الضُّرُّ وَجِئْنَا بِبِضَاعَةٍ مُّزْجَاةٍ فَأَوْفِ لَنَا الْكَيْلَ وَتَصَدَّقْ عَلَيْنَا ۖ إِنَّ اللَّهَ يَجْزِي الْمُتَصَدِّقِينَ ފަހެ، އެއުރެން އެކަލޭގެފާނުގެ އަރިހަށް ވަންހިނދު، އެއުރެން ދެންނެވޫއެވެ. އޭ العزيز އެވެ! ތިމަންމެންނަށާއި، ތިމަންމެންގެ أهل ވެރިންނަށް ތަދުމަޑުކަން ޖެހިއްޖެއެވެ. ތިމަންމެންއައީ، ދެރަ މުދަލަކާއިގެންނެވެ. ފަހެ، ތިމަންމެންނަށް ފުރިހަމަގޮތުގައި މިނެދެއްވައި، ތިމަންމެންނަށް صدقات ކުރައްވާށެވެ! ހަމަކަށަވަރުން، صدقات ކުރާ މީހުންނަށް اللَّه (ހެޔޮ) ޖަޒާދެއްވާނެތެވެ.\n﴿٨٩﴾ قَالَ هَلْ عَلِمْتُم مَّا فَعَلْتُم بِيُوسُفَ وَأَخِيهِ إِذْ أَنتُمْ جَاهِلُونَ އެކަލޭގެފާނު ވިދާޅުވިއެވެ. ތިޔަބައިމީހުންނަށް ނޭނގިތިބި حال، يوسف ގެފާނަށާއި، އެކަލޭގެފާނުގެ أخ އާއަށް ތިޔަބައިމީހުން ކުރިކަންތައް ތިޔަބައިމީހުން ދެނެތިބީމުހެއްޔެވެ؟\n﴿٩٠﴾ قَالُوا أَإِنَّكَ لَأَنتَ يُوسُفُ ۖ قَالَ أَنَا يُوسُفُ وَهَٰذَا أَخِي ۖ قَدْ مَنَّ اللَّهُ عَلَيْنَا ۖ إِنَّهُ مَن يَتَّقِ وَيَصْبِرْ فَإِنَّ اللَّهَ لَا يُضِيعُ أَجْرَ الْمُحْسِنِينَ އެއުރެން ދެންނެވޫއެވެ. ހަމަކަށަވަރުން، ތިޔައީ يوسف ގެފާނު ތޯއެވެ؟ އެކަލޭގެފާނު ވިދާޅުވިއެވެ. އަހުރެންނަކީ، يوسف ގެފާނީމެވެ. އަދި މިއީ ތިމަންކަލޭގެފާނުގެ أخ އާއެވެ. ހަމަކަށަވަރުން، اللَّه ތިމަންމެންގެ މައްޗަށް ދަރުމަވަންތަވެވޮޑިގެންފިއެވެ. ހަމަކަށަވަރުން، تقوى ވެރިވެ ކެތްތެރިވާމީހާ (ދަންނާށެވެ!) ފަހެ، ހަމަކަށަވަރުން، إحسان ތެރިންގެ ދަރުމަ، اللَّه ގެއްލެނި ނުކުރައްވާނެތެވެ.\n﴿٩١﴾ قَالُوا تَاللَّهِ لَقَدْ آثَرَكَ اللَّهُ عَلَيْنَا وَإِن كُنَّا لَخَاطِئِينَ އެއުރެން ދެންނެވޫއެވެ. اللَّه ގަންދީ ބުނަމުއެވެ. ހަމަކަށަވަރުން، اللَّه ތިމަންމެންގެ މައްޗަށް ކަލޭގެފާނު މަތިވެރިކުރައްވައި، މާތްކުރެއްވިއެވެ. އަދި ހަމަކަށަވަރުން، ތިމަންމެންވަނީ، ކުށްވެރިން ކަމުގައެވެ.\n﴿٩٢﴾ قَالَ لَا تَثْرِيبَ عَلَيْكُمُ الْيَوْمَ ۖ يَغْفِرُ اللَّهُ لَكُمْ ۖ وَهُوَ أَرْحَمُ الرَّاحِمِينَ އެކަލޭގެފާނު ވިދާޅުވިއެވެ. މިއަދު ތިޔަބައިމީހުންގެ މައްޗަކަށް މަލާމާތެއް ދެރަބަހެއް ނެތެވެ. ތިޔަބައިމީހުންނަށް اللَّه ފާފަފުއްސަވާށިއެވެ! އަދި އެކަލާނގެއީ، رحمة ލައްވާ އެންމެ رحمة ވަންތަ ރަސްކަލާނގެއެވެ.\n﴿٩٣﴾ اذْهَبُوا بِقَمِيصِي هَٰذَا فَأَلْقُوهُ عَلَىٰ وَجْهِ أَبِي يَأْتِ بَصِيرًا وَأْتُونِي بِأَهْلِكُمْ أَجْمَعِينَ ތިޔަބައިމީހުން ތިމަންކަލޭގެފާނުގެ މި ގަމީސްކޮޅާއިގެން ދާށެވެ! އަދި ތިމަންކަލޭގެފާނުގެ ބައްޕާގެ މޫނުފުޅުމައްޗަށް އެ ގަމީސްކޮޅު އެއްލާށެވެ! އޭރުން ލޮލަށް ފެންނަމީހަކު ކަމުގައި އެކަލޭގެފާނު އަލުން ވެވަޑައިގެންފާނެތެވެ. އަދި ތިޔަބައިމީހުންގެ أهل ވެރިންގެ އެންމެން ގޮވައިގެން ތިމަންކަލޭގެފާނުގެ އަރިހަށް އަންނާށެވެ!\n﴿٩٤﴾ وَلَمَّا فَصَلَتِ الْعِيرُ قَالَ أَبُوهُمْ إِنِّي لَأَجِدُ رِيحَ يُوسُفَ ۖ لَوْلَا أَن تُفَنِّدُونِ އެ قافلة (ރަށުން) ވަކިވިހިނދު، އެއުރެންގެ ބައްޕާ ވިދާޅުވިއެވެ. ހަމަކަށަވަރުން، ތިމަންކަލޭގެފާނަށް يوسف ގެފާނުގެ ވަސް އެބަދުވައެވެ. ތިޔަބައިމީހުން ތިމަންކަލޭގެފާނު މޮޔައަކަށް ނަހަދާނެނަމައެވެ.\n﴿٩٥﴾ قَالُوا تَاللَّهِ إِنَّكَ لَفِي ضَلَالِكَ الْقَدِيمِ އެއުރެން ދެންނެވޫއެވެ. اللَّه ގަންދީ ބުނަމުއެވެ. ހަމަކަށަވަރުން، ކަލޭގެފާނުވަނީ، ކުރިންވެސް ކަލޭގެފާނު ހުންނެވި ކުށް خيال ގައިކަން ކަށަވަރެވެ.\n﴿٩٦﴾ فَلَمَّا أَن جَاءَ الْبَشِيرُ أَلْقَاهُ عَلَىٰ وَجْهِهِ فَارْتَدَّ بَصِيرًا ۖ قَالَ أَلَمْ أَقُل لَّكُمْ إِنِّي أَعْلَمُ مِنَ اللَّهِ مَا لَا تَعْلَمُونَ ފަހެ، އުފާވެރިކަމުގެ خبر ދޭމީހާ އައިސް އެކަލޭގެފާނުގެ މޫނުފުޅުމައްޗަށް އެ ގަަމީސްކޮޅު އެއްލިއެވެ. ފަހެ، އެހިނދު ލޮލަށް ފެންނަމީހަކު ކަމުގައި އަލުން އެކަލޭގެފާނު ވެވަޑައިގެންފިއެވެ. އެކަލޭގެފާނު ވިދާޅުވިއެވެ. ތިޔަބައިމީހުންނަށް ނޭނގޭ ކަންތައްތަކެއް ހަމަކަށަވަރުން، اللَّه ގެ حضرة ން ތިމަންކަލޭގެފާނަށް އެނގިވަޑައިގަންނަވާކަމަށް، ތިމަންކަލޭގެފާނު ވިދާޅެއް ނުވަންހެއްޔެވެ؟\n﴿٩٧﴾ قَالُوا يَا أَبَانَا اسْتَغْفِرْ لَنَا ذُنُوبَنَا إِنَّا كُنَّا خَاطِئِينَ އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! ތިމަންމެންނަށް ތިމަންމެންގެ ފާފަތައް ފުއްސެވުމަށް، ކަލޭގެފާނު دعاء ކޮށްދެއްވާށެވެ! ހަމަކަށަވަރުން، ތިމަންމެންވީ ކުށްވެރިން ކަމުގައެވެ.\n﴿٩٨﴾ قَالَ سَوْفَ أَسْتَغْفِرُ لَكُمْ رَبِّي ۖ إِنَّهُ هُوَ الْغَفُورُ الرَّحِيمُ އެކަލޭގެފާނު ވިދާޅުވިއެވެ. ތިޔަބައިމީހުންނަށް ފާފަފުއްސެވުމަށްއެދި ތިމަންކަލޭގެފާނުގެ ވެރިރަސްކަލާނގެ حضرة އަށް دعاء ކުރައްވާހުށީމެވެ. ހަމަކަށަވަރުން، އެކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.\n﴿٩٩﴾ فَلَمَّا دَخَلُوا عَلَىٰ يُوسُفَ آوَىٰ إِلَيْهِ أَبَوَيْهِ وَقَالَ ادْخُلُوا مِصْرَ إِن شَاءَ اللَّهُ آمِنِينَ ފަހެ، އެއުރެން (އެންމެން) يوسف ގެފާނުގެ އަރިހަށް (ގޮސް) ވަންހިނދު، އެކަލޭގެފާނުގެ މައިންބަފައިން އެކަލޭގެފާނުގެ އަރިހަށް ލަފައިލެއްވިއެެވެ. އަދި ވިދާޅުވިއެވެ. اللَّه ގެ އިރާދަފުޅާއެކު، އަމާންކަން ލިބިގެންވާ حال ގައި، مصر އަށް ވެދެވަޑައިގަންނަވާށެވެ!\n﴿١٠٠﴾ وَرَفَعَ أَبَوَيْهِ عَلَى الْعَرْشِ وَخَرُّوا لَهُ سُجَّدًا ۖ وَقَالَ يَا أَبَتِ هَٰذَا تَأْوِيلُ رُؤْيَايَ مِن قَبْلُ قَدْ جَعَلَهَا رَبِّي حَقًّا ۖ وَقَدْ أَحْسَنَ بِي إِذْ أَخْرَجَنِي مِنَ السِّجْنِ وَجَاءَ بِكُم مِّنَ الْبَدْوِ مِن بَعْدِ أَن نَّزَغَ الشَّيْطَانُ بَيْنِي وَبَيْنَ إِخْوَتِي ۚ إِنَّ رَبِّي لَطِيفٌ لِّمَا يَشَاءُ ۚ إِنَّهُ هُوَ الْعَلِيمُ الْحَكِيمُ އަދި يوسف ގެފާނު އެކަލޭގެފާނުގެ މައިބަފައިކަލުން تخت އަށް އުފުއްލެވިއެވެ. އަދި އެ އެންމެން އެކަލޭގެފާނަށް ކުރުނީސްކޮށް، سجدة އަށް ތިރިވެގަތޫއެވެ. އަދި އެކަލޭގެފާނު ވިދާޅުވިއެވެ. އޭ ބައްޕާއެވެ! ކުރިން ތިމަންނާއަށް ފެނިވަޑައިގަތް ހުވަފެނުގެ މާނައަކީ، މިއީއެވެ. ހަމަކަށަވަރުން، ތިމަންގެ ވެރިރަސްކަލާނގެ، އެ ހުވަފެން حق ތެދެއް ކަމުގައި ލެއްވިއެވެ. އަދި ތިމަން ޖަލުން ނެރުއްވުމާއި، ތިމަންނާއާއި، ތިމަންގެ أخ ންނާ ދެމެދު شيطان އާ ނުބައިކޮށްފުމަށް ފަހުގައި، بدوى ންގެ ދިރިއުޅުމުން ތިޔަބައިމީހުން ގެންނެވި ކަމާއި، މިހުރިހާ ކަމެއްގައި ތިމަންނާއަށް އެކަލާނގެ ރަނގަޅުގޮތް މެދުވެރިކުރެއްވިއެވެ. ހަމަކަށަވަރުން، ތިމަންގެ ވެރިރަސްކަލާނގެއީ، އެކަލާނގެ އިރާދަކުރައްވާ ކަމަކަށް އޯގާވަންތަ ރަސްކަލާނގެއެވެ. ހަމަކަށަވަރުން، އެކަލާނގެއީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\n﴿١٠١﴾ ۞ رَبِّ قَدْ آتَيْتَنِي مِنَ الْمُلْكِ وَعَلَّمْتَنِي مِن تَأْوِيلِ الْأَحَادِيثِ ۚ فَاطِرَ السَّمَاوَاتِ وَالْأَرْضِ أَنتَ وَلِيِّي فِي الدُّنْيَا وَالْآخِرَةِ ۖ تَوَفَّنِي مُسْلِمًا وَأَلْحِقْنِي بِالصَّالِحِينَ އަޅުގެ ވެރިރަސްކަލާކޮ! ހަމަކަށަވަރުން، އިބަރަސްކަލާނގެ ތިމަންއަޅާއަށް ވެރިކަން ދެއްވީމުއެވެ. އަދި ހުވަފެންތައް މާނަކުރަން ދަސްކޮށްދެއްވީމުއެވެ. އިސްވެދިޔަ مثال އަކާނުލައި، އުޑުތަކާއި، ބިން ހެއްދެވި ރަސްކަލާކޮ! ދުނިޔެއާއި، آخرة ގައި މިއަޅާގެ އެހީތެރިއަކީ، އިބަރަސްކަލާނގެއެވެ. مسلم އެއްގެ ގޮތުގައި މިއަޅާ މަރުގަންނަވާނދޭވެ! އަދި صالح ންގެ ތެރެއިން މިއަޅާ ލައްވާނދޭވެ!\n﴿١٠٢﴾ ذَٰلِكَ مِنْ أَنبَاءِ الْغَيْبِ نُوحِيهِ إِلَيْكَ ۖ وَمَا كُنتَ لَدَيْهِمْ إِذْ أَجْمَعُوا أَمْرَهُمْ وَهُمْ يَمْكُرُونَ އެއީ غيب ގެ خبر ތަކުގެ ތެރެއިން، ކަލޭގެފާނަށް ތިމަންރަސްކަލާނގެ وحى ކުރައްވާ خبر ތަކެވެ. އަދި އެއުރެން މަކަރުވެރި ރޭވުންތައް ރާވާ حال، އެއުރެންގެ ކަންތައްތަކަށް އެއްބަސްވިއިރަކު، އެއުރެންގެ ގާތުގައި ކަލޭގެފާނު ވަޑައިގެން ނުވަމުއެވެ.\n﴿١٠٣﴾ وَمَا أَكْثَرُ النَّاسِ وَلَوْ حَرَصْتَ بِمُؤْمِنِينَ އަދި ކަލޭގެފާނު ކިތަންމެވަރަކަށް شوق ވެރިވެވަޑައިގަތަސް، މީސްތަކުންކުރެ ގިނަމީހުން إيمان ވާ ބަޔަކު ކަމުގައެއް ނުވެތެވެ.\n﴿١٠٤﴾ وَمَا تَسْأَلُهُمْ عَلَيْهِ مِنْ أَجْرٍ ۚ إِنْ هُوَ إِلَّا ذِكْرٌ لِّلْعَالَمِينَ އަދި އެ قرآن އަށްޓަކައި، ކަލޭގެފާނު އެއުރެންގެ ކިބައިން އުޖޫރައަކަށް އެދިވަޑައެއް ނުގަންނަވަމުއެވެ. عالم ތަކަށް ހަނދާންކޮށްދިނުމެއްކަމުގައި މެނުވީ، އެ قرآن ނުވެތެވެ.\n﴿١٠٥﴾ وَكَأَيِّن مِّنْ آيَةٍ فِي السَّمَاوَاتِ وَالْأَرْضِ يَمُرُّونَ عَلَيْهَا وَهُمْ عَنْهَا مُعْرِضُونَ އުޑުތަކާއި، ބިމުގައިވާ ހެކިތަކުގެ ތެރެއިން، އެއުރެންނަށް ފެނި، ކުރިމަތިވާ، އަދި އެ ހެކިތަކުން އެއުރެން އެއްކިބާވެ، އެއާމެދު ފިކުރުނުކުރާ، ކިތައްކިތައް ހެކި ވޭހެއްޔެވެ؟\n﴿١٠٦﴾ وَمَا يُؤْمِنُ أَكْثَرُهُم بِاللَّهِ إِلَّا وَهُم مُّشْرِكُونَ އަދި އެއުރެންކުރެ ގިނަމީހުން، شريك ކުރާ ބަޔަކުކަމުގައިވާ حال ގައި މެނުވީ، اللَّه އަށް إيمان އެއް ނުވެތެވެ.\n﴿١٠٧﴾ أَفَأَمِنُوا أَن تَأْتِيَهُمْ غَاشِيَةٌ مِّنْ عَذَابِ اللَّهِ أَوْ تَأْتِيَهُمُ السَّاعَةُ بَغْتَةً وَهُمْ لَا يَشْعُرُونَ ފަހެ، اللَّه ގެ عذاب ގެ ތެރެއިން ކޯފާއެއް އެއުރެންގެ މައްޗަށް އަތުވެދާނެކަމުގެ ބިރެއް، ނުވަތަ އެއުރެން ނުދެނެތިއްބައި، ކުއްލިއަކަށް قيامة ގެ ވަގުތު އެއުރެންނަށް އަތުވެދާނޭކަމުގެ ބިރެއްނެތި، އެއުރެން އަމާންކަން ލިބިގެން ތިބީހެއްޔެވެ؟\n﴿١٠٨﴾ قُلْ هَٰذِهِ سَبِيلِي أَدْعُو إِلَى اللَّهِ ۚ عَلَىٰ بَصِيرَةٍ أَنَا وَمَنِ اتَّبَعَنِي ۖ وَسُبْحَانَ اللَّهِ وَمَا أَنَا مِنَ الْمُشْرِكِينَ ކަލޭގެފާނު ވިދާޅުވާށެވެ! މިއީ ތިމަންކަލޭގެފާނުގެ މަގެވެ. ތިމަންކަލޭގެފާނާއި، ތިމަންކަލޭގެފާނަށް تبع ވި މީހުން، اللَّه ގެ ފަރާތަށް ގޮވައިލައްވަނީ، އަލިވެގެންވާ دليل އާއެކުގައެވެ. އަދި اللَّه ގެ ހުސްطاهر ވަންތަކަމާއެވެ! އަދި شريك ކުރާ މީހުންގެ ތެރެއިން ތިމަންކަލޭގެފާނު ނުވަމެވެ.\n﴿١٠٩﴾ وَمَا أَرْسَلْنَا مِن قَبْلِكَ إِلَّا رِجَالًا نُّوحِي إِلَيْهِم مِّنْ أَهْلِ الْقُرَىٰ ۗ أَفَلَمْ يَسِيرُوا فِي الْأَرْضِ فَيَنظُرُوا كَيْفَ كَانَ عَاقِبَةُ الَّذِينَ مِن قَبْلِهِمْ ۗ وَلَدَارُ الْآخِرَةِ خَيْرٌ لِّلَّذِينَ اتَّقَوْا ۗ أَفَلَا تَعْقِلُونَ އަދި ކަލޭގެފާނުގެ ކުރިންވެސް، ރަށްތަކުގެ أهل ވެރިންގެ ތެރެއިން އެބަޔަކަށް ތިމަންރަސްކަލާނގެ وحى އިއްވަވައި، رسول ކަމާއިގެން ފިރިހެނުން މެނުވީ ނުފޮނުއްވަމެވެ. ފަހެ، ބިމުގައި ދަތުރުފަތުރުކޮށް އެއުރެންގެ ކުރިން އުޅުނު މީހުންގެ ނިމުންވީ ކޮންފަދައަކުންކަން، އެއުރެން ނުބަލަނީ ހެއްޔެވެ؟ އަދި ހަމަކަށަވަރުން، تقوى ވެރިވި މީހުންނަށް، آخرة ގެ ގޮވަތި، ހެޔޮކަން ބޮޑެވެ. ފަހެ، ތިޔަބައިމީހުންނަކަށް ނުވިސްނޭހެއްޔެވެ؟\n﴿١١٠﴾ حَتَّىٰ إِذَا اسْتَيْأَسَ الرُّسُلُ وَظَنُّوا أَنَّهُمْ قَدْ كُذِبُوا جَاءَهُمْ نَصْرُنَا فَنُجِّيَ مَن نَّشَاءُ ۖ وَلَا يُرَدُّ بَأْسُنَا عَنِ الْقَوْمِ الْمُجْرِمِينَ (މެދުވެރިވާ ދުއްތުރާތަކުގެ ސަބަބުން) رسول ންގެ اميد ކެނޑިި، އެބޭކަލުން ދޮގުކުރެވުނީކަމަށް އެބޭކަލުންނަށް ހީވެދާހިނދު، ތިމަންރަސްކަލާނގެ نصر، އެބޭކަލުންނަށް އަތުވެދެއެވެ. ފަހެ، ތިމަންރަސްކަލާނގެ އިރާދަކުރައްވާ ބަޔަކު ސަލާމަތްކުރައްވަމެވެ. އަދި ކުށްވެރިވި މީހުންގެ ކިބައިން، ތިމަންރަސްކަލާނގެ عذاب އަނބުރާ ރައްދުނުކުރެވޭ ހުށްޓެވެ.\n﴿١١١﴾ لَقَدْ كَانَ فِي قَصَصِهِمْ عِبْرَةٌ لِّأُولِي الْأَلْبَابِ ۗ مَا كَانَ حَدِيثًا يُفْتَرَىٰ وَلَٰكِن تَصْدِيقَ الَّذِي بَيْنَ يَدَيْهِ وَتَفْصِيلَ كُلِّ شَيْءٍ وَهُدًى وَرَحْمَةً لِّقَوْمٍ يُؤْمِنُونَ ހަމަކަށަވަރުން، އެއުރެންގެ ވާހަކަތަކުގައި، ބުއްދީގެ أهل ވެރިންނަށް عبرة އެއް ވާކަން ކަށަވަރެވެ. އެ قرآن އަކީ، ހަދައިގެން އުފެއްދޭ ވާހަކަތަކެއްނޫނެވެ. އެހެނެއްކަމަކު، އެއީ އޭގެކުރިން ބާވައިލެއްވި ފޮތްތައް ތެދުކުރާ، އަދި ހުރިހާކަމެއް تفصيل ކޮށްދޭ، އަދި إيمان ވާ ބަޔަކަށް هداية އެއް ކަމުގައްޔާއި، رحمة އެއް ކަމުގައިވާ ފޮތެވެ.


Raees Yameen Verikamugai Huhnevi Iru Maalee Bayaan Husha Helhuhvy Ehme2Faharu - Vaguthu\nރައީސް ޔާމީން ވެރިކަމުގައި ހުންނެވި އިރު މާލީ ބަޔާން ހުށަހެޅުއްވީ އެންމެ ދެ ފަހަރު\nވޭތުވެދިޔަ5އަހަރުގައި ވެރިކަމުގައި ހުންނެވި އިރު، މާލީ ބަޔާން ކުރީގެ ރައީސް ޔާމީން ހުށަހަޅުއްވާފައިވަނީ އެންމެ ދެ ފަހަރުކަން، ވޭތުވެ ދިޔަ ފަސް އަހަރު މާލީ ބަޔާން ހުށަހަޅަން ޖެހޭ ފަރާތްތަކާއި ހުށަނާޅާ ފަރާތްތަކުގެ ތަފްސީލުތައް ހާމަކޮށް އޮޑިޓަރ ޖެނެރަލްގެ އޮފީހުންގެ ނެރުނު ރިޕޯޓުން ހާމަ ވެއްޖެއެވެ.\nއޮޑިޓަރ ޖެނެރަލްގެ އޮފީހުންގެ ނެރުނު ރިޕޯޓު ދައްކާ ގޮތުން ރައީސް ޔާމީން މާލީ ބަޔާން ނެރުއްވާފައިވަނީ4ވަނަ އަހަރުގެ ޖެނުއަރީ މަހުގެ 15 ވަނަ ދުވަހާއި، މިދިޔަ އަހަރުގެ ނޮވެމްބަރު މަހުގެ 15 ވަނަ ދުވަހު އެކަންޏެވެ. މާލީ ބަޔާނަކީ ކޮންމެ އަހަރަކު އެއް ފަހަރު ނެރެން ޖެހޭ އެއްޗެއްކަން ފާހަކަ ކޮށްލެވެއެވ.\nމިދިޔަ ފަސް އަހަރުގެ ދައުރުގައި މާލީ ބަޔާން ހުށަހެޅުއްވި ނައިބު ރައީސުންނަށް ބަލާލާއިރު، ރައީސް ޔާމީން ނައިބު ރައީސް ކަމަށް އައްޔަން ކުރެއްވި3ބޭފުޅުންގެ ތެރެއިން މާލީ ބަޔާން އާއްމު ކުރައްވާފައިވަނީ ޑރ.މުހައްމަދު ޖަމީލު އަހުމަދު އެކަންޏެވެ. އަދި އެކަން ކުރައްވާފައިވަނީ އެންެމ ފަހަރަކުކަންވެސް ފާހަގަކޮށްލެވެއެވެ.\nމިދިޔަ ފަސް އަހަރު ގަވާއިދުން މާލީ ބަޔާން ހުށަހަޅުއްވާފައިވަނީ ފިނޭންސް މިނިސްޓަރު އަހުމަދު މުނައްވަރާއި ޖެންޑަ މިނިސްޓަރު ޒެނީޝާ ޝަހީދު ޒަކީ އާއި ޑިފެންސް މިނިސްޓަރު އާދަމް ޝަރީފު އުމަރު އާއި އެޑިއުކޭޝަން މިނިސްޓަރު އައިޝަތު ޝިހާމު އާއި އިސްލާމިކް މިނިސްޓަރު ޑރ. އަހުމަދު ޒިޔާދު އަދި އެންވާރަމެންޓް މިނިސްޓަރު ތޯރިގު އިބްރާހިމްއެވެ.\nމީގެއިތުރުން އެންޓި ކޮރަޕްޝަން ކޮމިޝަނުގެ ހުރިހާ މެމްބަރުންނާއި ޕްރޮސެކިއުޓަރ ޖެނެރަލް އައިޝަތު ބިޝާމް ވެސް މާލީ ބަޔާން ގަވާއިދުން ހުށަހަޅާފައިވާ ކަމަށް އޮޑިޓް އޮފީހުން ބުނެއެވެ.\nމާލީ ބަޔާން އެއްގޮތަކަށް ހުށަނާޅާ ބޭފުޅުންގެ ތެރޭގައި ކުރީގެ ނައިބު ރައީސް އަބްދުﷲ ޖިހާދު އާއި ކުރީގެ ހޯމް މިނިސްޓަރު އަޒްލީން އަހުމަދު އާއި ކުރީގެ ޓްރާންސްޕޯޓު މިނިސްޓަރު އަމީން އިބްރާހިމް އާއި ކުރީގެ ނައިބު ރައީސް އަދި ކުރީގެ ޓޫރިޒަމް މިނިސްޓަރު އަހުމަދު އަދީބު އާއި ކުރީގެ ޑިފެންސް މިނިސްޓަރު މޫސާ އަލީ ޖަލީލު އާއި ކުރީގެ ހެލްތު މިނިސްޓަރު އަބްދުﷲ ނާޒިމް އާއި ކުރީގެ އިކޮނޮމިކް މިނިސްޓަރު މުހައްމަދު ސައީދު އާއި ކުރީގެ ޔޫތް މިނިސްޓަރު މުހައްމަދު މަލީހު އާއި ކުރީގެ ޔޫތް މިނިސްޓަރު އިރުތިޝާމް އާދަމް ހިމެނިވަޑައިގަންނަވައެވެ.\nދާދިފަހުން ސަރުކާރުން ވަނީ މިހާރު ސަރުކާރުގެ ތިބި މިނިސްޓަރުންނާއި ރައީސް އަދި ނައިބު ރައީސްގެ6މަސް ދުވަހުގެ މާޅީ ބަޔާނެއް އާއްމުކޮށްފައެވެ. އަދި ކޮރޮޕްޝަން ނައްތާލަން ރައީސް ސޯލިޙް ވެ ވަޑައިގެންނެވި ވަޢުދުގެ ދަށުން މާލީ ބަޔާން ޤަވާއިދުން ނެރުމަށްވަނީ ވަޢުދުވެ ވަޑައިގެންފައެވެ.\nޖެނުއަރީ 15, 2019 18:45\nމިސަރުކާރުގެ ވެރިން މާލީ ބަޔާން ހުށަހާގޮތަށް ނޭޅިއްޔާ ރަނގަޅީ. ޢާދައިގެ ސިވިލް ސާވަންޓަކަށްވުރެ އެމީހުންގެ ހާލުދަށް. ފާއިތުވި 6މަސް ދުވަހު ތެރޭނެތް އާމްދަނީއެއް ލިބިފަ. ރައްޔިތުންނަށް ޖެއްސުންކުރަން ކީއްކުރަން ހުށަހަޅާ ބަޔާނެއް. އެއަށްވުރެ ތާހިރުވާނެ އެ ހުށަނޭޅިޔަސް. އެއިރުން އިނގޭނެތާ ބަޔާން ހުށަނާޅާކަން.\nޖެނުއަރީ 15, 2019 20:00\nމާލީބަޔާން5އަހަރު ތެރޭގައި 2ފަހަރު ހުށަހެޅުައްވީ ކީއްވެތޯ ! ރައީސް ޔާމިނާ ސުވާލް ކޮށްލެއްވުން މުހިންމު! ތިޔަވާނީ މާލީތަނަވަސް ކަމެއް ވެރިކަމުގެ ފަހު3އަހަރު އިތުރު ވެފަ ނެތީ.


Night Market baah'vvaa usoolu HDC in ekulavaalaifi\nވިޔަފާރި - ނައިޓްމާކެޓް\nނައިޓްމާކެޓް ބާއްވާ އުސޫލު އެޗްޑީސީން އެކުލަވާލައިފި\nނައިޓްމާކެޓް ހުޅުމާލޭގައި ބޭއްވޭނީ ކޮންމެ އަހަރަކު ދެ ފަހަރު\nހުޅުމާލޭގައިި ނައިޓްމާކެޓް، ބޭއްވޭނީ ދެ ސަރަހައްދެއްގައި އެކަނި\nނައިޓްމާކެޓް ބޭއްވޭނީ ކޮންމެވެސް މުނާސަބަތަކާއި ގުޅުވައިގެން\nކ. މާލެ | 14 ޑިސެންބަރ 2019 | ހޮނިހިރު 22:46 | 5,621\nބޮޑު ޗުއްޓީގައި މާލެސިޓީގައި ނައިޓްމާކެޓް ހިންގަން މާލެސިޓީ ކައުންސިލުން ފުރުސަތު ހުޅުވާލާފައިވޭ - ރާއްޖެއެމްވީ\nހުޅުމާލޭގައި ނައިޓްމާކެޓް ބާއްވާ އުޞޫލު ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އެކުލަވާލާ ޢާންމުކޮށްފިއެވެ.\nއެޗްޑީސީ އިން ޢާންމުކުރި އުޞޫލުގައި ބުނެފައިވަނީ ނައިޓްމާކެޓް ހުޅުމާލޭގައި ބޭއްވޭނީ ކޮންމެ އަހަރަކު ދެ ފަހަރު، ކޮންމެވެސް މުނާސަބަތަކާ ގުޅުވައިގެން ކަމަށެވެ. އަދި މި މުނާސަބަތުތައް ކަނޑައަޅާނީ މާލޭ ސިޓީ ކައުންސިލުން ކަމަށް އުޞޫލުގައި ބުނެފައިވެއެވެ.\nހުޅުމާލޭގައިި ނައިޓްމާކެޓް، ބާއްވާ ޞަރަޙައްދުގެ ގޮތުގައި އެޗްޑީސީން ކަނޑައަޅާފައިވަނީ، ސެންޓްރަލް ޕާކާއި ރުއްގަނޑު ސަރަހައްދެވެ. ހުޅުމާލޭގައި ނައިޓްމާކެޓް ބާއްވާ އުޞޫލު އެޗްޑީސީން ކަނޑައަޅާފައިވާއިރު މާލެ ސިޓީ ކައުންސިލުން ބުނެފައިވަނީ މާކެޓް ހިންގުމަށް ހުށައަޅާ ފަރާތަކީ 100 އިންސައްތަ ދިވެހި ވިޔަފާރިއަކަށް ވާން ޖެހޭނެ ކަމަށާއި، އެ ވިޔަފާރިއަކީ މިނިސްޓްރީ އޮފް އިކޮނޮމިކް ޑިވޮލޮޕްމަންޓުގައި ރަޖިސްޓްރީ ކުރި ފަހުން2އަހަރުވެފައިވާ ވިޔަފާރިއަކަށްވުން ވެސް ލާޒިމު ކަމަށެވެ.\nއިކޮނޮމިކް މިނިސްޓްރީ އިން ވަނީ "ފެއަރ، ނައިޓު މާކެޓު ނުވަތަ މަގުމަތީ ބާޒާރު ހިންގުމުގެ ހުއްދަ ދޫކުރުމުގައި ޢަމަލު ކުރާނެ އުޞޫލު" އެއް އެކުލަވާލާ ޢާންމުކޮށްފައެވެ.\nއެ އުޞޫލުގައި ބުނެފައިވަނީ ނައިޓުމާކެޓުގައި ބައިވެރިވާ ފަރާތްތަކަކީ ރާއްޖޭގައި ރަޖިސްޓްރީ ކޮށްފައިވާ ވިޔަފާރިއަކަށް ނުވަތަ ޖަމްޢިއްޔާ އަކަށް ވާންޖެހޭނެ ކަމަށެވެ. އެކަން ޔަޤީން ކުރަންޖެހޭނީ ނައިޓުމާކެޓު ބާއްވާ، އިންތިޒާމުކުރާ ފަރާތުން ކަމަށް އެ އުޞޫލުގައި ބުނެފައިވެއެވެ.


ކޮވިޑް-19 ޖެހުނު މީހުންގެ އަދަދު4މިލިއަނަށް – މީ ބިރުވެރި ސިގްނަލެއް – Dhen.mv\nކޮވިޑް-19 ޖެހުނު މީހުންގެ އަދަދު4މިލިއަނަށް – މީ ބިރުވެރި ސިގްނަލެއް\nMay 9, 2020 - 1:23 pm\nދުނިޔޭގެ އެކިގައުމުތަކުން ކޮވިޑް-19 އަށް ޕޮޒިޓިވް ވެގެން ރިޕޯޓް ކުރި އަދަދު4މިލިއަނުން މައްޗަށް ގޮސްފިއެވެ.\nމީގެ ތެރެއިން އެންމެ ގިނަ ކޭސް ރިޕޯޓްކޮށްފައިވަނީ އެމެރިކާ އިންނެވެ. އެމެރިކާއަށް ފަހު އެންމެ ގިނަ މީހުނަށް މި ބަލި ޖެހިފައިވަނީ ސްޕެއިން އިންނެވެ. ވަކި ކޮންޓިނެންޓެއް ގޮތުގައި ބަލާނަމަ އެންމެ ގިނަ މީހުނަށް ބަލިޖެހިފައިވަނީ ޔުރަޕުންނެވެ. ޔޫރަޕްގެ ގައުމުތަކުން 1،581،291 މީހުނަށް މިބަލި ވަނީ ޖެހިފައެވެ.\nމިބަލީގައި އެންމެ ގިނަ މީހުން މަރުވެފައި ވަނީ ވެސް އެމެރިކާއިންނެވެ. އެމެރިކާ އިން މަރުވި މީހުންގެ އަދަދު 78 ހާހުން މައްޗަށް އަރައެވެ. އަދި އެމެރިކާގެ އިތުރުން 25 ހާހުން މަތިން މީހުން މަރުވި ކަމަށް ރިޕޯޓްކޮށްފައިވަނީ. އިނގިރޭސިވިލާތް، އިޓަލީ ސްޕޭން އަދި ފްރާންސުންނެވެ. ބްރެޒިލް އުޅެނީ 10 ހާހުގައެވެ. އިތުރު ގައުމަކުން މަރުވި މީހުންގެ އަދަދު 10 ހާހުން މައްޗަކަށް ނުދެއެވެ. އަލްޙަމްދުލި ﷲ!\nޖެނުއަރީމަހު ފެތުރެން ފެށި މިބަލި، ޖެހުނު މީހުންގެ އަދަދު 1 ލައްކައަށް އެރީ މާރޗް6ވަނަ ދުވަހުއެވެ. މަރޗް 26 ވަނަ ދުވަހު5ލައްކަ މީހުނަށް މި ބަލި ޖެހިގެން ރިޕޯޓް ކުރިއެވެ. އޭޕްރިލް2ވަނަ ދުވަހު 1 މިލިއަން މީހުނަށް މި ބަލި ޖެހި، އޭގެ ބަރާބަރު2ހަފްތާ ފަހުން އޭޕްރިލް 15 ގައި މި އަދަދު ދެ މިލިއަނަށް އިތުރުވިއެވެ.\nބަލި މީހުންގެ އަދަދު ދެ މިލިއަނުން3މިލިއަނަށް އަރަން ނެގީ އެންމެ ހަފްތާއެކެވެ. އޭޕްރީލް 27 ވަނަ ދުވަހު3މިލިއަން މީހުން މި ބައްޔަށް ޕޮޒިޓިވް ވެގެން ރިޕޯޓް ކުރި ނަމަވެސް،3މިލިއަނުން4މިލިއަނަށް އެރުމަށް ހަފްތާއަކަށް ވުރެ އެއް ދުވަސް އިތުރުން މިއީ، ﷲގެ ރަޙްމަތް ފުޅުން ލެއްވި ހެޔޮ ފާލެއް ކަމުގައި ބެލެވެއެވެ. ގައުމުތަކުގައި އިޢުލާން ކޮށްފައިވާ ލޮކްޑައުން ތަކާއި އެކު މި އަދަދު ދެން ބޮޑުތަނުން އިތުރު ނުވުން އެއީ އެންމެންގެ ވެސް ދުޢާއެވެ.


mi faharu sunee supeshial lonumirus, sunee hama fahkaleeey ma bunaanee – Iru\nހަތަރު މިލިއަނަށް ވުރެ ގިނަ ފައިސާ ފޭރެން އުޅުނު މައްސަލާގައި އިތުރު ތިން މީހަކު ހައްޔަރުކޮށްފި\nއަމިއްލަ ފަރާތަކުން، ނޮވެމްބަރު3ގެ ހަނދާނީ ބިނާގެ މޮޑެލެއް އެމްއެންޑީއެފަށް ހަދިޔާ ކޮށްފި\nއަފްޣާނިސްތާނުގެ ޔުނިވަސިޓީއަކަށް ދިން ބަޑީގެ ޙަމަލާއެއްގައި 22 މީހުން މަރުވެއްޖެ\nބިންހެލުމުގައި ވެއްޓިފައިވާ އިމާރާތެއްގެ ދަށުން ތިން ދުވަސްފަހުން ތިން އަހަރުގެ ކުުއްޖެއް\nމި ފަހަރު ސުނީ ސުޕެޝިއަލް ލޮނުމިރުސް، ސުނީ ހަމަ ފައްކަލީއޭ މަ ބުނާނީ\nސުނީތާއަކީ މަޝްހޫރު ތަރިއެއްގެ އިތުރުން މިހާރު އެކި އެކި އުފެއްދުންތަށް އަމިއްލައަށް ތައްޔާރުކޮށް ބާޒާރަށް ނެރެމުންއަންނަ ފިސާރި ކަނބަލެކެވެ. ދިވެހިންނާއި ދިވެހިންގެ ސަޤާފަތުގެ ތެރެއިން ފާހަކޮއްލެވޭ ކާށިތެލުގެ ބާވަތެއް ދާދި ފަހުން އީޖާދުކޮށް ބާޒާރަށް ނެރުމަށްފަހު ދެން ފެނިގެން މިދިޔައީ ދިވެހިންގެ ކެއުމާ ގުޅިފައިވާ ލޮނުމިރުސް އުފައްދާ ނެރުނު މަންޒަރެވެ.\n“ސުނީ ސުޕެޝިއަލް ލޮނުމިރުސް ” މިނަމުގައި ބާޒާރަށް ނެރެފައިވާ ލޮނުމިރުހުގެ ފޮޓޯއެއް އޭނާވަނީ އިންސްޓަގުރާމްގައިވެސް ހިއްސާކޮއްފައެވެ.%100 ދިވެހި ރަހަތަށް އެކުލެވިފައިވާ މިލޮނުމިރުހަކީ ރިހަ ކެއްކުމާއި ބާރބަކިއު ހަދާލުމަށްވެސް އެންމެ އެކަށީގެންވާގޮތަށް ތައްޔާރުކޮއްފައިވާ މީރު ލޮނުމިރުހަކަށް ވެގެންދާނެކަމަށް ސުނީ އޭނާގެ އިންޓަގުރާމުގައި ލިޔެފައިވެއެވެ.\nSunee's Special homemade "Lonumirus 100 % Maldivan Taste . Perfectly blended to make Curries, BBQ and frying ❤ #sunee❤ Thank u my beautiful family A A #ukulhasisland and thank my cute designer my @makeupby_hh and thank u for the lovely picture little sis @l.a.f.l.y ❤❤❤❤ love you all 🙏🥰🥰 #maidives🇲🇻 #islandlife #maldivian #ukulhas\nA post shared by SUNEETHA Ali 28may❤🇲🇻 (@sunee7777) on Aug 30, 2020 at 8:36am PDT\nކަރީނާ އަދި ސޯނަމް މެން ފަދަ ތަރިން ޖަލަށްލުމަށް ކަންގަނާ ގޮވާލައިފި\nސުނީގެ މި ޕޯސްޓުގައި އޭނާގެ އާއިލާގެ ގިނަ ބަޔަކަށް ޝުކުރުއަދާކޮއްފައިވާއިރު ބެލެވެނީ މި ލޮނުމިރުހަކީވެސް ސުނީގެ އެހެން އުފެއްދުންތަށް ފަދައިން އާއިލާގެ ބޮޑު އެއްބާރުލުމަކާއިއެކު ނެރެފައިވާ އުފެއްދުމެއްކަމަށެވެ.


Kureege raeesunnah memeber akah nuvevey gothah gaanoonu asaasee...\nކުރީގެ ރައީސުންނަށް މެމްބަރަކަށް ނުވެވޭ ގޮތަށް ގާނޫނުއަސާސީ އިސްލާހު ކުރުމަށް ހުށަހަޅައިފި\n7 މަސް,3ހަފްތާ,3ދުވަސް,9ގަޑި, 48 މިނެޓް, 51 ސިކުންތު ކުރިން 2740އިދުހާމް ނައީމް\nކުރިން ރައީސްކަން ކުރައްވާފައިވާ ފަރާތްތަކަށް ރައްޔިތުންގެ މަޖިލީހަށް ކުރިމަތި ނުލެވޭ ގޮތް ހެދުމަށް ގާނޫނު އަސާސީއަށް އިސްލާހު ގެނައުމުގެ ބިލެއް ރައްޔިތުންގެ މަޖިލީހަށް ހުށައަޅައިފިއެވެ.\nގާނޫނު އަސާސީއަށް އިސްލާހު ގެނައުމުގެ ބިލް ހުށައަޅުއްވާފައިވަނީ ދިއްދޫ ދާއިރާގެ މެމްބަރު އަބްދުއްލަތީފުއެވެ. މީގެ ކުރިން އަބްދުއްލަތީފު ރައްޔިތުންގެ މަޖިލީހަށް ހުށަހަޅާފައިވަނީ ރައްޔިތުންގެ މަޖިލީހުގެ އިންތިޚާބާ ބެހޭ ގާނޫނަށް އިސްލާހު ގެނައުމުގެ ބިލެވެ.\nނަމަވެސް ގާނޫނު އަސާސީއަށް އިސްލާހު ނުގެނެސް އިންތިޚާބާ ބެހޭ ގާނޫނަށް އިސްލާހު ގެނައުމަކީ ގާނޫނު އަސާސީއާ ހިލާފު އިސްލާހެއް ކަމަށް ގާނޫނީ ބޭފުޅުން ވިދާޅުވުމާއި ގުޅިގެން މެމްބެރު އަބްދުއްލަތީފު މިހާރު މިވަނީ ގާނޫނު އަސާސީ އިސްލާހު ކުރުމުގެ ބިލެއް ހުށަހަޅުއްވާފައެވެ. ލަތީފު ގާނޫނު އަސާސީއަށް އިސްލާހު ގެނައުމަށް ހުށަހެޅުއްވީ އެގާނޫނުގެ 73 ވަނަ މާއްދާގެ (ހ) އަށް ނަމްބަރެއް އިތުރު ކުރުމަށެވެ.\nމެމްބަރު ލަތީފް ހުށަހެޅި އެ ބިލަކީ އެމްޑީޕީގެ ރައީސް މުހައްމަދު ނަޝީދު މަޖިލިސް އިންތީޚާބުގައި ވާދަވިޔަ ނުދިނުމަށް ހުށަހެޅި ބިލެއް ކަމަށް އެމްޑީޕީއިން ދަނީ ބުނަމުންނެވެ. އަދި އެ ބިލް ފާސްވި ނަމަވެސް ރައީސުލްޖުމްހޫރިއްޔާ އިބްރާހިމް މުޙައްމަދު ސޯލިހު އެ ބިލް ތަސްދީގު ނުކުރައްވާނެ ކަމަށް ކުރީގެ ރައީސް ނަޝީދު ވަނީ ފުރިހަމަ އިތުބާރާއެކު ވިދާޅުވެފައެވެ.\nރައްޔިތުންގެ މަޖިލީހުން ބިލް ފާސް ކުރި ނަމަވެސް އެ ބިލް ޤާނޫނަކަށް ވާނީ ރައީސް ތަސްދީގު ކުރެއްވުމުށްފަހު ފަހުގައެވެ.


ހާއްޞަ އެހީއަށް ބޭނުންވާ މީހާއަށް އަނިޔާކުރި މައްސަލަ ފުލުހަށް ހުށަހަޅައިފި ހާއްޞަ އެހީއަށް ބޭނުންވާ މީހާއަށް އަނިޔާކުރި މައްސަލަ ފުލުހަށް ހުށަހަޅައިފި\nހާއްޞަ އެހީއަށް ބޭނުންވާ މީހާއަށް އަނިޔާކުރި މައްސަލަ ފުލުހަށް ހުށަހަޅައިފި\nސޯޝަލް މީޑިއާގައި ދައުރުވަމުންދާ ފޮޓޯ\nށ. ފޭދޫގައި، ނުކުޅެދުންތެރިކަން ހުންނަ އަންހެނަކަށް ރަހުމުކުޑަ އަނިޔާތަކެއް ދިން މީހުންގެ މައްސަލަ ތަހުގީގުކޮށްދިނުމަށް ފުލުހަށް ހުށަހަޅާފައިވާ ކަމަށް މިނިސްޓަރ އޮފް ޖެންޑަރ ފެމިލީ އެންޑް ސޯޝަލް ސަރވިސަސް ޝިދާތާ ޝަރީފް ވިދާޅުވެއްޖެއެވެ.\nމިނިސްޓަރ ވިދާޅުވީ ށ.ފޭދޫގައި ނުކުޅެދުންތެރިކަން ހުރި އަންހެނަކަށް ރަހުމުކުޑަ އަނިޔާތަކެއް ދިން މައްސަލަ ތަޙުޤީޤުކޮށްދިނުމަށް އެދި މޯލްޑިވްސް ޕޮލިސް ސަރވިސްއަށް ހުށަހަޅާފައިވާ ކަމަށާއި ނުކުޅެދުންތެރިކަން ހުންނަ ފަރާތްތަކަށް އަނިޔާކޮށް، އެ ކަމުގެ އަދަބު ނުލިބޭނެ ކަމަށް ޤަބޫލުކުރާ ވިސްނުން ނިމުމަކަށް ގެންނަންޖެހޭ ކަމަށެވެ.\nމިނިސްޓަރ ވިދާޅުވީ އެ ރަހުމުކުޑަ ޢަމަލު ހިންގި ބަޔަކު ހޯދައި އިންސާފުގެ ކުރިމައްޗަށް ގެނައުމަށް ކުރެވެންހުރި ހުރިހާ މަސައްކަތެއް ކުރައްވާނެކަމަށް. ޢުމުރުން 50 އަހަރުގެ އަންހެނަކު ނޭވާ ހާސްވާގޮތަށް ބޮލުގައި ގޯންޏެއް އަޅުވައި ހޮޅިދަނޑިއެއްގައި ބަނދެ، އަނިޔާކުރި މައްސަލަ ފެންމަތިވީ އެ ފޮޓޯތައް ޝޯޝަލް މީޑިއާގައި ދައުރުވާން ފެށުމުންނެވެ.\nއެމީހާ ހޮޅިދަނޑީގައި ބަނދެފައި ހުއްޓާ މޮހެލާ ދޫކޮށްލީ އެރަށު ބަޔަކަށް ފެނިގެންނެވެ. މި އަންހެން މިހާގެ5ކުދިން ތިބޭ. އޭގެ ތެރެއިން ބައެއް ކުދިންނަކީވެސް ނުކުޅެދުންތެރިކަން ހުންނަ ކުދިންކަމަށް މަޢުލޫމާތު ލިބެއެވެ.\nޖެންޑަރ މިނިސްޓަރ ޝިދާތާ ވިދާޅުވީ އެ އަންހެން މިހާއަށް ބޭނުންވާ ރައްކާތެރިކަން ދައުލަތުން ފޯރުކޮށްދީފައިވާކަމަށެވެ. އަދި އެ މީހާއަށް ބަޔަކު އަނިޔާކޮށްފައިވަނީ އެ އަންހެން މީހާގެ ބަލި ހާލަތު ގޯސްވެފައިވާ ދަނޑިވަޅެއްގައި ކަމަށްވެސް ޝިދާތާ ވިދާޅުވިއެވެ.\nމި މީހާގެ ފޮޓޯތައް އާޢްމުވުމުން ބައެއް މީހުން ވަނީ އެކަން ކުށްވެރިކޮށް އެކަން ކުރި ބަޔަކު ހޯދާ އެންމެ ހަރުކަށި ފިޔަވަޅު އެޅުމަށް ގޮވާލާފައެވެ.


vnews - Khiyaanaathuge thuhumathuga Malaysia kureege boduvazeeruge naib aai suvaalu kuranee\nޚިޔާނާތުގެ ތުހުމަތުގަ މެލޭޝިޔާ ކުރީގެ ބޮޑުވަޒީރުގެ ނާއިބް އެންޓި-ކޮރަޕްޝަން ކޮމިޝަނަށް މާދަމާ ހާޟިރުކުރަނީ\nޔުނައިޓެޑް މެލޭސް ނޭޝަނަލް އޮގަނައިޒޭޝަން - އުމްނޯގެ ރައީސް އަދި ކުރީގެ ބޮޑުވަޒީރުގެ ނާއިބް ޑރ. އަހްމަދު ޒާހިދު:\nމެލޭޝިޔާގެ އެންމެބޮޑު އިދިކޮޅު ޕާޓީ، ޔުނައިޓެޑް މެލޭސް ނޭޝަނަލް އޮގަނައިޒޭޝަން - އުމްނޯގެ ރައީސް އަދި ކުރީގެ ބޮޑުވަޒީރުގެ ނާއިބް ޑރ. އަހްމަދު ޒާހިދުގެ މައްޗަށް ކުރެވޭ ޚިޔާނާތުގެ ތުހުމަތުތަކާ ގުޅިގެން، މެލޭޝިޔަން އެންޓި ކޮރަޕްޝަން ކޮމިޝަނަށް އޭނާ ހާޟިރުވާން އަންގައިފިއެވެ.\nކުރީގެ ބޮޑުވަޒީރުގެ ނާއިބް އަހްމަދު ޒާހިދުއާ މާދަމާ ސުވާލު ކުރަނީ ސީދާ ކޮން ތުހުމަތުތަކަކާ ގުޅިގެންކަމެއް ސާފެއް ނުވެއެވެ.\nއެހެންނަމަވެސް، އަމިއްލަފުޅު ކްރެޑިޓް ކާޑާއި، އަނބިކަނބަލުންގެ ކްރެޑް ކާޑުގެ ބިލްތައް ދެއްކުމަށް އޭނާ އަމިއްލައަށް އުފައްދަވައިގެން، މުސްލިމުން ފަގީރުންނަށް އެހީވުމަށް ހިންގަވާ ފައުންޑޭޝަންގެ ފައިސާގެތެރެއިން 800،000 ރިންގިޓް (266،186 އެމެރިކާ ޑޮލަރު) ބޭނުން ކުރެއްވި މައްސަލާގައި އެމްއޭސީސީން މިދިޔަ ޖުލައިމަހު އޭނާއާ ވަނީ ސުވާލު ކޮށްފައެވެ.\nއަދި މިހަފްތާގެ ކުރީކޮޅުވެސް ކުރީގެ ބޮޑުވަޒީރުގެ ނާއިބް، މެލޭޝިޔަން އެންޓި ކޮރަޕްޝަން ކޮމިޝަނަށް ހާޟިރުކޮށްފައި ވެއެވެ. ނަމަވެސް އެދުވަހު ސުވާލު ކުރެވުނީ ކޮން ކަމަކާ ކަމެއް ސާފެއް ނުވެއެވެ.\nމެލޭޝިޔާގެ މީޑިއާއިން ބުނެފައިވަނީ އަހްމަދު ޒާހިދުއާ އެދުވަހު ސުވާލު ކުރެވުނީ، މެލޭޝިޔާ ތަރައްގީގެ ފަންޑުން އެތައް ބިލިއަން ޑޮލަރެއް ލޫޓުވާލާފައިވާ މައްސަލާގައި ކުރިއަށްދާ ތަހްގީގުގައި ކަމަށް ބެލެވޭ ކަމަށެވެ.\nމެލޭޝިޔަން އެންޓި ކޮރަޕްޝަން ކޮމިޝަންގެ އެތެރޭގެ މަސްދަރަކާ ހަވާލާދީ މީޑިއާއިން ބުނެފައިވަނީ މާދަމާވެސް އޭނާއާ ސުވާލު ކުރުމަށް ހަމަޖެހިފައިވަނީ ފައުންޑޭޝަންގެ ފައިސާގެ މައްސަލާގައި ކަމަށެވެ. އަދި މި މައްސަލާގައި އޭނާގެ މައްޗަށް ބުރާސްފަތި ދުވަހު ރަސްމީގޮތުން ދައުވާ އުފުލޭނެ ކަމަށްވެސް ބުނެފައި ވެއެވެ.\nއިދިކޮޅު އުމްނޯ ޕާޓީގެ ރައީސް އަދި ކުރީގެ ބޮޑުވަޒީރުގެ ނާއިބް މާދަމާ މެލޭޝިޔަން އެންޓި ކޮރަޕްޝަން ކޮމިޝަނަށް ހާޟިރުކުރާތީ، އެވަގުތާ ދިމާކޮށް އޭނާއަށް ތާއީދުކުރާކަން ހާމަކޮށް އެމްއޭސީސީ ދޮށަށް ސަޕޯޓަރުން އެއްވާން އުމްނޯގެ ސުޕްރީމް ކައުންސިލްގެ މެމްބަރަކު ގޮވާލެއްވި ނަމަވެސް، ޑރ. އަހްމަދު ޒާހިދުވަނީ އެއީ އޭނާ އެދިވަޑައިގަންނަވާ ކަމެއް ނޫން ކަމަށް ވިދާޅުވެ ޓްވީޓެއް ކުރައްވާފައެވެ.\nޑރ. އަހްމަދު ޒާހިދުވަނީ، މާދަމާ އެންޓި ކޮރަޕްޝަން ކޮމިޝަނަށް ވަޑައިގަންނަވާނޭ ކަމަށާއި، ތަހްގީގަށް އެއްބާރުލުން ދެއްވާނޭ ކަމަށް ވިދާޅުވެފައެވެ. އަދި އެންޓި ކޮރަޕްޝަން ކޮމިޝަން ދޮށުގައި މުޒާހަރާ ނުކުރުމަށްވެސް އެދިވަޑައިގެންފައި ވެއެވެ.\nއޭނާ ވިދާޅުވީ، އޭނާއާއި އަނބިކަނބަލުންގެ ކްރެޑިޓް ކާޑުގެ ބިލްތައް ދެއްކުމަށް ފައުންޑޭޝަނުން ނެގި ފައިސާ އަނބުރާ ދައްކަވާފައިވާނޭ ކަމަށާއި، އެ ކަމާ ގުޅޭ ލިޔެކިއުންތައް އެމްއޭސީސީއަށް ހުށަހަޅުއްވާނޭ ކަމަށެވެ.\nފައުންޑޭޝަން މައްސަލައިގެ އިތުރުން، ކުރީގެ ބޮޑުވަޒީރުގެ ނާއިބް ޑރ. އަހްމަދު ޒާހިދު 2015 ވަނަ އަހަރުގެ އޮގަސްޓްމަހުގެ 22 ވަނަދުވަހު ސައުދީ ޝާހީ އާއިލާގެ އަމީރަކާ ބައްދަލުކުރެއްވި މައްސަލާގައިވެސް އެންޓި ކޮރަޕްޝަން ކޮމިޝަނުން އޭނާއާ ސުވާލު ކޮށްފައިވާ ކަމަށް ރިޕޯޓްތައް ބުނެއެވެ.\nސައުދީ ޝާހީ އާއިލާގެ މި އަމީރަކީ، އެ އަހަރު ބޭއްވި އާންމު އިންތިޚާބާ ދިމާކޮށް މެލޭޝިޔާގެ ކުރީގެ ބޮޑުވަޒީރު ނަޖީބް ރައްޒާގުގެ އަމިއްލަފުޅު ބޭންކް އެކައުންޓަށް ޖަމާކުރި 700 މިލިއަން އެމެރިކާ ޑޮލަރު ހަދިޔާކުރެއްވި އަމީރު ކަމަށް ވެއެވެ.\nމީޑިއާއިން ސުވާލު ކުރުމުން، އޭނާ ބައްދަލު ކުރެއްވި ސައުދީ އަމީރުގެ ނަންފުޅު ހާމަކުރައްވަން ޑރ. ޒާހިދުވަނީ އިންކާރު ކުރައްވާފައެވެ. އޭނާ ވިދާޅުވީ، އެ މައުލޫމާތު ދެއްވާނީ އެންޓި-ކޮރަޕްޝަން ކޮމިޝަނަށް ކަމަށެވެ.\nޔުނައިޓެޑް މެލޭސް ނޭޝަނަލް އޮގަނައިޒޭޝަން – އުމްނޯއަކީ، މެލޭޝިޔާއަށް މިނިވަންކަން ލިބުނީއްސުރެ އިހަށް ދުވަހާ ހަމައަށް އެގައުމުގައި ވެރިކަން ކުރަމުން އައި ބަރިސާން ނޭޝަނަލް ކޯލިޝަންގެ އެއް ފައުންޑަރއެވެ.


Corona ah heyluntheri kuruvumaa eku rahvvehi fathis campaign harakaaithah kuriyah gendhan MDP in ninmaifi - One Online\n7 މާޗް 2020 ވިލިމާލޭގައި ފެށި އެމްޑީޕީގެ އަންހެނުންގެ ކޮންފަރެންސްގެ ތެރެއިން --- ވަން ފޮޓޯ: މުހައްމަދު ހައްޔާމް\nކޮރޯނާއަށް ހޭލުންތެރިކުރުވުމާ އެކު، ރަށްވެހި ފަތިސް ކެމްޕޭން ހަރަކާތް ކުރިޔަށް ގެންދަން އެމްޑީޕީން ނިންމައިފި\nކޮރޯނާ ވައިރަހުން މިހާރު ފެތުރެމުންދާ ކޮވިޑް 19 އަށް ހޭލުންތެރިކުރުވުމާ އެކު، ރަށްވެހި ފަތިސް ކެމްޕެއިން ހަރަކާތްތައް ކުރިޔަށް ގެންދަން އެމްޑީޕީން ނިންމައިފި އެވެ.\nއެމްޑީޕީން މިއަދު ނެރުނު ބަޔާނެއްގައި ބުނީ އެޕާޓީއަކީ 93000 އަށްވުރެ ގިނަ މެންބަރުން ތިބި، ދިވެހިރާއްޖޭގެ އެންމެ ބޮޑު ސިޔާސީ ޕާޓީކަމުގައިވާތީ، ރާއްޖޭގައި މީހުން ދިރިއުޅޭ ކޮންމެ ރަށަކާއި ގުޅިފައިވާ ވިއުގަ މެދުވެރިކޮށް ކެންޕެއިން މެސެޖުތަކާއެކު، ކޯވިޑް-19 އިން ސަލާމަތް ވުމުގެ މައްޗަށް އާންމުންގެ ހޭލުންތެރިކަން އިތުރުކުރުމުގެ މަސައްކަތް ކުރިއަށް ގެންދިއުމަށް ހަމަޖައްސާފައިވާ ކަމަށެވެ.\nއެގޮތުން ހެލްތު ޕްރޮޓެކްޝަން އޭޖެންސީ (އެޗްޕީއޭ)އާއި، ހެލްތު މިނިސްޓްރީ އަދި ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ކޮވިޑް-19 އާއި ގުޅޭ ގޮތުން އާންމުކުރާ މައުލޫމާތާއި، ހަބަރު އެމްޑީޕީގެ ކެމްޕޭނު ޓީމުތަކުން އާންމުންނާ ހިއްސާކުރަމުންދާނެ ކަމަށް އެމްޑީޕީން ވަނީ ބުނެފައެވެ.\nދިވެހިރާއްޖެއިން ކޯވިޑް-19 ފެނިފައިވާތީ ބައްޔަށް މަގުފަހިވާ ބާވަތުގެ ކެމްޕޭނުގެ އެއްވެސް ހަރަކާތެއް ނުހިންގުމަށާއި، ސޯޝަލް މީޑިއާ އަދި މުއާސަލާތީ ވަސީލަތްތައް މެދުވެރިކޮށް ކުރިއަށް އޮތް ލޯކަލް ކައުންސިލް އިންތިހާބުގެ ކެމްޕޭނު ހަރަކާތްތައް ކުރިޔަށްގެންދިއުމަށް ވެސް އެމްޑީޕީން ކުރިން ނިންމި އެވެ.\nގުޅޭ ޓެގު ސިޔާސީ ސިއްހަތު އެމްޑީޕީ އިލެކްޝަންސް ކޮމިޝަން ހެލްތް ޕްރޮޓެކްޝަން އެޖެންސީ ލޯކަލް ކައުންސިލް އިންތިޚާބު ލާމަރުކަޒީ ނިޒާމް\nވަން ފޮޓޯ: އެމްޑީޕީގެ 17 ވަނަ އަހަރީ ދުވަހު ދިދަ ނެގުން


Husskoh Huri Nama Date Kuran Beynumee Badminton Champion P.V Sindhu Aa: Ayushmann\nއަޔޫޝްމަން އާއި ސިންދޫ--\n16 ޑިސެންބަރ 20180ކޮމެންޓް\nހުސްކޮށް ހުރިނަމަ ޑޭޓު ކުރާނީ ބެޑްމިންޓަން ޗެމްޕިއަން ސިންދޫއާ: އަޔޫޝްމަން\nބޮލީވުޑުގެ މަޝްހޫރު ތަރި އަޔޫޝްމަން ކުރާނާ، ހުސްކޮށް ހުރި ނަމަ އެންމެ ބޮޑަށް ޑޭޓުކުރަން ބޭނުމީ އިންޑިއާގެ މަޝްހޫރު ބެޑްމިންޓަން ކުޅުންތެރިޔާ ޕީވީ ސިންދޫއަށް ކަމަށް އޭނާ ބުނެފި އެވެ.\nވިކީ ޑޯނާ އިން ވިދާލި ތަރި، އަޔޫޝްމަން، ދާދި ފަހުން ވަނީ ކަރަން ޖޯހަރު ހުށަހަޅާ މަޝްހޫރު ޝޯ، ކޮފީ ވިތު ކަރަންގައި ބައިވެރިވެފައެވެ. ވިކީ ކައުޝިއަލްއާއެކު އޭނާ އެޝޯގައި ބައިވެރިވި އިރު އެޝޯގެ ރެޕިޑް ފަޔާ ރައުންޑުގައި ވަނީ ހުސްކޮށް ހުރިނަމަ ޑޭޓު ކުރާނީ ކޮން ތަރިއަކާތޯ އަޔޫޝްމަންއާ ސުވާލުކޮށްފައެވެ. އަދި ފަސްޖެހުމެއް ނެތި އޭނާ ވަނީ އިންޑިއާގެ ބެޑްމިންޓަން ޗެމްޕިއަން ސިންދޫ ކަމަށް ބުނެފައެވެ. އަދި އުމުރުން 23 އަހަރުގެ ސިންދޫ ވަރަށް ރީތި ވަރަށް "ހޮޓް" ކަމަށް އޭނާ ބުނެއެވެ.\nބެޑްމިންޓަން ދާއިރާގައި ގިނަ ކާމިޔާބީތަކެއް ހޯދާފައިވާ ސިންދޫއަކީ އޮލިމްޕިކް ސިލްވާ މެޑަލެއް ހޯދި އިންޑިއާއަށް ނިސްބަތްވާ ފުރަތަމަ އަންހެނާއެވެ. އަދި މިއަހަރުގެ ކޮމަންވެލްތްސް ގޭމްސްގައި ވޮމަން ސިންގަލްސް އިން އޭނާ ވަނީ ސިލްވާ މެޑަލެއް ހޯދާފައެވެ. ސިންދޫއަށް ގިނަ ބައެއްގެ ސަމާލުކަން ލިބިގެންދިޔައީ 2012 ވަނަ އަހަރު، ބެޑްމިންޓަން ވޯލްޑް ފެޑަރޭޝަނުގެ ވޯލްޑް ރޭންކިންގެ އެންމެ މޮޅު ވިހި ކުޅުންތެރިންގެ ތެރޭގައި އޭނާ ހިމެނުމުންނެވެ. އޭރު އޭނާގެ އުމުރަކީ 17 އަހަރެވެ. މީގެ އިތުރުން ވެސް އޭނާ ވަނީ ބެޑްމެންޓަން ދާއިރާ އިން އިންޑިއާ ފަހުރުވެރިވާނެ ފަދަ ބޮޑެތި ކާމިޔާބީތަކެއް ހޯދާފައެވެ.\nWoooahhh...good win today against chinese ✌🏻...one more to go 💪🏻💪🏻wil play against yamaguchi again ...time to recover n get set for tomorrow ☺ #dubaisuperseriesfinals#finals#onemoretogo#allsettogo#thankstoallmyfans🙏🏻#💪🏻💪🏻✌🏻☺\nA post shared by sindhu pv (@pvsindhu1) on Dec 16, 2017 at 9:58am PST\nއުމުރުން 34 އަހަރުގެ އަޔޫޝްމަން އެންމެ ފަހުން ފެނިފައި ވަނީ އަމިތު ޝަރްމާ ޑައިރެކްޓުކޮށް ނެރުނު ފިލްމު "ބަދާއީ ހޯ" އިންނެވެ. އެފިލްމަށް ބެލުންތެރިންގެ ފަރާތުން ބޮޑު ތަރުހީބެއް ލިބިފައިވެއެވެ. 2008 ވަނަ އަހަރު އަޔޫޝްމަން ވަނީ ކައިވެނި ކޮށްފައެވެ. އަދި އެ ކައިވެންޏަށް ދެކުދިން ވެސް ލިބިފައިވެއެވެ.\nބޮލީވުޑް މުނިފޫހިފިލުވުން އަޔުޝްމަން ކުރާނާ


އެމޭޒަން ޖަންގަލީގައި އަނދަމުންދާ އަލިފާންގަނޑު ނިއްވާލަން އެހީތެރިވުމަށް ބްރެޒިލް ސިފައިން ފޮނުވައިފި!\nހުއްޓުމެއްނެތި އަނދަމުންާ އެމޭޒަން ޖަންގަލީގެ އަލިފަންގަނޑު ނިއްވާލުމަށް އެހީތެރިވުމަށް، ބްރެޒިލްގެ ސިފައިން މިއަދު ފޮނުވައިފިއެވެ.\nބްރެޒިލްގެ ރައީސް ޖެއިރް ބޮލްސޮނާރޯ ގެ އަމުރުފުޅަށް އެޤައުމުގެ ސިފައިން އަލިފާން ނިއްވާލުމަށް އެހީތެރިވުމަށް ގޮސްފައިވަނީ، އެމޭޒަން ޖަންގަލި އަނގާހުލިވަމުން ދާތީ އެކަމާއި ބައިނަލްއަގްވާމީ ފަރާތްތަކުން ވެސް ކަންބޮޑުވުން ފާޅުކުރުމަށް ފަހުއެވެ.\nއަލިފާންގަނޑު ނިއްވާލުމަށް މަސައްކަތް ފަށާފައިވީނަމަވެސް، އެމޭޒަން ޖަންގަލީގައި ރޯވުމުގެ ސަބަބުން ބްރެޒިލްގެ ރައީސަށް ގިނަ ބައެއްގެ ފާޑުކިޔުން ވަނީ އަމާޒުވެފައެވެ. އެއްބަޔަކު ބުނިގޮތުގައި މިއަލިފާންގަނޑު ރޯވާންވެސް މެދުވެރިވީ ބޮލްސޮނާރޯ ގެ ސަބަބުންނެވެ. މީއީ އެމޭޒަން ޖަންގަލީގެ ގަސް ކެނޑުމަށާއި މައިން ކުރުމަށް ބްރެޒިލްގެ ރައީސް ހިތްވަރު ދިނުމުގެ ސަބަބުން މެދުވެރިވި ކަމެއް ކަމަށް ވެސް ބައެއް މީހުން ވަނީ ތުހުމަތު ކޮށްފައެވެ.\nދެކުނު އެމެރިކާގެ ބްރެޒިލްގައި އުފެދިފައި އޮންނަ އެމޭޒަން ޖަންގަލީގެ ރޯވެ އަނދަމުން ދިޔައިރުވެސް ބްރެޒިލްއިން މިފާއިތުވީ ދުވަސްތަކުގައި އެކަމާއިމެދު އެއްވެސް ކަމެއް ނުކޮށް ހުރުމުގެ ސަބަބުން ބައިނަލްއަގްވަމީ ބައެއް ފަރާތްތަކުން ވަނީ އެކަމާއި ނުރުހުން ފާޅު ކޮށްފައެވެ. އެގޮތުން އެމޭޒަން ޖަންގަލީގައި ރޯވި އަލިފާންގަނޑު ނިއްވާލުމަށް މަސައްކަތް ނުކޮށްފިނަމަ ބްރެޒިލްގެ އިގްތިސާދަށް ދަތިކުރުމުގެ ފިޔަވަޅުތައް އަޅާނެ ކަމަށް ބުނެ ބައެއް ޤައުމުތަކުން ވަނީ އިންޒާރު ދީފައެވެ.\nމީގެއިތުރުން ފްރާންސާއި ފިންލޭންޑުން ބުނެފައިވަނީ ދެކުނު އެމެރިކާގެ ޤައުމުތަކާއެކު އެއްވެސް މަތީ ވިޔަފާރީގެ މުއާމަލާތެއް ނުހިންގާނެ ކަމަށެވެ. އެމޭޒަން ޖަންގަލީގައި ރޯވި އަލިފާންގަނޑު ހުއްޓުވުމަށް އެއްވެސް މަސައްކަތެއް ބްރެޒިލް އިން ނުކުރުމުގެ ސަބަބުން ފިންލޭންޑްގެ ޚާރިޖީ ވަޒީރު ވަނީ ބްރެޒިލުން އިމްޕޯޓްކުރާ ގެރިމަސްފަދަ ތަކެތި އިމްޕޯޓްކުރުން މަނާ ކުރުމަށް ޔޫރަޕިއަން ޔޫނިއަން (އީޔޫ) އަށް ވެސް ގޮވާލާފައެވެ.\nއެމޭޒަން ޖަންގަލީގައި އަލިފާން ރޯވީ ހޫނުގަދަ މޫސުމުގެ ސަބަބުން ކަމަށް ބައެއް މީހުން ބުނި ކަމުަގއިވިޔަސް، އަނެއްބައި މީހުން ބުނިގޮތުގައި އެއީ ބަޔަކު ގަސްތުގައި ކުރިކަމެކެވެ.\nބައެއް ދަނޑުވެރިންނަށް އެމޭޒަން ޖަންގަލިން ހުސް ބިން ލިބިއްޖެނަމަ ވަރަށް ފައިދާ ކުރާނެކަމަށް ބައެއް މީހުން ބުނެފައިވެއެވެ. މިކަމަށް ހިތްވަރުދެއްވާ ބްރެޒިލްގެ ރައީސް ބޮލްސޮނާރޯ ވަނީ ތިމާވެށިގެ ހިމާޔަތުގައި ވާހަކަދައްކާ އެކްޓިވިސްޓުންނަށް ވަރަށް ބޮޑަށް މީގެ ކުރިން ފާޑު ކިޔުއްވާފައެވެ. އަދި އެމޭޒަން ޖަންގަލިން އިތުރު ހުސްބިން ދަނޑުވެރިންނަށާއި މައިން ކުރުމަށް ލިބިއްޖެނަމަ ވަރަށް ބޮޑަށް ފައިދާ ކުރާނެކަމަށް ވެސް އޭނާ ވިދާޅުވެފައިވެއެވެ.\nބޮލްސާރޯގެ ސަރުކާރުން އެމޭޒަން ޖަންގަލި ހަލާކުވާން ދޫކޮށްލުމުގެ ސަބަބުން، ތިމާވެށީގެ ހިމާޔަތުގައި އަޑުއުފުލާ ފަރާތްތަކުން މިދިޔަ ހުކުރު ދުވަހު ވަނީ މިކަމާއި ދެކޮޅަށް އަޑު އުފުލާ، އެމޭޒަން ޖަންގަލި ސަލާމަތް ކުރުމަށް އެހީތެރިވެ ދިނުމަށް ދުނިޔެއަށް ގޮވާލާފައެވެ.


ކޭޓަރކޮށްދޭނެ ފަރާތެއް ބޭނުންވެއްޖެ\nމި އިންސްޓިޓިއުޓުން އިންތިޒާމްކޮށްގެން ސެޕްޓެންބަރު 28 އަދި 29 ގައި ބޭއްވުމަށް ހަމަޖެހިފައިވާ ކައުންސިލް ސިމްޕޯޒިއަމް އޮން ނޮންފޯމަލް އެޑިޔުކޭޝަން މަހާސިންތާ ގެ ކެއުމާއި ސައި ހަމަޖައްސަވައި ދެއްވާނެ ފަރަތެއް ހޯދުމަށް ބޭނުންވެއެވެ. ވީމާ، މިކަންކޮށްދިނުމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ތާރީޚަށް ނޭޝަނަލް އިންސްޓިޓިއުޓް އޮފް އެޑިޔުކޭޝަން (ޤާޒީބިލްޑިންގ ދެވަނަ ފަންގިފިލާ) އަށް ވަޑައިގެން ނަން ނޯޓް ކުރެއްވުން އެދެމެވެ. ބީލަމާއިބެހޭ އިތުރު މައުލޫމާތު ބީލަން ފޮތުގައި ބަޔާންކުރެވިފައި ވާނެއެއެވެ.\nމި ޕްރޮޖެކްޓްގައި ބައިވެރިވާން އެދޭ ފަރާތްތަކުން 2019 ސެޕްޓެންބަރު 12 އިން ފެށިގެން ސެޕްޓެންބަރު 17 އަށް ކޮންމެ ދުވަހަކު 9:00 އިން 14:00 އަށް މި އިންސްޓިޓިއުޓްގެ ރިސެޕްޝަނަށް ވަޑައިގަތުމުން ނަންނޯޓް ކުރުމުގެ އިންތިޒާމް ހަމަޖެހިފައިވާނެއެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\nބިޑް ހުށަހެޅުމާއި ބިޑް ހުޅުވުން އޮންނާނީ 2019 ސެޕްޓެންބަރު 19 ވަނަ ދުވަހު 10:00ގައި ޤާޒީބިލްޑިންގ ދެވަނަ ފަންގިފިލާގައެވެ.\nމި ޕްރޮޖެކްޓާގުޅޭ ބީލަން ފޮތް މި އިޢުލާންއާއެކު އެޓޭޗްކުރެވިފައިވާނެއެއެވެ.\nނަންނޯޓް ކުރުމާއި، އިތުރު މައުލޫމާތު ތިރީގައިވާ އެޑްރެހުން ލިބިވަޑައިގަންނަވާނެއެވެ.\nނޭޝަނަލް އިސްޓިޓިއުޓް އޮފް އެޑިޔުކޭޝަން\nއަމީރުއަޙުމަދު މަގު، މާލެ، ދިވެހިރާއްޖެ.\nއަދި ދަންނަވަމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައިގަންނަގޮތަށް ހަމަޖެހިފައިނުވާ ވާހަކަ ދެންނެވީމެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3023511


ލޯންޑްރީ އެސިސްޓެންޓްގެ މަޤާމައަށް މީހަކު ބޭނުންވެއްޖެ\nބަލިމީހުންނަށް ފަރުވާ ދިނުމުގައި ބޭނުންކުރެވޭ ތަކެތި ނަރުހުން އަންގާގޮތެއްގެ މަތިން ފަރުވާތެރިކަމާއެކު ޒިންމާދާރުގޮތެއްގައި ސާފުކުރުން.\nއޮޓޯކުލޭވް ކުރުމުގައި ނަރުހުންނަށް އެހީތެރިވުން.\nނަރުހުންގެ މަޝްވަރާގެ މަތިން ކްލިނިކަލް އޭރިޔާތަކުގައި ބޭނުންކުރުމަށް ހުންނަ ބެޑްޝީޓް ބާލިހުއުރަ ފަދަ ތަކެތި ދޮވެއިސްތިރިކުރުމަށްފަހު މަރުކަޒުގެ ޙިދުމަތަށް ބުރޫނާރާނެގޮތައް އަބަދުވެސް ތައްޔާރަށް ބެހެއްޓުން.\nސިއްހީމަރުކަޒިގައި ބޭނުންކުރާ ދޮރުފޮތިތަކާއި އެހެނިހެން ފޮތިތަށް މަރުކަޒުން ކަނޑައަޅާ ގޮތެއްގެ މަތިން ދޮވެ އިސްތިރިކުރުން.\nލޯންޑްރީގައި ބޭނުންކުރާ މެޝިން، އިސްތިރި ފަދަ ތަކެތި ރައްކާތެރިކަމާއެކު ބެލެހެއްޓުމާއި މައްސަލައެއް ދިމާވެއްޖެނަމަ ލަސްނުކޮށް އަންގަންޖެހޭ މުވައްޒަފަކަށް އަންގައި އެކަމެއް ހައްލުކުރުމަށް ބާރުއަޅައި މަސައްކަތްކުރުން.\nމަރުކަޒުގައި ބަލިމީހަކު އެދުމަތި ކުރެވިއްޖެނަމަ ހަމަޖެހިފައިވާ އުސޫލުން ޑިއުޓީކުރުން.\nއެޓްޑެންޓް ޗުއްޓީ ނަގައިފަނަމަ އެޑެންޑެންޓްގެ ވަޒީފާ ބަޔާނުގައިވާ ކަންތައްތަކުގެ ތެރެއިން މަރުކަޒުން ހަވާލުކުރާ މަސައްކަތް ކުރުން.\nލޯންޑްރީގައި ބޭނުންކުރާ އެންމެހައިތަކެއްޗާއި، ލޯންޑްރީ މަދުވެގެން ދުވާލަކު 1 ފަހަރު ފޮޅާ ދޮވެސާފްކުރުން. ދޮވެ ސާފްކުރުމުގައި ލޯންޑްރީގައި ހުންނަ ތަކެއްޗަށް ފަރުވާޓެރިވާންވާނެއެވެ.\nމަރުކަޒުގެ މަސައްކަތު މީހުންގެ މަސައްކަތުގައި އެހީތެރިވެދިނުން.\nޞިއްހީމަރުކަޒުން އެކިއެކި މުނާސަބަތުގައި ރާވާހިންގާ ހަރަކާތްތަކުގައި އަމަލީގޮތުން ބައިވެރިވެ އުޅުން.\nމަރުކަޒުންނާއި ސްޕަވައިޒަރު އަންގަވާ ކަންތައްތައް ކުރުމާއި އެހެން މުވައްޒަފުންގެ މަސައްކަތުގައި އެހީތެރިވެދިނުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 30 އޭޕްރިލް 2019 ވާ އަންގާރަ ދުވަހުގެ 14:00 ގެ ކުރިން، ށ.މާއުނގޫދޫ ޞިއްޙީމަރުކަޒަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 1 މެއި 2019 އާއި 10 މެއި 2019 އާ ދެމެދު، ށ.މާއުނގޫދޫ ޞިއްޙީ މަރުކަޒުގައެވެ.\n13 ޝައުބާން 1440


SunOnline: Google Classroom ah ahuluverikuran programmethah gendhaanan: Education\nގޫގަލް ކްލާސްރޫމަށް އަހުލުވެރިކަން ޕްރޮގްރާމްތައް ގެންދާނަން: އެޑިއުކޭޝަން\nމުހައްމަދު އައުޒަމް 17 Mar 2020, 16:22\nސްކޫލްތަކުން ދަރިވަރުންނަށް ފިލާވަޅުތައް ގެނެސްދިނުމަށް މިހާރު ބޭނުންކުރަންފަށައިިފައިވާ ގޫގަލް ކްލާސްރޫމްއަށް އަހުލުވެރިކުރުމަށް ބެލެނިވެރިންނަށާއި ދަރިވަރުންނަށް ޕްރޮގްރާމްތައް ކުރިއަށް ގެންދާނެކަމަށް އެޑިއުކޭޝަން މިނިސްޓްރީން ބުނެފިއެވެ.\nއެޑިއުކޭޝަން މިނިސްްޓްރީގެ އޮފިޝަލަކު މިއަދު "ސަން" އަށް ވިދާޅުވީ ކުރިއަށް އޮތްތަނުގައި ޓީވީ ޗެނަލްތައް މެދުވެރިކޮށް ގޫގަލް ކްލާސްރޫމްތަކަށް އަހުލުވެރިކުރަން ޕްރޮގްރާމްތައް ގެންދާނެ ކަަމަށެވެ.\nމިހާރު ރާއްޖޭގައި ފެތުރެމުންދާ ކޮރޯނާ ވައިރަސްއާ ގުޅިގެން ސްކޫލްތައް އަންނަ ހަފްތާއާ ހަމަައަށް ބަންދުކޮށްފައިވާއިރު ގްރޭޑް 10ގެ ދަރިވަރުންނަށް ފިލާވަޅުތައް ގެނެސްދެނީ ޕީއެސްއެމްގެ ޔެސް ޓީވީ މެދުވެރިކޮށެވެ. އަދި ދެން ހުރި ގްރޭޑްތަކަަށް މައިގަނޑު ގޮތެއްގައި ކިޔަވައިދެނީ ގޫގަލް ކްލާސްރޫމް މެދުވެރިކޮށެވެ.\nގޫގަލް ކްލާސްރޫމްއަށް ދަރިވަރުންނާއި ބެލެނިވެރިން އަހުލުވެރިކުރުވަން ޕްރޮގްރާމްތަކެއް ދުރަށް ދެއްކުމަށް ނިންމިއިރު ގޫގަލް ކްލާސްރޫމް ބޭނުންކުރުމުގައި ދަތިތަކެއް އުޅޭކަމަށް ބެލެނިވެރިން ދަނީ ބުނަމުންނެވެ.\n"ގޫގަލް ކްލާސްރޫމްއަށް ވަންނަން ލިންކެއް ހަމައެކަނި ފޮނުވީ ސްކޫލުން. ދެން އޭގައި ހުރި ފިލާވަޅުތައް ގޫގަލް ޑޮކްސް ބޭނުންކޮށްގެން ޓެބްލެޓްގައި ހަދާފައި މި ފޮނުވަންޖެހެނީ. ދެން ނޭނގެ އެ ގޫގަލް ޑޮކްސްތަކުގަ ލިޔާނެ ގޮތެއްވެސް" އަމީނިއްޔާގެ ބެލެނިވެރިއަކު "ސަން" އަށް ކިޔައިދިނެވެ.\nއެހެން ބެލެނިވެރިއަކު ބުނީ ގޫގަލް ކްލާސްރޫމް ފަދަ ވަސީލަތްތަކަކީ ބެލެނިވެރިންވެސް އާ ވަސީލަތެއް ކަމަށާއި އަދި މަދުން ނަމަވެސް ބައެއް ބެލެނިވެރިންނަކީ ޓެކްނޮލޮޖީފަދަ ވަސީލަތްތަކަށް އާ މީހުން ކަމަށެވެ. އެހެންކަމުން ދަރިވަރުންނަށް ފިލާވަޅުތައް ރަނގަޅަށް ހެދުމުގައި އެޑިއުކޭޝަން މިިނިސްޓްރީއާއި ސްކޫލްތަކުގެ އެހީ އިތުރަށް ބޭނުންވާކަމަށް ފާހަގަކުރިއެވެ.


SunOnline: CrossRoad fadha mashroouthah kuriyah gendhiyumakee mi sarukaaruge amaazeh: Naibu Raees\nކްރޮސްރޯޑް ފަދަ މަޝްރޫއުތަށް ކުރިއަށް ގެންދިއުމަކީ މި ސަރުކާރުގެ އަމާޒެއް: ނައިބު ރައީސް\nމުހައްމަދު އައުޒަމް 20 Sep 2019, 10:48\nކްރޮސްރޯޑް ހުޅުވުމުގެ ރަސްމިއްޔާތުގައި ފައިސަލް ވާހަކަ ދައްކަވަނީ--- ފޮޓޯ: ރައީސް އޮފީސް\nއެނބޫދޫ ފިނޮޅުގައި ތަރައްގީކޮށް އިއްޔެ ހުޅުވި ކްރޮސްރޯޑް ރިސޯޓް ފަދަ ބޮޑެތި މަޝްރޫއުތައް ކުރިއަށްގެންދިއުމަކީ މި ސަރުކާރުގެ އަމާޒެއްކަމަށްވެސް ނައިބު ރައީސް ފައިސަލް ނަސީމް ވިދާޅުވެއްޖެ އެވެ.\nނިމިގެން ދިޔަ ސަރުކާރުގައި ފެށި ކްރޮސްރޯޑްސް ޕްރޮޖެކްޓަށް ޖުމްލަ 700 މިލިއަނެއްހާ ޑޮލަރު ހަރަދުވެ އެވެ. ދެ ފިޔަވައްސަކަށް ބަހާލައިގެން ކުރިއަށްގެންދާ އެ ޕްރޮޖެކްޓުގެ ދަށުން ނުވަ ރަށެއް ތަރައްގީކުރުމަށް ވަނީ ހަމަޖެހިފަ އެވެ.\nކްރޮސްރޯޑްގެ ފުރަތަމަ ފިޔަވަހި އިއްޔެ ހުޅުވައިދެއްވުމަށްފަހު ފައިސަލް ވިދާޅުވީ ކްރޮސްރޯޑަކީ ރާއްޖޭގެ ފަތުރުވެރިކަމުގެ ދާއިރާގައި އެޅުނު ވަރަށް ހިތްގައިމު އާ ބޮޅެއް ކަމަށެވެ.\nއެ ރިސޯޓްއަށް ވަރަށް ބޮޑަށް ތައުރީފްކުރައްވައި ފައިސަލް ވިދާޅުވީ އެފަދަ ބިޔަ މަޝްރޫއެއް ރާއްޖޭގައި މިހާތަަނަށް ފެނިފައިވާ ނުވާ ކަމަށެވެ.\n" މުޅިތަނަށް ނަޒަރު ހިންގާލައިރު ފެނިގެން ދިޔައީ ގަބޫލުވެސް ނުކުރެވޭފަދަ މަންޒަރެއް، މިފަދަ ތަނެއް ބިނާކުރުމަށް އިންޖިނިއަރިންގެ ގޮތުން ކުރި މަަސައްކަތާ ދޭތެރޭ ވަރަށް ބޮޑަށ ހިތްހަމަޖެހޭ." ފައިސަލް ވިދާޅުވިއެވެ.\nފައިސަލް ވިދާޅުވީ ކްރޮސްރޯޑާއެކު ރާއްޖޭގެ ޓޫރިޒަމް ސިނާއަތަށްވެސް ވަރަށް ބޮޑު ކުރިއެރުމަށް އަންނާނެ ކަމަށާއި އޭގެ ސަބަބުން ރާއްޖެއަށް ޒިޔާރަތްކުރާ ފަތުރުވެރިންގެ އަދަދު މިލިއަނުން އިތުރުވެގެންދާނެ ކަމަށެވެ.\n"ފަތުރިވެރިންގެ އަދަދު އިތުރުކުރަން މިސާރުކާރުގެ އަމާޒަކީވެސް މިފަދަ ބޮޑެތި މަޝްރޫއުތައް ހިންގުން. ބޭނުންވަނީ ރާއްޖޭގެ ޓޫރިޒަމް މާކެޓް އިތުރަށް ފުޅާކޮށް މުޅި ދުނިޔޭގެ އެކި ކަންކޮޅުތަކުން ރާއްޖެއަށް ގަވައިދުން ފަތުރުވެރިން ޒިޔާރަތްކުރާ ތަނަކަށް ހެދުން." ފައިސަލް ވިދާޅުވި އެވެ.\nފައިސަލް ވިދާޅުވީ ފަތުރުވެރިކަމުގެ ދާއިރާއަކީ ރާއްޖޭގެ އިގްތިސާދުގެ އިންޖީނު ކަމަށާއި އަދި އެޅުގަނޑުމެންގެ އިގްތިސާދަށް ކެނޑިނޭޅި އަންނަމުންދާ ހެޔޮ ބަދަލުތަކުގައިވެސް އެ ދާއިރާ ހިއްސާވާ ކަމަށެވެ. އަދި މިސަރުކާރުންވެސް ބޭނުންވަނީ ފަތުރުވެރިކަމުގެ ދާއިރާ އިތުރަށް ތަރައްގީކޮށް އާ ހަރުފަތަކަށް ގެންދިއުމަށް ކަމަށް ވިދާޅުވި އެވެ.\n"ރާއްޖޭގެ ވިޔަފާރީގައި ދާއިރާގައު ހުރި ފުރުސަތުތައް މުޅި ދުނިޔޭގެ ހުރިހާ ވިޔަފާރިވެރިންނަށްވެސް ވަނީ ހުޅުވާލެވިފައި. އެއްވެސް ޕްރޮޖެކްޓަކީ ރާއްޖޭގައި ނުހިންގޭނެ ނުވަތަ މާބޮޑު ޕްރޮޖެކްޓެކޭ ބުނެވޭނެ ޖާގައެއް ނޯންނާނެ." ފައިސަލް ވިދާޅުވި އެވެ.


"Firimeehaa Anbimeehaa rape kurun" kandaelhi thaareekhee hukumeh | Mihaaru\n"ފިރިމީހާ އަނބިމީހާ ރޭޕްކުރުން" ކަނޑައެޅި ތާރީޚީ ހުކުމެއް\n01 އޮކްޓޯބަރ 2020 - 16:14 27 comments\nޒިޔާދާ ނައީމްގެ މަރުގެ މައްސަލަ އަކީ އަންހެނުންނާ ދެކޮޅަށް ކުރާ އަނިޔާ އާއި ޖިިންސީ ގޯނާގެ ވާހަކަތަކުން މުޅި ރާއްޖެ އަށް ސިހުން ގެނުވި ހާދިސާއެކެވެ. އޭނާ އަށް އިންސާފު ލިބޭނެ ކަމުގެ އުއްމީދުގައި ތިބި އެތައް ބަޔަކު މާޔޫސްވީ އެ މައްސަލާގައި ޒިޔާދާގެ ކުރީގެ ފިރިމީހާ އިބްރާހިމް ޝާހުގެ މައްޗަށް ކުރި އެއްވެސް ދައުވާއެއް ސާބިތުނުވެ ކްރިމިނަލް ކޯޓުން މިދިޔަ އަހަރު ނިމިގެން ދިއުމުންނެވެ.\nޒިޔާދާގެ މަރާ ގުޅިގެން ޝާހުގެ ހަތަރު ދައުވާއެއް ކުރި އެވެ. އެއީ މީހަކު މަރުވެ ދިއުމުގެ ފަރުވާ ކުޑަ އަމަލެއް ކުރުމުގެ ދައުވާ އާއި މީހަކު މަރުވެ ދިއުމުގެ އިހުމާލުގެ އަމަލެއް ކުރުމުގެ ދައުވާ އާއި ފިރިމީހާ އަނބިމީހާ ރޭޕް ކުރުމުގެ ދައުވާގެ އިތުރުން އޮރިޔާން ކާޑު ގެންގުޅުމުގެ ދައުވާ އެވެ. އޭނާގެ މައްޗަށް ކުށް ސާބިތުނުވި މައްސަލަ ދައުލަތުން އިސްތިއުނާފް ކުރުމުން އޭގެ ތެރެއިން އެއް މައްސަލާގައި ހައި ކޯޓުން މިއަދު ކުރި ހުކުމަކީ ތާރީޚީ ނިންމުމެވެ. ފިރިމީހާ އަނބިމީހާ ރޭޕް ކުރުމުގެ ކުށުގައި ޝާހު ތިން އަހަރަށް ޖަލަށްލާން ކުރި ހުކުމަކީ ޖިންސީ ކުށުގެ ގާނޫނުގެ ދަށުން ރާއްޖޭގައި އެފަދަ ކުށެއް ސާބިތުވި ފުރަތަމަ ފަހަރެވެ. ޝާހުގެ މައްޗަށް އިއްވީ އެ ކުށަށް ގާނޫނުގައި ދެވެން އޮތް އެންމެ ބޮޑު އަދަބެވެ.\nފިރިމީހާ އަނބިމީހާ ރޭޕްގެ އަމަލަކަށް ވަނީ ކިހިނެއް؟\n"ފިރިމީހާ އަނބިމީހާ ރޭޕް ކުރުން" މި ކުށަކީ ޖިންސީ ކުށުގެ ގާނޫނުގައި ވަކި ކުށެއްގެ ގޮތުގައި އޮންނަ އަމަލަށް ވިޔަސް، މިއީ ކުރިން ބަހުސް ކުރެވިގެން ދިޔަ މައުލޫތަކެވެ. ހައި ކޯޓުގެ ހުކުމުގައި އެކަމަށް ވަރަށް ބޮޑަށް އަލި އަޅުވާލައި، އެކަން ކުށަކަށް ވާނީ ކިހިނެއް އަދި ކޮން ގޮތަކަށްކަން ގާނޫނާއި އިސްލާމީ ޝަރީއަތުގެ ނައްސުތަކާ ހަވާލާދީ ބަޔާންކޮށްދީފައިވެ އެވެ.\n"ދެމަފިރިންގެ ދެމެދުގައި އޮންނަ ގުޅުން ބިނާވާން ޖެހޭނީ ލޯތްބާއި އިހްތިރާމްގެ މައްޗަށްކަން އެނގެ އެވެ. އެމަގުން ބޭރުވެ، އަންހެނުންނަށް އަދި އަނބިންނަށް އަނިޔާލިބޭ ގޮތަށް ކަންކަން ކުރުމަކީ ބުނެވުނު އާޔަތްތަކުންނާއި ކީރިތި ރަސޫލާގެ ހަދީސް ބަސްފުޅުތަކުން އަހަރުމެންގެ މައްޗަށް އަމުރު ކުރެވިގެންވާ ގޮތާއި އަދި ދަސްކޮށްދީފައިވާ ގޮތާ ކަނޑައެޅިގެން ޚިލާފްވުން ކަމުގައި ނޫނީ ނުވާނެ..." ހުކުމުގައިވެ އެވެ.\nހައި ކޯޓުގެ ހުކުމް\nހުކުމުގައިވާ ގޮތުން ފިރިމީހާ އަނބިިމީހާ ރޭޕް ކުރުން ކަމަށް ބެލެވޭނީ ދެމަފިރިންގެ ގޮތުގައި ތިބެ އެކަމަކު ޖިންސީ ކުށުގެ ގާނޫނުގައި ބުނާ އިސްތިސްނާ ހާލަތެއް ދެމަފިރިންގެ ދެމެދުގައި އޮވެ އަދި އެ ހާލަތުގައި ޖިންސީ އަމަލެއް އަނބިމީހާގެ ނުރުހުމުގައި ހިންގުމަށެވެ. މަސްލަހަތަށްޓަކައި ދެމަފިރިން ވަކިން ދިރިއުޅެމުން ދިއުމަކީ ގާނޫނުގައި ބުނާ އިސްތިސްނާ ހާލަތެއް ކަމަށް ވެފައި، އެ މައްސަލާގައި ޒިޔާދާ އާއި ޝާހު އެއްބަސްވެގެން ވަކި ގެއެއްގައި ދިރިއުޅެމުން ގޮސްފައިވާ ވާތީ އެ ހާލަތު އެ މައްސަލާގައި އޮތް ކަމަށް އެ ހުކުމުގައިވެ އެވެ. އަދި ދެމަފިރިން ވަކިން އުޅުމަށް އެއްބަސްވާން ޖެހެނީ ކޮންމެހެން ލިޔުމުން އެކަނި ނޫން ކަމަށާއި ހެކިތަކުން ވެސް އެކަން ދެނެގަނެވިދާނެ ކަމަށް ހުކުމުގައި ބުނެފައިވެ އެވެ.\n"ވަކިން ދިރިއުޅެން ފެށީ މަސްލަހަތަށްޓަކައި އަދި ދެމަފިރިންގެ ގޮތުގައި ދެމަފިރިން އެކީގައި އެގޮތަށް އުޅެވެން ނެތިގެންކަން ހެކިންގެ ބަހުން އެނގެން އޮވެ އެވެ." ހުކުމުގައިވެ އެވެ.\nޒިޔާދާގެ ބަހާއި ހެކިތައް ދިމާވޭ\nޖިންސީ އެފަދަ މައްސަލަތަކުގައި މަންޒަރު ލޮލުން ފެންނަ މީހުން ތިބުމަކީ ނާދިރު ކަމެއްކަން ފާހަގަކޮށް، އެ ހުކުމުގައިވަނީ އެފަދަ މައްސަލަތަކުގައި އަނިޔާލިބޭ މީހާ ކިޔައިދޭ ކިޔައި ދިނުމާއި އެކަމަށް ބާރު ދޭ އެހެން ހެކިތަކުން އެފަދަ ކުށެއް ސާބިތު ކުރެވިދާނެ ކަމަށެވެ. ޒިޔާދާއާ މެދު ގަދަކަމުން އެފަދަ އަމަލުތަކެއް ހިންގި ކަން ޒިޔާދާގެ ބައެއް ރަށްޓެހިންނާއި ތިމާގެ މީހުން ގާތު ޒިޔާދާ ބުނެފައިވާކަން އެ މީހުންގެ ހެކިބަހުން އެނގޭ ކަމަށާއި ޒިޔާދާ ބެލި ޑޮކްޓަރުންގެ ލިޔުންތަކުން އޭނާއަށް ލިބުނު އަނިޔާތަކަކީ ގަދަކަމުން އެފަދަ އަމަލުތަކެއް ހިންގުމުން ލިބުނު އަނިޔާތަކެއް ކަމަށް ބުނެފައިވާ ކަމަށް އެ ހުކުމުގައިވެ އެވެ.\n"ޒިޔާދާ ނައީމް ނިޔާވުމުގެ ކުރިން އޭނާ ވަނީ އޭނާއާ މެދު ކަން ހިނގައިދިޔަ ގޮތް އެތައް ބަޔަކަށް ތަފާތު އެކި މަރުހަލާތަކުގައި ކިޔައިދީފަ އެވެ. އޭގެ ތެރޭގައި ގާތް ރަހުމަތްތެރިންނާއި ސިއްހީ އެހީތެރިންނާއި ޑޮކްޓަރުންނަށް މި ވާހަކަތައް ކިޔައިދިން ކަމަށް އެ ފަރާތްތަކުން ޝަރީއަތުގެ މަޖިލީހުގައި އަދި ތަހްގީގުގައި ބަޔާން ދީފައި އެބަހުއްޓެވެ. މި މައްސަލާގައި ފެންނަން ހުރީ ހަމައެކަނި ޒިޔާދާ ނައީމް ބުނި ކަމަށް ބުނެ ހެކިބަސް ދިން މީހުންގެ ބަސް އެކަންޏެއް ނޫނެވެ. އެ ބުނި ބުނުންތަކާ ގުޅުވާލަދޭ ހަރުދަނާ ހެކި ގަރީނާ ފެންނަން އެބަހުއްޓެވެ." 40 ސަފްހާ އެ ހުކުމުގައިވެ އެވެ.\nފަނޑިޔާރު ސަމީރާއި ފަނޑިޔާރު މުހައްމަދު ނިޔާޒާއި ފަނޑިޔާރު ހުސައިން ޝަހީދުގެ އިއްތިފާގުން ކުރެއްވި ހުކުމުގައިވާ ގޮތުން ޒިޔާދާ އެ ވާހަކަތައް ދެއްކީ ޝާހުއާ ދެމެދު އޮތް އަދާވާތްތެރިކަމެއްގެ ސަބަބުން ކަމަކަށް ނުބެލެވެ އެވެ. އެއީ އެ ދެ މީހުން ވަކިން ދިރިއުޅެމުން ދިޔަޔަސް، ޝާހު ދިރިއުޅުނު ގެ ކުނިކެހުމާއި ދޮވެ، އިސްތިރި ކުރުމުގެ މަސައްކަތް ޒިޔާދާ ކުރަމުން ދިޔަ ކަމާއި އަދި ޝާހު ބަދުނާމުވާ ގޮތަށް އެއްވެސް ވާހަކައެއް ޒިޔާދާ ނުދައްކާކަން ހެކިންގެ ބަހުން އެނގެން އޮތުމުން ކަމަށް ހުކުމުގައިވެ އެވެ.\nއެ ހުކުމާ ގުޅިގެން ޕްރޮސެކިއުޓާ ޖެނެރަލް ހުސައިން ޝަމީމް ކުރެއްވި ޓްވީޓެއްގައިވަނީ ފިރިމީިހާ އަނބިމީހާ ރޭޕް ކުރުމުގެ ކުށް ކޯޓުތަކުން ބަލައިގަންނަ ފެށުމަކީ ބޮޑު ކާމިޔާބީއެއް ކަމަށެވެ.\nފިރިމީހާ އަނބިމީހާ ރޭޕް ކުރުމުގެ ކުށުގައި ޝާހު ޖަލަށްލާން ހުކުމް ކުރިޔަސް، ބާކީ ހުރި ދައުވާތަކުގެ މައްސަލަތައް ހައި ކޯޓުން އަދި ނުނިންމަ އެވެ. އެ މައްސަލަތައް ކުރިއަށް ގެންދަނީ ވަކިވަކިންނެވެ.\nއިތުރު ލިޔުންތައް ކުށްކުރުން ހައި ކޯޓް ރޭޕް ޒިޔާދާގެ މަރު\nޒިޔާދާގެ ފިރިމީހާ ޖަލަށްލުމުން ދަރިފުޅު ގެއިން ނެރެފި\nޒިޔާދާގެ މައްސަލަ: ޝާހު ތިން އަހަރަށް ޖަލަށް\nޒިޔާދާގެ މައްސަލާގައި ކުރި ހުކުމަކީ މުހިންމު ފިޔަވަޅެއް


Vazeefaage furusathu - Ungoofaaru Regional Hospital. | Ungoofaaru\nއިބްރާހީމް ޒަޔާން 20 ފެބްރުއަރީ 2018\n0 1,5132މިނެޓުން ކިޔާލެ\nއުނގޫފާރު ރީޖަނަލް ހޮސްޕިޓަލުން ތަރުޖާނެއް ހޯދަން އިއުލާނު ކޮށްފިއެވެ. ތަރުޖަމާނަކު ހޯދުމަށް ކޮށްފައިފާ އިއުލާނު ތިރީގައި މިވަނީއެވެ.\nމި ހޮސްޕިޓަލުގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުހަބާ ދަންނަވަމެވެ. މިވަޒީފާއަށް ބޭނުންވަނީ މަސައްކަތަށް ޝައުޤުވެރިކަން ހުރި ގާބިލް މީހެކެވެ.\nމަޤާމުގެ ނަންބަރު J-258170\nބޭނުންވާ އަދަދު 01 (އެކެއް)\nމަޤާމުގެ ރޭންކް ޖީ.އެސް.3\nމަޤާމުގެ ކްލެސިފިކޭޝަން އޮފިސަރ ގްރޭޑް 1\nޑިވިޝަން / ސެކްޝަން ކްލިނިކަލް ސަޕޯޓް ސާރވިސް\nމަޤާމު އޮތް އޮފީސް އުނގޫފާރު ރީޖަނަލް ހޮސްޕިޓަލް\nސަރވިސް އެލަވަންސް 1500/- ރުފިޔާ\nޞިއްޙީމަރުކަޒުގެ ޑޮކްޓަރުންނާއި، އަންނަ ބަލިމީހުންނާއި، ދެމެދު ދެކެވޭ ވާހަކަ ދެފަރާތަށް ތަރުޖަމާކޮށްދިނުން.\nކޮންސަލްޓޭޝަން ރޫމް ތަކުގައި ޑޮކްޓަރުން ބޭނުންކުރައްވާ އިކްވިޕް މަންޓްސް ބެލެހެއްޓުމާއި، ކޮންސަލްޓޭޝަން ރޫމަށް ބޭނުންވާ ތަކެތި ހޯދުން.\nކޮންމެ ދުވަހަކު ޑޮކްޓަރުން ބަލިމީހުން ބަލަން ފެށުމުގެ ކުރިން ރޫމް ތައްޔާރުކުރުން.\nބަލިމީހުން ޑޮކްޓަރަށް ދެއްކުމުގެ އެޕޮއިންޓް މެންޓް ހެއްދުމާއި، ރަޖިސްޓްރީ ކުރުމުގައި އެހީތެރިވެ ދިނުން.\nމަސައްކަތަށާއި، ވެރިންނަށް އިޙްލާސްތެރިވެ އަދި ޙަވާލުކުރެވޭ މަސައްކަތްތައް ފުރިހަމައަށް އަދާ ކުރުން.\nހިއުމަން ރިސޯސް މެނޭޖްމަންޓް، ހެލްތް ސަރވިސް މެނޭޖް މަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއީމަންޓް ލޯ، ޕަބްލިކް ރިލޭޝަން، ޓްރޭނިން އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖޒި، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓް ދާއިރާއިން ދިވެހިރާއްޖޭގެ ޤައުމީ ސަނަދު ތަކުގެ އޮނިގަނޑު ލެވެލް3ގެ ސަނަދެއް ހާސިލްކޮށްފައިވުމާއިއެކު،\nހިއުމަން ރިސޯސް މެނޭޖްމަންޓް، ހެލްތް ސަރވިސް މެނޭޖް މަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއީމަންޓް ލޯ، ޕަބްލިކް ރިލޭޝަން، ޓްރޭނިން އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖޒި، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓް ދާއިރާއެއްގައި2އަހަރު ދުވަހުގެ މަސައްކަތު ތަޖްރިބާ ލިބިފައިވުން،\nސާނަވީ އިމްތިޙާނަކުން2މާއްދާއިން ދަށްވެގެން ‘ޑީ’ ގްރޭޑް ލިބިފައި، އޭގެ އިތުރުން ސެކެންޑަރީ ސްކޫލް ސެޓްފިކެޓް އިމްތިޙާނުގައި ‘ދިވެހި’ މި މާއްދާއިން ދަށްވެގެން ‘ސީ’ ގްރޭޑް ލިބިފައިވުން.\nވަޒީފާއަށް އެންމެ ޤާބިލްފަރާތެއް ހޮވުމަށް ބެލެވޭނެ ކަންތައްތައް 1.ހާސިލުކޮށްފައިވާ ތަޢުލީމާއި، ތަމްރީނަށް ބަލައިގެން.\nމަޤާމަށް އެދެންވީގޮތާއި ސުންގަޑި ވަޒީފާއަށް އެދޭ ފޯމް މި މމިމަރުކަޒުން ލިބެން ހުންނާނެއެވެ. އަދި ސިވިލް ސާރވިސްގެ ވެބްސައިޓް www.csc.gov.mvއިން މި ފޯމް ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންހޭ ތަކެތި ހުށަހަޅާނީ 04މާރޗް 2018 ވާ އާދިއްތަ ދުވަހުގެ 14:00 ގެ ކުރިން މި ހޮސްޕިޓަލް އޮފީހަށްށެވެ.\nއިންޓަރވިއު އޮންނާނެ ތަނާއި، މުއްދަތު މިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 2018 މާރޗް 06 އާއި 2018 މާރޗް 18 އާ ދެމެދު އުނގޫފާރު ރީޖަނަލް ހޮސްޕިޓަލްގެ ކޮންފަރެންސް ހޯލުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ލިބެންޖެހޭ ޖުމްލަ އިންސައްތަ 30%\nއިތުރު މަޢުލޫމާތު މި އިޢުލާނާއި ގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ 6580029 ނަންބަރު ފޯނަށެވެ.\nއުނގޫފާރު އުނގޫފާރު ރީޖަނަލް ހޮސްޕިޓަލް


ފޮރިން ސަރވިސްގެ ނަމުގައި ވަކި ޚިދުމަތެއް ޤާއިމުކުރުމަށް މަޖިލީހުން ފާސްކޮށްފި ފޮރިން ސަރވިސްގެ ނަމުގައި ވަކި ޚިދުމަތެއް ޤާއިމުކުރުމަށް މަޖިލީހުން ފާސްކޮށްފި\nދިވެހިރާއްޖޭގައި ފޮރިން ސަރވިސްގެ ނަމުގައި ވަކި ޚިދުމަތެއް ޤާއިމުކުރުމަށް ސަރުކާރުން ހުށަހަޅާފައިވާ ފޮރިން ސަރވިސްގެ ބިލު ރައްޔިތުންގެ މަޖިލީހުން ފާސްކޮށްފިއެވެ. މިބިލު މަޖިލީހުން ފާސްކޮށްފައިވަނީ 46 މެމްބަރުންގެ ވޯޓުންނެވެ.\nރައްޔިތުންގެ މަޖިލީހުގެ ޚާރިޖީ ގުޅުންތަކާބެހޭ ކޮމިޓީން ދިރާސާކުރި މިމިބިލަކީ ހެންވޭރު ދެކުނު ދާއިރާގެ މެންބަރު ޙުސައިން ޝަހީމް ހުށަހަޅުއްވާފައިވާ ބިލެކެވެ. ފޮރިން ސަރވިސްގެ ބިލަކީ ސިވިލް ސާވިސްގައި ނުހިމެނޭ ގޮތަށް ފޮރިން ސަރވިސްގެ ނަމުގައި ވަކި ޚިދުމަތެއް ގާއިމުކުރަން ހުށަހެޅި ބިލެކެވެ.\nމިބިލު ޤާނޫނަކަށްވެ، ޢަމަލުކުރަން ފެށުމާއެކު "ދިވެހިރާއްޖޭގެ ފޮރިން ސަރވިސް"ގެ ނަމުގައި، ދިވެހި ސިވިލް ސަރވިސްގައި ނުހިމެނޭ ވަކި ޚިދުމަތެއް ޤާއިމުކުރެވޭނެއެވެ. އެ ޚިދުމަތް ނުވަތަ ފޮރިން ސަރވިސް އެކުލެވިގެންވާނީ މިނިސްޓްރީއާއި، ދިވެހިރާއްޖޭގެ ޑިޕްލޮމެޓިކް މިޝަންތަކާއި، ކޮންސިއުލާ ޕޯސްޓުތަކާއި، ޤާނޫނުގެ ދަށުން އެކުލަވާލާ ފޮރިން ސަރވިސްގެ މައްޗަށެވެ.\nޚާރިޖީ ގުޅުންތަކާބެހޭ ކޮމިޓީން ބިލް ދިރާސާކޮށް ބައެއް ބަދަލުތައް ވަނީ ގެނެސްފައެވެ. އެގޮތުން ފޮރިން ސާވިސްގެ މަގާމުތަކުގެ މުސާރައާއި ޢިނާޔަތްތައް ކަނޑައަޅާނީ އެކަމާގުޅޭ މިނިސްޓްރީއާއި ފިނޭންސް މިނިސްޓްރީގެ ލަފާގެ މަތިން ޕޭ ކޮމިޝަނުން ކަމަށް ކަނޑައަޅައި ބިލަށް މާއްދާއެއް އިތުރުކޮށްފައިވެއެވެ. ހަމަ މިއާއެކު ފޮރިން ސެކްރެޓަރީގެ މަޤާމަށް އައްޔަންކުރާ މީހަކީ އެ މިނިސްޓްރީގައި މަދުވެގެން 10 އަހަރު މަސައްކަތް ކޮށްފައިވާ މީހަކަށް ވާންޖެހޭނެ ކަމަށްވެސް ބިލްގައިވެއެވެ. ބިލްގައި ކުރިން އޮތީ އެ މުއްދަތު 15 އަަހަރު ކަމުގައި ހިމަނާފައެވެ.\nމިބިލު ޤާނޫނަކަށްވުމުން ފޮރިން ސަރވިސްގެ އެންމެ އިސް މުވައްޒަފަކަށް ހުންނަވާނީ ފޮރިން ސެކްރެޓަރީއެވެ. އެގޮތުން ފޮރިން ސަރވިސްގެ އެހެން ހުރިހާ މުވައްޒަފުންނާއި، އެސަރވިސްގެ މަޤާމުތަކުގައި ވަޒީފާއަދާކުރާ ފޮރިން ސަރވިސްއިން ބޭރުގެ މުވައްޒަފުންވެސް މަސައްކަތް ކުރާނީ، ފޮރިން ސެކްރެޓަރީގެ އިރުޝާދުގެ ދަށުންނެވެ. އަދި ފޮރިން ސެކްރެޓަރީ ޖަވާބުދާރީވާނީ މިނިސްޓަރަށެވެ. ފޮރިން ސެކްރެޓަރީގެ މަޤާމަށް މީހަކު ޢައްޔަންކުރައްވާނީ މިނިސްޓަރުގެ ލަފާގެ މަތިން ރައީސުލްޖުމްހޫރިއްޔާއެވެ.\nމި ބިލުގައިވާ ގޮތުން ސަފީރުންގެ ވަޒީފާއަށް ފޮރިން ސަރވިސްގެ މުވައްޒަފުންނާއި ފޮރިން ސަރވިސްއިން ބޭރުންވެސް މީހުން ޢައްޔަންކުރެވިދާނެއެވެ. ނަމަވެސް ފޮރިން ސަރވިސްއިން ބޭރުން ޢައްޔަންކޮށްފައި ތިބޭ ސަފީރުން، ވެރިކަން ބަދަލުވާ ޙާލަތެއްގައި، ސަފީރުކަމުގެ ވަޒީފާއިން އިސްތިއުފާދޭންޖެހެއެވެ.


vnews - Majeedhiyya school ge muskulhi dharivarun isnagaigen hingaalumeh baahvaifi\nމަޖީދިއްޔާ ސްކޫލުގެ މުސްކުޅި ދަރިވަރުން\nމަޖީދިއްޔާ ސުކޫލުގެ 92 ވަނަ އަހަރީ ދުވަސް ފާހަގަކުރުމުގެ ގޮތުން އެ ސްކޫލުގެ މުސްކުޅި ދަރިވަރުން އިސްނަގައިގެން ހިނގާލުމެއް ބާއްވައިފި އެވެ.\nމިރޭ މަޖީދިއްޔާ ސުކޫލު ސަރަހައްދުގައި ބޭއްވި މި ހިނގާލުމުގައި އެ ސުކޫލުގެ ވަށައިގެން ހިނގާފައި5ބުރު ވަނީ ޖަހާފައެވެ. މި ހިނގާލުމުގައި އެ ސްކޫލުގެ މުސްކުޅި ދަރިވަރުންގެ ތެރެއިން ގާތްގަނޑަކަށް 22 ދަރިވަރުންނާއި އެކު ސްކޫލުގެ ކުރީގެ ޕްރިންސިޕަލް މުހައްމަދު ހަމީދު (އުމަރުބެ) ވެސް ވަނީ ބައިވެރިވެވަޑައިގެންފަ އެވެ.\nމިހަރަކާތާއި ގުޅޭގޮތުން އެ ސުކޫލުގެ މުސްކުޅި ދަރިވަރެއް ކަމަށްވާ މުހައްމަދު ޝާން ވިދާޅުވީ މި ހިނގާލުމުގެ މަގުސަދަކީ އެ ސްކޫލުގެ ގޯތި ތެރޭގައި ވަޅުލި ޓައިމް ކެޕްސޫލްގައިވާ ހަނދާންތަކެއް ގެއްލުމާ ގުޅިގެން އެކަމުގެ ހިތާމައިގައި ދަރިވަރުން އިސްނަގައިގެން ބޭއްވި ހިނގާލުމެއް ކަމަށެވެ. އަދި މަޖީދިއްޔާ ސްކޫލަށް 92 އަހަރު ފުރުމުގެ މުނާސަބާ ފާހަގަ ކުރާ މަންޒަރު މިހާރު ސްކޫލުގެ ދަރިވަރުންގެ ފަރާތުން ނުފެނުމަކީ ހިތާމައެއް ކަން ޝާން ފާހަގަކުރެެއްވި އެވެ.\nމި ހިނގާލުމަށް ފަހު އެ ސްކޫލުގެ ކުރީގެ ދަރިވަރުން ވަނީ މަޖީދިއްޔާ ސްކޫލަށް 92 އަހަރު ފުރުމުގެ މުނާސަބަތުގައި ޝުއޫރުފާޅުކޮށްފަ އެވެ.\n"މަޖީދައްޔާ ސްކޫލުގައި އުޅުނު އިރު ވަރަށް ބޮޑަށް ދަސްވި މީހުންނަށް އިހްތިރާމް ކުރަން. އަޅުގަނޑު އެދެނީ ކުރިއަށް އޮތް ޖީލުތަކުގެ ދަރިވަރުން ވެސް މި ވެލިއުސް ތައް ދަމަހައްޓާ މަޖީދިއްޔާ ސްކޫލުގެ ނަން ދަމަހައްޓަން އަބަދުވެސް ދަރިވަރުން މަސައްކަތް ކުރުމަށް." ދަރިވަރަކު ކިޔާދިނެވެ.\nމަޖީދިއްޔާ ސްކޫލަށް މިއަދު 92 ވަނަ އަހަރީ ދުވަސް ފާހަގަ ކުރާއިރު އެ ސްކޫލަށް 65 އަހަރު ފުރުނު މުނާސަބަތުގައި ވަޅުލި ޓައިމް ކެޕްސޫލް ވަނީ ގެއްލިފައެވެ. ނަމަވެސް އެ ކްޕްސޫލްގެ ބައިތަކަކާއި ވަޅުލި ބައެއް ތަކެތި ވަނީ ފެނިފަ އެވެ.


Dhiraagu in 5G phone eh raajje ah thaaraf koffi\n09:26pm | Monday, 21 September 2020\nދިރާގުން 5ޖީ ފޯނެއް ރާއްޖެ އަށް ތައާރަފްކޮށްފި\nދެކުނު އޭޝިއާގައި އެންމެ ފުރަތަމަ 5ޖީ ހިދުމަތް ދޭން ފެށި ކުންފުނި ކަމަށްވާ ދިރާގުން ފުރަތަމަ ފަހަރަށް 5ޖީ ފޯނެއް ރާއްޖެ އަށް ތައާރަފްކޮށްފި އެވެ،\nމިއަދު ދިރާގުގެ ހެޑް އޮފީހުގައި ބޭއްވި ރަސްމިއްޔާތެއްގައި، ވާވޭ މޭޓް 20 އެކްސް ފޯނު ތައާރަފްކޮށްދެއްވީ ދިރާގުގެ ޗީފް މާކެޓިން އޮފިސަރު މަހުމޫދު ދަސަރު އެވެ.\nދިރާގުން ބުނީ، މި ރެއިން ފެށިގެން ދިރާގުގެ ވެބްސައިޓު މެދުވެރިކޮށް މި ފޯނަށް އޯޑަރު ކުރެވޭނެ ކަމަށެވެ. އަދި އަންނަ އާދިއްތަ ދުވަހުން ފެށިގެން، އޯޑަރު ކޮށްފައިވާ ފަރާތްތަކާ ފޯނު ހަވާލުކުރުން ކުރިއަށްދާނެ ކަމަށް އެ ކުންފުނިން ބުންޏެވެ.\nދިރާގުން މި ފޯނު ވިއްކަނީ 15،899 ރުފިޔާ އަށެވެ. ދިރާގުގެ ޕޯސްޓްޕެއިޑް ކަސްޓަމަރުންނަށް މި ފޯނު އިންސްޓޯލްމަންޓަށް ނެގޭއިރު، ޑައުންޕޭމަންޓުގެ ގޮތުގައި ދައްކަންޖެހެނީ 3،49 ރުފިޔާ އެވެ. ބާކީ ބައި، މަހަކު 1،129 ރުފިޔާގެ މަގުން އެއް އަހަރުދުވަހުގެ މުއްދަތަކަށް ބަހާލެވެ އެވެ.\nދިރާގުގެ 5ޖީ ހިދުމަތް މިހާރު ލިބެނީ ރާއްޖޭގެ އެންމެ އާބާދީ ބޮޑެތި ތިން ސަރަހައްދަކަށެވެ. އެއީ، މާލެ، ހުޅުމާާލެ، ވިލިމާލެ އަދި ވެލާނާ އިންޓަނޭޝަނަލް އެއާޕޯޓުގެ އިތުރުން، އައްޑޫ ސިޓީގެ ހިތަދޫގެ ބައެއް ސަރަހައްދުތަކާއި ހދ. ކުޅުދުއްފުށީގެ ބައެއް ސަރަހައްދުތަކަށެވެ. މި ސަރަހައްދުތަކުގައި، ދިރާގުން މިއަދު ތައާރަފްކުރި ވާވޭ މޭޓް 20 އެކްސް ފޯނު ބޭނުންކޮށްގެން ދިރާގުގެ ކަސްޓަމަރުންނަށް އިތުރު ޑޭޓާ ޗާޖަކާ ނުލާ، މިހާރު ވެސް ގެންގުޅޭ ސިމް ބޭނުންކޮށްގެން 5ޖީ ހިދުމަތް ތަޖުރިބާކޮށްލެވޭނެ އެވެ.\nއެންމެ ފަހުގެ 5ޖީ ހިދުމަތަކީ މިހާރު އެންމެ އާއްމުކޮށް ބޭނުންކުރާ 4ޖީ ހިދުމަތުގެ ސްޕީޑަށް ވުރެ 10 ގުނަ އަވަސް ހިދުމަތެކެވެ. މިއީ އަދި ވަރަށް ޅަފަތުގައި އުޅޭ ހިދުމަތަކަށް ވާއިރު، މުޅި ދުނިޔޭގައި ވެސް 5ޖީ ހިދުމަތް ލިބޭ ޑިވައިސްތައް އަދި ވަރަށް މަދެވެ.\nދިރާގުން މިއަދު ތައާރަފްކުރި ވާވޭ މޭޓް 20 އެކްސް ފޯނުގެ އެންމެ ހާއްސަ ކަމަކީ އެ ފޯނުގައި ހަރުކޮށްފައިވާ ހަތަރު ލެންސް ހިމެނޭ ކެމެރާ ސިސްޓަމެވެ. މި ފޯނުގައި ހިމަނާފައިވާ ކެމެރާތަކުގެ ތެރޭގައި 40 މެގަޕިކްސެލް، 20 މެގަޕިކްސެލް އަދި 8 މެގަޕިކްސެލް ކެމެރާ ހިމެނެ އެވެ. މީގެ އިތުރުން، ކުރިމަތީގައި ހަރުކޮށްފައިވާ ކެމެރާ އަކީ ވެސް 24 މެގަޕިކްސެލްގެ ކެމެރާ އެކެވެ.


ފަލަސްޠީނުގެ 1،500 މީހުން މަގުމަތިކުރުމަށްފަހު ޔަހޫދީންގެ ދީނީ ޕާކެއް އަޅަނީ ފަލަސްޠީނުގެ 1،500 މީހުން މަގުމަތިކުރުމަށްފަހު ޔަހޫދީންގެ ދީނީ ޕާކެއް އަޅަނީ\nފަލަސްޠީނުގެ 1،500 މީހުން މަގުމަތިކުރުމަށްފަހު ޔަހޫދީންގެ ދީނީ ޕާކެއް އަޅަނީ\nއިސްތިޢުމާރުކޮށްފައިވާ ފަލަސްޠީނުގެ އިރުމަތީ ޤުދުސްގެ ސިލްވާނުގައި ޔަހޫދީންގެ އަނިޔާވެރިކަމާ ދެކޮޅަށް އަޑުއުފުލަނީ / ފޮޓޯ: ރޮއިޓަރސް\nއިސްރާއީލުން އިސްތިޢުމާރުކޮށްފައިވާ ފަލަސްޠީނުގެ އިރުމަތީ ޤުދުސްގެ ސިލްވާނުގައި ދިރިއުޅޭ 120 އާއިލާ މަގުމަތިކުރުމަށްފަހު އެ ސަރަޙައްދުގައި ޔަހޫދީންގެ ދީނީ ޕާކެއް އެޅުމަށް ނިންމައިފިއެވެ. އެ ސަރަޙައްދަކީ ދާއޫދުގެފާނު ބަގީޖާއެއް އެޅުއްވި ސަރަޙައްދެއްކަމަށް ބުނެއުޅެއެވެ.\nޙައްދުފަހަނައަޅާފައިވާ އިސްރާއީލުގެ ސަރުކާރުގެ ނިންމުމުގެ ސަބަބުން ސިލްވާނުގައި ދިރިއުޅޭ ފަލަސްޠީނުގެ 120 އާއިލާއެއްގެ ގެދޮރާއި ވަށައިގެންވާ އިމާރާތްތައް ގެއްލި 1،500 މީހުން މަގުމަތިވާނެއެވެ. ފަލަސްޠީނުގެ އާއިލާތައް ސިލްވާނުގައި ދިރިއުޅޭ 100އެއްހާ ގެދޮރު އިމާރާތްކޮށްފައިވަނީ ޙުއްދަ ނުހޯދައިކަމަށް ބުނެ އިސްރާއީލުގެ އަނިޔާވެރި ސަރުކާރުން ނިންމާފައިވަނީ އެ އިމާރާތްތައް ތަޅާލުމަށެވެ. އެގޮތުން ޤުދުސްގެ ކޯޓުން ކުރި ޙުކުމު ތަންފީޒުކުރުމަށްކަމަށް ބުނެ 21 ދުވަހުގެ ތެރޭގައި ގެދޮރުން ނުކުތުމަށް އޭގެ ތެރެއިން 13 އާއިލާއަކަށްވަނީ އަންގާފައެވެ. ޢާންމު ގޮތެއްގައި އިމާރާތްކުރުމަށް ޤުދުސްގެ މުނިސްޕަލްޓީން ޙުއްދަ ހޯދާކަށް ނުޖެހެއެވެ. އަދި ސިލްވާނުގައި ދިރިއުޅޭ ފަލަސްޠީނުގެ އާއިލާތަކަކީ މީގެ އެތައް ޖީލެއް ކުރިން އެ ސަރަޙައްދުގައި ވަޒަންވެރިވެފައިވާ ބައެކެވެ.\nއިރުމަތީ ޤުދުސްގެ ސިލްވާނުގައި ދިރިއުޅޭ 120 އާއިލާއެއް ގެދޮރުން ނެރުމަށް ނިންމާފައިވަނީ އިރުމަތީ ޤުދުސްގެ ޝޭޚް ޖައްރާޙުގައި ދިރިއުޅޭ ގިނަ ޢަދަދެއްގެ ފަލަސްޠީނުގެ ރައްޔިތުން ގެދޮރުން ނެރުމަށް ޔަހޫދީ ދަޢުލަތުން މަސައްކަތްކުރަމުންދާ ދަނޑިވަޅެއްގައެވެ. ޝައިޚް ޖައްރާޙުގެ މައްސަލަ އިސްރާއީލުގެ ސުޕްރީމު ކޯޓަށް ހުށަހެޅުމުން މިހާރު އޮތީ ޙުކުމު ކުރުމުގެ މަރުޙަލާގައެވެ. ނަމަވެސް ފަލަސްޠީނުގެ ރައްޔިތުންނަށް އިންޞާފު ލިބޭނެ ގޮތަކަށް ޔަހޫދީ ކޯޓަކުން ނިންމުމެއް ނިންމުން ވަރަށް ނާދިރެވެ.\nބައިނަލްއަޤްވާމީ މުޢާހަދާތަކާއި ޤާނޫނުތަކުންވަނީ ފަލަސްޠީނުގެ ހުޅަނގު އައްސޭރިއާއި އިރުމަތީ ޤުދުސްގައި ޔަހޫދީން ވަޒަންވެރިވުން މަނާކޮށްފައެވެ. އަދި އެއީ އިސްރާއީލުގެ ސަރަޙައްދުތަކެއްގެ ގޮތުގައި ބައިނަލްއަޤްވާމީ މުޖުތަމަޢުން ބަލައެއްވެސް ނުގަނެއެވެ. ނަމަވެސް ޔަހޫދީން މަސައްކަތް ކުރަނީ ޤުދުސަކީ އެ މީހުންގެ ވެރިރަށުގެ ގޮތުގައި ކަނޑައެޅުމަށެވެ.


1953 Vana Aharun Feshigen Libunu Aniyaathah Belumah Ekulavaali Bill Thasdheegu Koffi\n1953ވަނަ އަހަރުން ފެށިގެން ލިބުނު އަނިޔާތައް ބެލުމަށް އެކުލަވާލި ބިލު ތަސްދީގުކޮށްފި\nރައީސް އިބްރާހީމް މުހައްމަދު ސޯލިހުި -- ފޮޓޯ / ރައީސް އޮފީސް\nއިންތިގާލީ އިންސާފުގެ ބިލު ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މިއަދު ތަސްދީގު ކުރައްވައިފިއެވެ.\nމި ބިލު ރައްޔިތުންގެ މަޖިލީހުން ފާސްކޮށްފައި ވަނީ މިދިޔަ ނޮވެމްބަރު މަހުގެ 29ވަނަ ދުވަހުއެވެ. އިންތިގާލީ އިންސާފުގެ ގާނޫނަކީ، 1953ވަނަ އަހަރުގެ ޖެނުއަރީ މަހުގެ އެއްވަނަ ދުވަހުން ފެށިގެން 2018ވަނަ އަހަރުގެ ނޮވެމްބަރު މަހުގެ 17ވަނަ ދުވަހާއި ދެމެދު ހިނގާދިޔަ މުއްދަތުގެ ތެރޭގައި ނިޒާމީ ސިފައެއްގައި ރޭވިގެން، ދައުލަތުގެ މުއައްސަސާއަކުން ނުވަތަ އެއިން ތަނެއްގެ އިސް ހިންގުންތެރިއަކު، ރައްޔިތުންގެ އިންސާނީ ހައްގުތަކާއި އަސާސީ މިނިވަންކަމާ ހިލާފަށް ހިންގާފައިވާ އަމަލުތައް ބަލައި، ތަހުގީގުކޮށް، ހަގީގަތް ހާމަކޮށް، އެފަދަ ކަންކަމުގެ ސަބަބުން އަނިޔާ ލިބިފައިވާ ފަރާތްތަކަށް އެ ގާނޫނުގެ ދަށުން ފޯރުކޮށްދޭ ހައްލުތައް މެދުވެރިކޮށް އިންސާފު ހޯދައިދިނުމުގެ ނިޒާމެއް އެކަށައެޅުމުގެ ގާނޫނެކެވެ.\nމި ގާނޫނުގެ މަގްސަދުތަކުގެ ތެރޭގައި، ދައުލަތުގެ މުއައްސަސާއަކުން ނުވަތަ އެއިން ތަނެއްގެ އިސް ހިންގުންތެރިއެއްގެ ގޮތުގައި މަސައްކަތްކުރި ފަރާތަކުން، ނިޒާމީ ސިފައެއްގައި ރާވައިގެން ހިންގި އަމަލެއްގެ ސަބަބުން މީހެއްގެ ނުވަތަ ބައެއްގެ އިންސާނީ ހައްގެއް ނުވަތަ އަސާސީ މިނިވަންކަމެއް ނިގުޅައިގެންފައިވާ ނަމަ، އެ އަމަލުތަކަށް ޒިންމާވާ ފަރާތްތައް މި ގާނޫނުގައި ބަޔާންކޮށްފައިވާ ގޮތުގެމަތިން ޖަވާބުދާރީކުރުވައި، އެފަރާތްތަކުގެ އަމަލުތަކުގެ ސަބަބުން އަނިޔާ ލިބުނު ފަރާތްތަކަށް މި ގާނޫނުގެ ދަށުން ފޯރުކޮށްދޭ ހައްލުތަކުގެ ޒަރީއާއިން އިންސާފު ހޯދައިދިނުމާއެކު، ކުރިއަށް އޮތް ތަނުގައި އެފަދަ ކަންކަން ނުވާނެކަން ކަށަވަރު ކުރުމަށްޓަކައި އަޅަންޖެހޭ ފިޔަވަޅުތައް ފާހަގަކޮށް، ގާނޫނުގެ ވެރިކަމުގެ މައްޗަށް ބިނާވެފައިވާ ތަހުޒީބީ ދައުލަތެއް އާރާސްތުކުރުން ހިމެނެއެވެ.\nމި ގާނޫނަށް އަމަލުކުރަން ފެށުމާއެކު، އިންތިގާލީ އިންސާފުގެ އޮމްބަޑްސްޕާސަންގެ އޮފީހެއް އުފެދިގެންދާނެއެވެ. އަދި އިންތިގާލީ އިންސާފުގެ އޮމްބަޑްސްޕާސަންގެ އޮފީހަކީ، އަމިއްލަ ނަމުގައި ދައުވާކުރުމާއި، ދައުވާ ލިބިގަތުމުގެ ބާރު ލިބިފައިވާ، އަމިއްލަ ނަމުގައި މުއާމަލާތުކުރުމުގެ ހައިސިއްޔަތު ލިބިފައިވާ އަދި ވަކި ސިއްކައެއް އޮންނަ މުސްތަގިއްލު ގާނޫނީ ޝަހުސެކެވެ.\nމި ގާނޫނުގައި އޮމްބަޑްސްޕާސަންގެ އޮފީހުގެ މަސްއޫލިއްޔަތުތަކާއި، އެ ފަރާތުގެ ބާރުތައް ތަފްސީލުކޮށް ބަޔާންކޮށްފައިވެއެވެ. އަދި ހަމަ އެއާއެކު މި ގާނޫނުގައި އޮމްބަޑްސްޕާސަންގެ އޮފީހުން މަސައްކަތްކުރަން ވާނީ، މިނިވަންކަމާއި މުސްތަގިއްލުކަމާއެކު، ތައައްސުބުން އެއްކިބާވެތިބެ، މި ގާނޫނުގެ މަގްސަދުތައް ހާސިލުވާނެ ގޮތުގެމަތިންކަމުގައި ބަޔާންކޮށްފައިވެއެވެ.